
Crna Gora, kakva se vidi u ovoj knjizi anegdota 


Šarolika je i puna savršenih kontrasta naša zemlja. Nikad 
ne ću, a znam, da i nitko drugi ne može zaboraviti onaj naj- 
veličajniji kontrast u tolikoj blizini, a tako dubok i tako 
intenzivan, kao što se nalazi na kratkom putu od Lovćena do 
Bukovice. 

Pogled sa vrha Lovćena na Boku i njezine mnogobrojne 
fjordove puni dušu mekom pričom sanje, romantike, bolećive 
minijature, jer svaki taj fjord jedan je mali svijet, malo 
jedno more. Taj pogled kao da i ne pase po realnosti, po 
stvarnom, živom dijelu naše zemlje, nego kao da leži na 
nekom scenariju iscizelirane, prostudirane njemačke roman- 
tike, na nekoj pozornici, po kojoj se miču morske vile i ogle- 
daju u moru papirnata, šarena naselja. 

Odatle pa do Bukovice iza Njeguša jedva ima dvadeset 
časaka automobilske vožnje, a čovjek stane na uzvisini po- 
kraj ceste i pred sobom gleda opet silno kameno more na svoj 
daljini i širini zjeničnih potencija, čak dolje do Durmitora. 
Neki silni, gromadni, kameni talasi, koji kao da su u naj- 
ekspanzivnijem gibanju i zamahu fluktuacije zastali, skame- 
nili se i tako ostali. 
= Kad sam pred par godina stao na toj točki, skamenio sam 
se i sam od čuda i preneraženja. Poslije toga uvijek tako 
zamišljam arktične krajeve s nepomičnim, beživotnim, bre- 
govitim santama: golemi jedan prostor zaleđenih, skamenjenih 
valova, kako nijemo, smrtno nijemo streme, kao zaustavljeni 
u sekundi, magijskim nekim štapom stvoritelja. 

Bez kretanja, bez glasa, bez života. Bez naselja, bez ljudi, 
bez dima iz kućnih ognjišta. 

— Crna Gora? 

— Carstvo brda! 

— Gdje su ljudi? Gdje je Crna Gora? — pitao sam 
sebe i kamenje. — Gdje je ona Crna Gora vladike Rada i 
“ bana Mažuranića, gdje oni njihovi igrači? Zaludu sam tražio 
jedne i druge. Njih u tom času nije nigdje bilo na dohvatu 
mog oka, a da bi to kameno valovlje bilo Crna Gora, u to 
nisam mogao vjerovati. 

Tko će to skamenjeno valovlje posuti ljudima, naseliti ih, 


izazvati među njima i po njima kretanje, vrevu, život, ju-. 


nake? 

Kad sam zatvorio knjigu Mićuna M. Pavićevića: »Crno- 
gorci u pričama i anegdotama«, dosta dugo iza posljednje 
anegdote ove knjige pokrenu se ono kameno valovlje, izni- 
koše iz njih i iza njih živi, realni, konkretni ljudi, realna 
Crna Gora, puna živahnosti do oglušenja, puna vedrine kao 
ljetno nebo nad Lovćenom, puna snage, osebujnog, nikad ne- 
osjećenog pulsa i nikad neočekivanih saznanja. Mićun M. 
Pavićević u ovim anegdotama dao je više Crne Gore od vla- 
dike Rada, koji ju je gledao sa prijestola i oltara, a dakako, 
i još više od Ivana bana Mažuranića, koji je Crnu Goru 
vidovito naslućivao iz daljine pjesničkom intuicijom u tolikoj 
mjeri, da se zbilo čudo i prepirka, da li je »Smrt Smail-age 
Čengića« napisao Petar Petrović Njegoš ili hrvatski ban 
pučanin? Stvarno jačeg priznanja i tvrđeg dokaza o veličini 
tog eposa nije nitko mogao da pruži, kao ta prepirka, jer u 
stvarnosti ona znači, da je hrvatski ban iz Zagreba toliko 
točno mogao da nasluti Crnu Goru, koliko ju je točno mogao 
da poznaje njezina crkvena i politička glava, i to još kakova 
glava! Dok ju je vladika Rade i Mažuranić podavao u uni- 
formi stiha i eposa, u ukočenoj formi, u sapetoj riječi, Mićun 
M. Pavićević bira najprimitivniju literarnu formu: priče i 


anegdote, u kojoj se formi mora reći sve, jer prešućeno i 
nadodano u toj formi, i hramlje i laje. To je forma primije- 


njena golomu. Nije važno, da li se radi o golomu u stvar- 

nosti, o vremenu i prostoru ili o golomu u duši autorovoj. 
Uzmimo na čas, da su ovi Crnogorci u pričama i anegdo- 
tama samo Crnogorci oka, suda i osjećaja Mićuna M. Pa- 
vićevića i sjetimo se, da je on Crnogorac, dijete i čista rezul- 
tanta svoje okoline, onda je i ta golotinja Mićuna M. Pa- 
vićevića ortodoksno, dokumentarno crnogorska. 

Kad smo načistu, da je ova knjiga dokumenat ili knjiga 
dokumenata o Crnoj Gori, možemo bez pridržaja da joj se 
približimo, da osjetimo njezina otkrića, koja zapanjuju svojom 
novošću, zanimljivošću, nadmašuju otkrića različnih romana 
Pierre Lotija, novela Jacka Londona, prerijskih doživljaja 
Knuta Hamsuna. Ono su otkrića ponajviše djelomična o 


nekim ljudima i nekim svjetovima, koji su nam daleko, a 


zanimljivi baš po toj daljini, kojima mi možemo da vjeru- 
jemo i da ne vjerujemo, a ovo su otkrića o jednom cijelom 
životu i o jednoj cijeloj zemlji, koja nam je blizu i kojoj mi 
moramo vjerovati, jer nam je pisac dao sve potrebne dokaze, 
da mu vjerujemo. 

Odmah u početku kažem, da nijedan naš drugi kraj ne bi 
mogao dati ovu i ovakovu knjigu iz razloga, što su svi ti drugi 
naši krajevi uniformirani u svemu, samo ne u nošnji, dok 
Crna Gora nije uniformirana ni u čemu, nego baš u nošnji. 
Drugdje živi okolina, pojedinac je srknut od cjeline i on 
tako rijetko prodire i dolazi do izražaja. Ima u našoj zemlji 
krajeva, u kojima pojedinac postaje važan, kad se rodi, vjenča 
i umre. On nije objekt interesa. On u svojoj okolini nije 
važan, njega malo tko treba. Drugdje se živi u kalupu: 
čovjek u kalupu, unutrašnjost čovjekova u kalupu. Nije ni- 
kakvo čudo, da se drugdje, u tim drugim našim krajevima, 
ljudi označuju: gospodin u plavom, dama u crnini. 

Ti drugi naši krajevi imaju i svoje anegdote, a one su sve 
bezlične. U njima nije važno ni tko govori, ni tko radi. 
One se počinju ovako: »Bio jedan postolar, čovjek pošten, ali 
star«, ili: »Na jednom župnom dvoru u Zagorju«, ili: 
»Krajem godine neki lički trgovac« itd. 

Sve ove i ovakove anegdote nisu nikad karakteristične za 
ličnost, nego za okolinu. U ovoj knjizi Mićuna M. Pavićevića 

anegdote su primarno karakteristične za ličnosti, a u drugom 
redu i posredno kroz ličnosti za okolinu, koja u anegdotama 
dobiva svoj refleks i osnovne linije iz jednostavnog razloga, 
što i najjačoj ličnosti nikad ne uspijeva, da se otme svojoj 
okolini, bar ne u tolikoj mjeri, da ne bi nosio karakteristike i 
odlike, mane i vrline, sklonosti i nesklonosti kruga, u kojemu 
je izrastao i u kojemu se kreće. Okolina se svakako bolje 
ocrtava u anegdotama o ličnostima, nego ličnosti u anegdo- 
tama o okolini. “To su razlozi, s kojih govorim o Crnoj Gori 
više nego o Crnogorcima, iako su sve anegdote Mićuna M. 
Pavićevića o Crnogorcima, a ne o Crnoj Gori. 

Na kraju ove knjige zaboravljaju se imena i prezimena, 
zaboravlja se sve, a ostaje samo onaj crtež, slika Crne 
Gore, koju iscrtasmo iz mnogih crta crnogorskih pojedi- 
naca. Kod zadnje 'anegdote postaje sve jasnija Crna Gora, 
a sve bljeđi imenovani i označeni Crnogorci, da se oni na 
kraju smjeste kao šićušne linije najinteresantnije slike o oko- 
lini, koja postoji u našoj zemlji. 

No te velike interesantnosti mogu da se odvoje, napose 
pogledaju i analiziraju, a one zajedno daju sintetičnu sliku 
svijeta, koji nije nikomu sličan, jedan svjetovni nazor, koji 
nije nigdje zabilježen, jednog čovjeka, koga nosi samo ono 
ustremljeno kameno talasje, što se može vidjeti sa Bukovice, 
čak do Durmitora. 


Baš kao što su ličnosti i imena glavni akteri ovih anegdota, 
tako je u Crnoj Gori čovjek centralni interes, glavni junak 
toga kraja i toga vremena. 


Nota interesantnosti tako je mnogo sadržano u ovoj zbirci 
anegdota, da je to naročit, informacijama zbijen, naznakama 
neiscrpljiv, materijalom bogat leksikon života, etike, folklore, 
estetike, filozofije, religije, historije, sociologije i prava 
Crne Gore. 

Onaj, koji umije da traži i da nađe, naći će u ovim aneg- 
dotama odgovor na svako pitanje, koje se može postaviti o toj 
zemlji. Često puta samo jedna anegdota odgovara na kompleks 
pitanja sa vrlo različitih područja čitateljeva interesa, Od- 

govor se nalazi ili u riječi ili u držanju, u činu ili u propustu 
nekog imenovanog i označenog junaka ovih anegdota. Tako 
se nalazi potpun, iskren, gol prikaz Crne Gore, crnogorstva, 
crnogorskog junaštva, crnogorskih vrednota, odnošaja Crno- 
gorca prema sebi, društvu, narodu, državi, vlasti, autoritetu, 
Bogu, crkvi, ženi, poslu i duševnoj zabavi. U tim pojedinim 
odnosima osjeća se puls te zanimljive zemlje, njezina čovjeka, 
osjeća se čitav Život, gibanje, čuvstvovanje i akcija, a u isto 
vrijeme osjeća se i sve ono, u čemu se taj naš kraj odvaja 
od svih ostalih i to onom golemom snagom, za koju sam prije 
ustvrdio, da nadmašuje interesantnost romana Pierre Lotija, 
Londona, Hamsuna itd. 

Nalazi se, da ije to jedna zemlja bez misterija, bez tajna, 
bez kulisa, bez distancija. Nalazi se zemlja, u kojoj ničija 
glava nije obvijena aureolom, a sve su glave vrlo važne, 
najvažnije. 


Crna je Gora zemlja bez dogme i bez 
brojke. — Crnogorac se prema ničemu dogmatski ne od- 
nosi. On sve dira prstom ili sudom. Kritičan je, ali nije 
buntovan ili revolucionaran. Buni se na nepravdu pojedinca, 
nikad ne generalizira, ne udara ni u temelje ni u korijenje : 
ustanova, koje je shvatio, priznao i koje podržava. 

U tom pravcu je vrlo interesantan niz anegdota o kralju 
Nikoli i o ostalim gospodarima Crne Gore, kojih u ovoj zbirci 
ima oko četrdeset. Crnogorci međusobno, na divanu, rasprav- 
ljaju o manama, pa ih i samom Gospodaru spočitavaju, ali 
ne da ga postide ili ponize, nego da on drugačije napravi. Oni 
nisu artistički buntovnici i nikad se ne bune zbog pobune, 
nego uvijek samo zbog nekog konkretnog interesa. Daleko su 
od toga, da zbog mana ne priznaju nečije vrline. 

Crnogorci ne samo da nisu protiv autoriteta, nego ga oni 
upravo visoko uzdižu, jer su ga sami stvorili 1 podigli, a stvo- 
rili su svačiji: od kralja do serdara i zadnjeg čauša izborom 
i pristankom. Ta osebujna, plemićka demokracija upravo u 
jednom grču drži i nosi taj autoritet kao bazu svoje opstoj- 

nosti, dajući svakomu svoje, a Gospodaru čak i one ljude u 
skupštinu, koje im on katkada naznači. Ne rade oni to iz 
servilnosti niti zbog toga, što bi ga se bojali, nego iz razloga, 
da se omogući odvijanje poslova u državi i u životu Crne 
Gore. : 

Oni su rekli, oni su izabrali i oni muževno podržavaju svoj 
čin, svoje djelo. To je zemlja bez mase, kao da se jedino 
tamo ne viče u četvrtak: — »Hosannal« a u petak: 
— »Propnil« Drži se djelo ljudi, riječ ličnosti. Svijest odgo- 
vornosti razvijena je do vrhunca, jer je svaki Crnogorac 
načistu, da mu se mjeri svaka riječ i da mu se promatra svaki 
pokret. U toj zemlji nema neodgovornih, nema zavedenih, 
nema bezimenih. 

Nema dogmatičnosti prema autoritetu, koji tamo i ne do- 
lazi s neba, ni iz svetog pomazanja, nego iz skupa, zbora i 
glasanja. 


Nema dogmatičnosti ni prema Bogu — 
Crnogorac nije pobožan u smislu pobožnosti naših drugih 
krajeva; crkva mu nije nikakva radio-stanica za saobraćaj 
s nebom, a pop i monah nikakav čarobnjak, nikakav mešetar 
između neba i zemlje. On je samo Crnogorac. Nosi uni- 
formu, kao i drugi, ima i nema kao i drugi, gazi u krvave 
borbe s nožem i ledenicom, kao i drugi. U njemu se gleda 
samo čovjek, Crnogorac. Sveci ne imponiraju Crnogorcima, 
oni o svečevima ne vode računa, jer im naprosto njihova 
svetost nije razumljiva. A i što su ti kršćanski sveci više pre- 
trpjeli, izveli i dali, nego toliki junaci i borci Crne Gore, a 
da nikomu nije palo na um, da ove proglasi svetima, a ni oni, 
koji su svetima proglašeni, Crna Gora dobro zna, da nisu naj- 
svetiji sinovi te zemlje. Ima jedna anegdota u ovoj knjizi, koja 
jasno govori o svetom Petru Crnogorskom, kao i o svakom 
drugom nosiocu vlasti u toj zemlji. Glasom te anegdote taj 
sv. Petar naručuje, da se sijeku glave i da se provodi 
osveta... 
. Pobožnost Crnogorca ne može se pronaći u ovim anegdo- 
tama, a još se manje može naći crnogorska bezbožnost. To 


8 


znači, da Crnogorac svoj odnošaj prema Bogu utvrđuje sna- 
gama svoje ličnosti i smatra taj odnošaj samo kao stvar svoje 
unutrašnjosti, pa se o tome ne sudi na skupu, u društvu, ni 
na divanu. Karakteristično je, da kao što anegdote šute o 
Bogu, skoro toliko isto šute i o ženi. O svojim osjeća- 
njima prema Bogu i prema ženi Crnogorac javno ne ras- 
pravlja. Nestašica govora o ovim dvjema elementima čovje- 
kove unutrašnjosti, utvrđuje u ovim anegdotama svakako to, 
da je u punom opsegu svakom sinu te kamene zemlje prepu- 
šteno, da po svojim snagama, moralnim i umnim potrebama, 
odnosno osjećajnim potencijama utvrđuje svoje račune i prema 
Bogu i prema ženi. Ekscesi u tim stvarima nisu poznati 
Crnogorcu. 

Kolika je opreka u ovom pogledu između Crne Gore i 
ostalih naših krajeva, gdje je Bog i žena na svakom jeziku, 
na svakom sastanku, u skoro svakoj bezimenoj anegdoti. Tek 
u svakoj stotoj anegdoti drugih krajeva ne spominje se žena 
ni Bog, a ženu izrugaše od rođenja do smrti, poštediše jedino 
majku. Ovdje moram da se sjetim tolikih bezimenih i bez- 
brojnih, više manje neozbiljnih i neukusnih, anegdota naših 
krajeva o kevicama, udavačama, usidjelicama, punicama, jetr- 
vama, zaovama, svekrvama, maćehama i babama. O svemu 
ovomu crnogorska anegdota ne zna ni riječi da kaže, a ako 
već govori o ženi, onda ponajviše o supruzi junakinji, tako 
iskonski i elementarno svijesnoj o svom pozivu, da kad vidi, 
da mu ne može udovoljiti, prepušta svoje mjesto drugoj, 
koju gdjekada sama odabira i dovodi mužu, da bi s njom 
imao poroda, a ona ostaje u kući, da bi taj porod ženskom 
rukom i toplinom što bolje izvela u život. Ovakvih pojava ne 
sretosmo nigdje ni u svjetskoj literaturi, ni u staroj Sparti, 
ni u najnovijoj folklori naroda. Nigdje osim u Crnoj Gori. 


Ime i prezime. — Svaki akter pojedine anegdote 
označen je imenom i prezimenom, a ime i prezime je — 
ličnost. To je u Crnoj Gori uzdignuto iznad svega. U oznaci 
imena ističe se nečije historičko i realno »ja«, a u prezimenu 
označuje se plemenska pripadnost, također vrlo važan akcenat 

za Crnogorca. Pleme tamo označuje tradiciju, atavističke 
sklonosti, stvarne jake utjecaje okoline, u kojoj pleme stolje- 
ćima sjedi. Crnogorac zna, čim čuje, kojem plemenu njegov 
zemljak pripada, vrlo mnogo o njemu samomu, bez svake 
daljnje informacije i ispitivanja. 

Mićun Pavićević! Kad se predstavi u Crnoj Gori, Crno- 
gorac odmah i prilično točno zna, koga ima pred sobom. 
Zato i ne pita, to mu nije ni zanimljivo, jer se znadu — 
Pavićevići. Interesira ga samo ono, po čemu se je i u čemu 
se je Mićun odvojio od ostalih Pavićevića: da li po megdanu 
ili po divanu, da li je ispod glasa svog plemena ili iznad 
njega. Već ova činjenica sili Crnogorca na izgrađivanje svoje 
ličnosti i na traženje što vidnijeg mjesta za sebe u crnogor- 
skom svijetu. Ovo nije sve, to je jedan od sporednih poriva, 
koji izgrađuje ličnost Crnogorca. Svakako je najvažniji i 
motorni poriv izgrađene crnogorske ličnosti tlo, prilike, oko- 
lina, koja na nj postavlja zahtjev: ili potpun čovjek ili ne 
postojiš, jer se ne možeš održati na kamenu; čovjek, na koga 
vreba Turčin, škrtost zemlje, zla godina i hiljade drugih 
neprilika i neprijatelja. Život u Crnoj Gori provodi selek- 
ciju, on vrši i ulogu Tajgeta, žderući slabe, kržljave i polo- 
vične. Ždere ih nesmiljeno i neodgodivo, pa ih ne spasava ni 
ljubav bližnjega. Nitko nema previše, da bi mogao nadijeliti 
neimućne. 


Svijest: — toliko imam, koliko mogu svojom snagom 
da postignem: kleše se i izdjelava, oblikuje svijet jakih, 
iskristaliziranih ličnosti. 

U Crnoj Gori nema prostih mornara, svi su kapetani; 
nema argatA, svi su majstori; nema famulusa, svi su magistri. 

Tako ne može da bude mozgova, zamagljenih degenera- 
cijom, efemeniranih nasljedstvom, jer nitko u Crnoj Gori 
ne stječe toliko, da bi mu sin mogao biti danguba. Svak 
prihvaća, da nastavi, jer drugačije pogiba. Nema sile u za- 
leđu. Ta sila nije ni roditelj ni babovina. Tu ne obdaruje 
ni sveti Nikola, ni sv. Lucija, ni Kristkindl, pa čak ni žetva, 

ni jesen. Tu nema iznenađenja sreće. Svaka mrva, svaka 
kaplja, koja dolazi, dugo je čekana, dugo pripremana, a naj- 
običnije dolazi umanjena. 

U Crnoj su Gori nepoznate nevidljive, otajstvene ruke, 
koje donose. Sve što ima i sve što dolazi, djelo je ličnosti, 
pojedinca. Crnogorac mora da stvara, a da uzmogne stvarati, 
mora da bude jak i zato su Crnogorci fizički divovi, jaki, 
otvoreni i crveni. Da stvaraju, moraju biti duševno vedri, 
bistri, podržavani unutrašnjom dinamikom, koja ključa obil- 
nije od bujnog vrela iza gore. 

On se kreće i pomiče po kamenom tlu, kao ponosna lađa 
jedrilica na pučini. On je važan, vrlo važan u svom domu, 
u mjestu, u plemenu i u Crnoj Gori. Za njega se zna i na 
njega se čeka; on nikad nije brojka, on je uvijek i svagdje 
snaga, koja se priznaje. Priznaje ga dom, selo, pleme, zbor, 
gospodar brda i kameno talasje, na kojem ima da stvori mo- 
gućnost, da čestito proživi i časno umre. Sve ga priznaje i sve 
čeka — njega. ' 

On se miče, govori i djeluje svijestan, da mu riječ i djelo 
mjere svi oni, koji ga trebaju, a svakog Crnogorca trebala 
je cijela Crna Gora. 


Crnogorsko čojstvo i junaštvo. — Nakon 
spjeva vladike Rada i bana Mažuranića osta muklo po svi- 
jetu, a ponešto i po samoj Crnoj Gori, kao da je to zemlja, 
gdje junaci prolijevaju tuđu i svoju krv, kao da je junaštvo 
neki opium zemlje, neki artizam jakih i hrabrih, gdje se 
misli samo o tome, kako će se sjeći nove glave, a govori 
samo o tome, kako su se sjekle nekad glave. Ostala je neka 
mukla sugestija, kao da je megdan i sječa u Crnoj Gori 
pir 1 božićevanje, a pobjeda u bitci jedina sanja i ideal. 

Ove anegdote Mićuna M. Pavićevića tu muklu sugestiju 
iz korijena brišu i čupaju. One obilno i jasno govore o tome, 
da je u Crnoj Gori veće junaštvo poživjeti, nego pasti na 
megdanu. Živjeti u Crnoj Gori jest primarno junaštvo, a 
sjeći glave po razbojima samo je životna nužda. Pola se 
proljeća ore i kopa, da nešto rodi, a pola proljeća se vojuje, 

da neprijatelj ne popali rod. Pola ljeta gradi se kuća, a pola 
ljeta tjeraju se Turci, da je ne poruše. Čas kam, čas plug. 
Potreba skoro jednakog intenziteta ubacuje u ruke čas jedno, 
čas drugo. 

Ni traga fanatičnom artističkom junaštvu ni opijanju sa 
bojnom slavom. Prvo i prvo: Crnogorac je toliko naravan i 
bistar, da više voli častan život od slavne smrti. Toliko je 
opet zdrav i naravan, da se ne može opijati prolivenom krvi, 
ali je lije, da svoju ne prolije. On ne taji, da mu je najprije 
biti čovjek, a tek onda junak. Junak je uvijek jedino zato, 
da bude i ostane čovjek, 

Isto onako, kako priznaje radišu i zemljoradničkog stva- 
raoca, priznaje on i junaka na megdanu i pod plemenskim 
iaetskom | i komandom. Isto onoliko, koliko omalovažava dan- 
gubu i nikogovića, omalovažava plašivicu i kukavicu na bo- 
jištu. Jedno i drugo samo su poslovi, poslovi, koji se imaju 
svršiti, da se ostane u životu, da se prezimi i uđe u novo 
proljeće i da se ostane čovjek časti i obraza. Prvo i posljednje 
mu je da sačuva »čojstvo«. Čojstvo nad junaštvom! Čoj- 
stvo je cilj, junaštvo sredstvo. Junaštvo nije nikad bilo cilj 
Crnogorcu: on ne poznaje i ne priznaje artističkog junaštva, 
koje bi bilo samo sebi svrhom. 

Anegdote u ovoj knjizi gosp. Pavićevića govore u trideset 
slučajeva o junaštvu, kao o potrebnom i nužnom naporu, a 
tek u dvanaest slučajeva o crnogorskom spartakizmu, kojega 
je izazvala potreba, do kojeg je dovela naglašena žeđa biti 
i ostati čovjekom. Crnogorac nč preda pred krvlju, ako baš 
mora da je lijeva. Kukavici se smije cijela zemlja, ali se 
cijela zemlja ne divi i ne može da se divi onomu, što svi 
rade i izvađaju. Kad je govor o junaštvu, govor je samo o 
diferencijaciji: o nečijoj povišenoj hrabrosti, o nečijoj sma- 
njenoj srčanosti. O stupnjevima se govori, ne o pojavi. 


Mudrovanjei gospodovanje. — Ova knjiga 
anegdota Mićuna M. Pavićevića potpuno će utvrditi, da je 
Crnogorcu mnogo opojnije gospodovanje i mudrovanje, nego 
sječa 1 prolijevanje krvi. Dok je jedno potreba, drugo je 

duševna naslada i užitak. Crnogorac s većim priznanjem prati 
čovjeka, koji je imao snage da odbrusi u brk Gospodaru neke 
njegove greške i nepravde ili propuste, nego onoga, koji je 
odsjekao četiri turske glave. Više voli junaka na divanu, 
nego na megdanu, više snagu uma nego mišice. Od svih 
anegdota ove knjige polovina njih bilježi junake na divanu, 
a druga polovina sve ostalo. Ova knjiga nema anegdota za 
razbibrigu, za polupospana društva. Ništa se u njoj ne ka- 
zuje, da se skrati vrijeme. To, doduše, ne znači, da se Crno- 
gorci ne sastaju da provedu i da škršla vrijeme, nego znači 
samo to, da se iz toga bilježi samo ono, što ima trajnu 
vrijednost, a sve se je drugo oskliznulo mimo život i mimo. 
ovu knjigu. I onda,.kad se Crnogorci šale i zabavljaju, ostaju 
u liniji svoje svakidašnjice, dnevnih životnih problema i po- 
treba. Govori se o današnjem danu i njegovim junacima. Sa 
mnogo kritike i primarne elementarne mudrosti raščlanjuje: 
se život i pojavi, koje taj život dnevno izbacuje. Onaj, koji 
je najbolje uočio situaciju i izrazio je, onaj se je zabilježio. 

Crnogorac voli mudrost, voli i gospodovanje, te dvije note 
izgrađenog svijeta. Tim svojim sklonostima Crnogorac je 
izgradio i svoju konverzaciju. On ima svoj stil i svoj jezik. 
Njihov govor, govor je gospode: istančan, ufinjen, brušen, 
skladan i studiran. Toliko je lapidaran, kao da su se lapi- 
darnosti učili od Tacita. 

To je konverzacija dubljih 1 širih duševnih potreba. Ije- 
kavci su, ali ne govore hercegovačkim narječjem, ne govore 
duhom primitivne i patrijarhalne Hercegovine, jezikom, koji 
izražava nekompliciranog čovjeka. Crnogorska konverzacija 
je komplicirana u tolikoj mjeri, da iznenađuje građom reče- 
nica, artificioznom konstrukcijom. 

Od svih zemalja ove naše države jedino u konverzaciju 
Crne Gore ušlo je mnogo umjetne poezije. Ne doduše toliko, 
koliko kod Romana, gdje se u ljubavnom pismu kakvegod 
»sartorelle« može naći po neki Danteov stih, po neka Pe- 
trarkina figura, a kod Crnogorca nalazi se stihova, figura i 
undulacija »Gorskog Vijenca« i ostalih poema Vladike 
Pjesnika. Od njega uzeše ono, što im je falilo, da se izraze 

u jačim duševnim potrebama i komplikacijama. Uostalom, 
u pravu su, jer je i Vladika uzimao tako mnogo od njihove 
konverzacije u svojim potrebama. Tako uzima pjesnik od 
Crne Gore i prisvaja, a Crna Gora od svog pjesnika i pri- 
svaja. To je konverzacija gospode. Crnogorac puno daje za 
nov izraz. To zapisujem kao naročitu prednost pred svim 
ostalim našim krajevima; zapisujem je, ali joj se ne čudim, 
jer Crnogorci nisu primitivan svijet, iako ih kameno tlo 
često sili na primitivne poslove, koji ga, doduše, ne odu- 
ševljavaju, ali kojih se iz nužde prihvaća. 

Kad ne bi bilo jasnih tragova utvrđene historije, već sama 
crnogorska konverzacija i nošnja bile bi dovoljnim dokazom 
o njihovoj staroj lozi, gospodskim navikama i upravo ple- 
mićkim nazorima. Konverzacija nesumnjivo utvrđuje, da taj 
svijet osim želuca ima i dušu, veliku, spiralnu, zakučastu 
dušu, koja je već od davnih davnina imala i svojih potreba. 

Zar netko može i na čas pomisliti, da crnogorska narodna 
nošnja može da bude kroj za puk, za ljude teških, napose 
ratarskih poslova. Ne samo da nije njezina raskoš i bogatstvo 
primjerena oranju, kopanju, zidanju ili bilo kojem teškom 
manuelnom poslu, nego već i sam kroj otklanja i onemogu- 
ćuje teška tjelesna svijanja, potrebna u prostim poslovima. 

To je kroj Šetnje, divana, jahanja, parada i ceremonija. 

Taj gospodski rod, bačen sudbinom u golo kamenje, a vre- 
menom i nuždom uživljen i sabran u carstvu brda, nije mo- 
gao, a da ne stvori jedan neobičan, interesantan svijet. Ne- 
običan i interesantan, kao što je neobična i hirovita sudbina, 
koja se je tako drastično poigrala jednim rodom plemića, 
koga je donekle pretvorila u seljačko pučanstvo, zadržavajući 
mu plemićku dušu, navike, nazore, nošnju, plemićku čast, 
obraz i ličnost. Ostavila mu je mržnju na robovanje, nespo- 
sobnost da bude masa, broj, gomila, pa prema tomu ne dajući 
mu instinkt da traži i nalazi nekoga, tko bi mu dao kruha 
i igara. A teško je biti gospodin svagdje, napose u jednoj 
zemlji, koja nije zemlja nego kamenje, pa čak kad i za tim 
kamenom pruža ruke neprijatelj, da mu postane gospodar, a 
djeca kamenja, da mu ostanu roblje. ž 

Održati gospodstvo u takvim prilikama zaista je junaštvo 


nad junaštvima, a njime mogu da se pohvale Crnogorci. Samo 


oni mogu da kažu, da nikad ni u jednom času nisu postali ni 
puk, ni gomila, ni brojka. Crnogorac je tako daleko od mo- 
gućnosti da postane brojka, da to nije uspjelo ni vojsci, u 
kojoj su svi narodi i sva plemena zaista postali brojke. U 
njoj ne žive ličnosti, nego četa, puk, armija. Crnogorci su i 
tu bar — prezimena. Jer u Crnoj Gori nikad nisu marširale 
čete, pukovi, armije, nego kad su se pomicali bojni redovi, 
znalo se je: to idu Njeguši, Petrovići, Cerovići, Paviće- 
vići, Bjelopavlovići. 


Koliko samo značenja neobičnosti 1 interesantnosti u ovoj 
jednoj jedinoj pojavi! 


Crnogorsko pravo. — Kad se siđe k duši ovih 
mnogih priča i anegdota, a uzme u obzir historička geneza 
crnogorstva i prilike tla, iz kojeg ove anegdote iznikoše, puca 
pred očima osnova, etičko vrelo i koncepcija pravnog poretka 
u ovoj zemlji. Crnogorsko je društvo organizirano na osjećaju 
čovječjih prava i dužnosti, prema sebi i prema društvu, za- 
pravo na raspoloženjima zdravih ljudi, koji svoje odnošaje 
uređuju bez sofisterije, fiškalizma i bez retorte paragrafskih 
majstora. Čak se ne može reći, ni da je kršćanska etika baza 
tom pravu, osim u onom smislu, kad: se tvrdi, da je čovječja 
duša po naravi kršćanska, t. j. u koliko je kršćanstvo priznalo 
1 prihvatilo zdravi smisao i čovječji osjećaj kao pravno-soci- 
jalnu podlogu. Crnogorac sudi po diktatu kategoričkog impe- 
rativa. Osuđuje ono, što osuđuje Crna Gora, a oprašta ono, 
Što oprašta svijet u Carstvu BrdA. Svi su sudovi po skra- 
ćenom postupku. Sudovanje »pod hrastom« često zauzima i 
tempo i elan Salamonovih sudova. Krvna osveta nije osveta 
ljudi, nego osveta povrijeđene pravde i reparacija povrije- 
đenog pravnog osjećaja. Riječi, koje dolaze u ovim anegdo- 
tama: osveta, osveti me, pleme se osvećuje za pleme, protu- 
mačene su tim istim anegdotama, da su to samo vulgarne 


oznake za pravnu stvarnost, 

U neko vrijeme nije bilo davije, nije se sudovalo ni »pod. 


hrastom« ni pod »brijestom«, a zla su počinjana. Zar je 
zločin mogao da ostane bez kazne? Kaznu je tražila povri- 
jeđena pravda u ljudima, koji su je osjećali u svijesti i nosili 
u osjećajima. Tomu glasu u nutrašnjosti zaista se Crnogorci 
nisu mogli da ogluše. Kad bi se oglušili, to ne bi bile duše 
Crnogoraca, tih tako razvijenih i izrađenih ličnosti, nego 
pokvarenjak4, u kojima je savjest zahirila, a pravna svijest 
zanijemila i oslijepila. 

I kad je počela davija, koju je iz jasnih i razumljivih 
razloga urgirao naročito knjaz Nikola, ostale su stare pravne 
navike i stara poimanja o dostojnoj kazni za ispaštanje poje- 
dinih zločina. 

Pravna i moralna osjetljivost Crnogoraca bila je saturi- 
rana tek onda, kad je zločinu dana ona kazna, koju je crno- 
gorska pravna svijest priznavala za adekvatnu, zločinu pri- 
mjerenu. 

Ove anegdote na nekoliko mjesta iznose sitne male krađe: 
ovna, dvizice, teleta i ne osuđuju ih; pače mjestimično i sa 
simpatijom popraćaju počinitelje, što će možda po nekom 
našem pravno-puntarskom cjepidlačaru biti čudno, možda i 
zazorno, ali samo na čas. 

Dvizica — u Crnoj Gori označuje samo jedan dobar, 
masniji ručak. Bez iznimke i u svim slučajevima ovakvih 
»krađa« radi se o nekim gladnim ljudima. 

Gladan čovjek ne krade, on samo uzima, da se nahrani 
i očuva od muke i gladi. To je Crnogorcu tako jasno i bez 
škole o moralci i o jusu upravo onako, kako je jasno drugdje 
tek onima, koji poznaju paragrafe, etične principe i pravila. 

To je pravo iz nevolje gole, najbolje škole, pravo iz osje- 
ćaja i ćuti bistrog svijeta. Pravo bez paragrafa i bez fiškala, 
to najispravnije i najpravednije pravo, prilično daleko od 
maksima zvučnih 1 praznih. Duša i osnova crnogorskom pravu 
je: — fiat justitia, ne pereat Crna Gora i Crnogorci! 

Anegdote mogu nadalje da pruže potpuno novo poimanje 
i prakticiranje prijateljstva, pojam časti, društvenosti, svijeta, 

države. Svaki taj pojam ima u Crnoj Gori naročitu sadr- 
žinu, vrlo zanimljivu i vrlo originalnu. Sve je tu skoro 
samoniklo, osebujno. Sve upućuje na zdrav rod, koga nije 
umijesila majstorija knjiga, ni podvala učenih sljepara, na- 
čičkano mudrovanje i neumjesna kopija, nego zdrav razum, 
zdrav nerv i zdrav osjećaj. 

Svijet, koji se je pravilno, elementarno i čovječno razvio 
— i zato su ove anegdote dragocjeni prilozi za studiju o 
čovjeku, dragocjen materijal o rijetkom pojavu društva, koje 
se sastalo, razvilo i uzdržalo bez sile. “To je svijet bez zavo- 
jevača i bez podjarmljenih, svijet bez kasta i bez staleža. 
Svijet bez gornjih i donjih, bez viših i nižih, bez bogataša 
i bez prosjaka, svijet bez dobrotvora i bez bijednika. 

Svijet, koji se, imajući sve uslove i sve prilike, razvio u 
prvu komunu svijeta. Crna Gora je bila zajednica jednakih 
i jednokopravnih ljudi. Idealni seminar za proučavanje idealne 
komune. Rusija, nekadašnja carska Rusija, koja je Crnu Goru 
pomagala na raznim područjima, pa i u znanju i u prosvjeti, 
mogla bi sada, evolucionirana u federaciju sovjetskih repu- 
blika, da posudi vrlo mnogo dokumentiranih i isprobanih pra- 
vila o tome, kada i ukoliko zajednica smije da zadre u 
ličnost, a ličnost u zajednicu. 


Tamo je to bilo do milimetra odmjereno, do miligrama 
odvagano i zato je u toj zemlji mogla da se razvije i živi i 
jaka ličnost i čvrsta zajednica, koja je odoljela kamenu i 
Turčinu i gladnom vremenu, bila žiža slobode i kvasac jedne 
nacije, a svaki Crnogorac apsolutni gospodar i nosilac punog 
prava u svom domu, na svojoj babovini i u Crnoj Gori... 

Beskonačna su otkrića ovih anegdota. "Ta otkrića, izvedena 
sa stranica ove knjige, iz riječi i djela pojedinih crnogor- 
skih imena i prezimena mogla bi da ispune mnogo deblje 
sveske, nego što su ih ispunili Crnogorci u »Pričama i aneg- 
dotama« Mićuna M. Pavićevića. 


To su bezuvjetne piščeve zasluge. On nije 
sabirač folklore, ni Kačić crnogorskih junaka i vitezova; on 

nije ni poltronski guslar slavnih djela i slavnih junaka. On 
u najjednostavnijoj formi iznosi svoje znanje o Crnogorcima. 

. Riskirao je, da netko ne bude s njime zadovoljan, pa možda 
i mnogi od njegovih bližih, koji bi željeli, da se o Crnogorcu 
piše samo ono, što je na prvi pogled raskošno i kićeno, pa 
taman prazno i lagano kao što je prazan i lagan svaki kinč 
i dekor. Posve je vjerojatno, da bi se na izvjesnim stranama 
željelo, da se o Crnogorcima bilježe samo ona vulgarna obi- 
lježja, koja su bez osnova i stvarnih razloga, a napose bez 
objašnjenja bačena u svijet, da se naime detaljno opisuje, 
kako pod crnogorskim jataganom i ledenikom padaju turske 
glave, kao zrelo žito pod udarcima jakih kosača. Da se za- 
ipisuju zborovi i umni zaključci, da sve bude obučeno, osvi- 
jetljeno i dotjerano... 

Mićun M. Pavićević je do gola svukao Crnogorca, svi- 
jestan i sa punim dokazima u ruci, da se nema čega bojati, 
jer će baš iz golotinje sinuti istina i ljepota, dokumentarnija, 
tvrđa, preglednija nego iz ičega drugoga... Sve veliko i 
lijepo, lijepo je i veliko samo u svojoj golotinji, u svom 
naravnom stanju i pojavu. 

Razmišljajući o Crnogorcu u daljini, iz distancije, u časo- 
vima, kad se je udaljio od njega na nebrojene milje i udalje- 
mosti, pojavljivao se je pred njim jedan po jedan, jedan za 
drugim, cio red, cijele generacije u vremenima i u prosto- 
gima Crne Gore: jedna cijela zemlja, cio jedan narod, svijet. 

Svaki je prošao i svaki je ostavio trag svoje prave vri- 
jednosti. To što je vidio, to je i zabilježio, otkrio svijetu 
i Crnoj Gori. 

To nije akcija sabirača, kolektora, zapisničara. To je du- 
ševni rad, doživljaj, stvaranje, analiza, a onda lagana, naj- 
običnije prešućena, ali ipak naznačena sinteza. Posao, koji 
ima sva obilježja stvaranja. 

Dobro je to učinjeno i učinjeno je u posljednji čas. Ne 
znam, da li bi se još i sutra dospjelo učiniti ono, što se još 
danas dalo izvršiti. Crna Gora Pavićevićevih »Priča i aneg- 
dota«, kao da je zakrenula u novo razdoblje, u nove prilike. 
“Teško da bi nekomu Pavićevićevu mlađemu uspjelo da ikada 

i ikako ovom poslu nadoda onaj duševni rad, što ga je dao 
Mićun. 

Jedno je posve pouzdano. U Crnoj Gori nestaje mnogih 
elemenata, koji su stvarali Crnu Goru Pavićevićevih aneg- 
dota. I drugo je posve pouzdano: — nastaju i unose se novi, 
njima tako oprečni, protivni i strani elementi, da nitko u 
ovaj čas točno ne može da predvidi, što će nastati iz tog novog 
vrijenja. Jedno je već sada jasno, da će nešto novo nastati 
i da to novo ne će biti ni slično staromu. 

Sve polako nestade Gospodara i davije, nestade plemena 
i barjaka. Nema više crnogorskog prava, a malo pomalo bli- 
jede i ostala obilježja onog interesantnog svijeta, koji je 
na rastanku sa svojom prošlošću izbacio krupnoga Mićuna. 
Plemena se više ne sastaju na skup. Danas se tek spominju 
serdari, perjanici i kapetani, svi ti mnogi igrači tolikih Pavi- 
ćevićevih anegdota. Nitko više ne poziva mnoge crnogorske 
Šute na divane, te pučke tribune sa nepovredivim imunitetom 
i slobodnom riječi. 

Crna Gora, kao da doživljava mučnu tragediju male žiže, 
koja je izvršila svoje i sad drugi svijetle onako, kako znadu 
ikako hoće... 

Veliki viteški rod ostaje i traži da se smjesti u novom 
vremenu i u novom prostoru. 

Anegdote su mučaljive i škrte o tim novim zemanima i 
novim Crnogorcima. 

Jedno je vrijeme prošlo i jedna Crna Gora se je objavila 
u ovoj knjizi: lijepa, vedra, interesantna i viteška, 

Što će dalje biti, to niti zna Mićun M. Pavićević, niti 
njegove anegdote, a miti mi, njihovi čitatelji... 

Braćo moja, hrabri Crnogorci... rekao bi hrvatski ban 
Ivan Mažuranić, a ja, rastajući se od ove knjige anegdota, 
nadodajem njihovim glasom i dušom: 

— Ne našli se uz nikšićke Turke!... 


Đuro Vilović 


PLEMENSKEIČOJSKE 


CRNOGORCI U PRIČAMA I ANEGDOTAMA 

»Hercegovačko roblje« od Čermaka 


Čuveni češki slikar, Jaroslav Čermak, došao god. 
1869. na Cetinje i izjavio želju, da obradi sliku 
»Hercegovačko roblje«. Za ovu sliku potreban mu 
je bio živ egzemplar u licu jednog Arbanasa-jani- 
čara. U isto vrijeme i nekoliko ljepših ženskinja, 
koje bi predstavljale robinje. Uz to, i razni pred- 
meti, koji bi reprezentirali sav raskoš Istoka. Jaro- 
slav se obratio u to ime knjazu Nikoli i crnogorskoj 
vladi. Vlada je poručila Peru Jokaševu Pejoviću, 
ondašnjem ornogorskom konsulu u Skadru, da uputi 
na Cetinje jednoga surovoga Amauta s predmetima, 
koji su nužni, da ih slikar preradi. Pejović uputi 
kao najizrazitiji tip za model Ali-bega Kopilika, 
iz Skadra, koji je i inače često puta dolazio na Ce- 
tinje. Ovaj Ali-beg bio je neobično krupan i grub; 
imao je izgled pravoga siledžije. Inače u Skadru 
bio je poznat pod imenom Ali-beg »Rena« — znači 
lažac. Ali-beg je došao na Cetinje, s predmetima, i 
stavio se na raspoloženje slikaru. 

Za ženski tip, koji će predstavljati najznačajniju 
robinju, izabrana je supruga Blaža Petrovića, ađu- 
tanta knjaza Nikole, zvana Joke, rođena Đuraš- 
ković. Kopilnik je na slici Jaroslavovoj onaj tip, što 
sjedi, puši lulu, pije kafu i požudno gleda robinje 
u lancima. A_Joka je ona ženska, koja stoji, s lan- 
cima na rukama i izdvaja svojom izrazitošću t lje- 

potom, obučena u narodnom crnogorskom odijelu 


u crno, te očajno promatra oko sebe siledžiju i svoje 
drugarice robinje. 


Marmont i Petar I 


Kad su Crnogorci vojevali u Primorju protivu 
Napoleona, vojvoda Marmont prigovori vladici 
Petru I. Petroviću na sastanku godine 1809.: 

— Zašto vodite Crnogorce, da ludo ginu za tuđu 
otadžbinu ? 

— Vojvodo, Primorje i Boka, to su dva crno- 
gorska oka, — odgovori mu Vladika. 


Mrče Crnoj Gori 


Za vrijeme čuvene bitke na Vučjem Dolu, knjaz 
Nikola se obično nalazio u piperskom bataljonu, 
s kojim je zapovijedao Mihajlo Vučinić. Serdar 
Jole Pilepić bio je brigadir nad bataljonima mo- 
račko-rovačkim, prperskim i vasojevićkim. I knjažev 
i Jolev šator bili su u piperskom bataljonu. 

Ćetko Pejović, kao uhoda turske vojske, dostavio 
je Knjazu, da Turci nastupaju s velikom i organizo- 
vanom vojskom. Knjaz prizove Jola i reče mu: 

— Jole, naredi, da se odstupa na sigurnije 
mjesto; jer mrče!) Crnoj Gori danas zadovijek. 

Jole malo povećanim glasom odgovori: 

— Gospodaru, sjutra ćesvanuti Crnoj Gori 
zavazda. 

Knjaz sleže ramenima i reče: 

— Može pomoći Bog i Sveta Bogorodica. 


") Jer će se Crnoj Gori smrknuti (propast će). 

— Ostavi, Gospodaru, Bogorodice i besposlice. 
Crnoj Gori pomoći će hrabrost i sreća Crnogoraca 
i Sv. Ilija, sablja od sablje. 


Serdar Vukota i pop Lazar 


Serdar Vukota Vukašinović, s Čeva, oženio se 
prvi put kćerkom čuvenog popa Lazara Mijuško- 
vića, iz Pješivaca. Jednom prilikom pošao je u taz- 
binu sa ženom i malim sinčićem Vukom. Zadržao 
se čitavu nedjelju dana. Pri povratku na Čevo, pop 
Lazar reče svome zetu: 

— Hajde ti, serdare, kući, a ova moja kćer sa 
đetetom neka ostane kod mene zavazda, jer ona, 
Boga mi, nije za tebe. (Bila je suviše sitna i neče- 
muma). Serdar nije razumio pravu namjeru popa 
Lazara, pa mu srdito odgovori: 

— Nije se rodio majčin sin, koji meni može 
ženu oduzeti. 

— Neka, serdare, jadan, ne šali se! Nije ovđe 
za tebe žene. Ja je ne zadržajem radi mene, no 
radi tebe. 

Serdar je tek sada shvatio, što pop Lazar hoće. 
Vraćajući se ka svojoj kući, sreo je u putu Pavu, 
kćer bana Milonjića iz Velestova. Bila je neobično 
lijepa, zdrava i prikladna djevojka. Kad ju je upi- 
tao, čija je, ponudi joj, da je uzme. Pava odgovori: 

— A kamo ti prva žena? 

— Oma nije više moja. Otac ju je zadržao kod 
sebe. ' 

— Dobro, onda ću biti tvoja žena. 

Serdar je imao s Pavom u braku osam sinova — 
osam čuvenih crnogorskih sokolova. 

Matanov savjet 


Stari Matan \Petrov Vukotić, kad mu se približio 
suđeni čas, na koncu osamdesete godine života, sa- 
kupio je oko sebe svoju porodicu i rođake. Po obi- 
čaju zamoliše ga pojedinci, da ih, kao star i iskusan 
čovjek, pri polasku na onaj svijet, štogod dobro 
nauči i savjetuje. 

— "Oću, ako ćete me poslušati, — reče Matan. 

— 'Oćemo, vala, — graknuše svi u jedan glas. 

Matan poče: : 

— Ženu i konja udri koliko god možeš; ne boj 
se, da ćeš ih ubiti, niti im nauditi; a brata i vola 
čuvaj i pazi. Jer brat je brat, makar se i posvađali; 
on ti je opet najbliži i najbolja uzdanica. A vd je 
tvoj hranilac, pa ga nemoj udarati, ako stane da 
vrda iz brazde, tamo i ovamo, već ga pogladi i 
potepaj mu: »Ha, vočiću moj, pomoga' ti Bog « 


Ne sveci, no dževerdari 


Došao knjaz Nikola u Martiniće, u Bjelopavliće, 
i počinuo pred onom čuvenom kulom, u kojoj se 
nekad Raško zatvarao sa Perovićima, Žarićima i 
Raspopovićima, boreći se protiv turske najezde. 

— Kako se održa, Raško, da ne pustite kulu, 
za ime Boga? — upita Knjaz. 

— Održaše me, Gospodaru, ova tri sveca, da im 
je slava i milost! (sveti Vasilija, Petar i Arsenija), 
— odgovori Raško. 

— Zaludu, Raško, ćivota mi Svetoga Petra, da 
tvoj dževerdar nije bio u sigurne ruke, ništa vi 
(vam) svečevi ne bi pomogli, — i pruži mu carsku 
zvijezdu, da ga odlikuje. 

— Ne ću ti je, Gospodaru, jer u ovo pleme ima 
boljih junaka od mene, ka' Jovica Markov i drugi. 
Kad je objesiš njima o grlu, onda je objesi i mene. 


Mićo Ljubibratić 


Vojvoda hercegovačkog ustanka, Mićo Ljubibra- 
tić, bavio se pomalo i književnošću. On je prvi kod 
nas preveo Koran na srpski. Netko prigovori Ljubi- 
bratiću, zašto je on, kao poznati dušmanin Turaka, 
tu knjigu prevodio. 

— Ja se nijesam borio u Hercegovini protivu tur- 
ske vjere i Korana, već protivu njihovih zulumćara i 
krvopija, koji su Muhamedu pljunuli u bradu i Ko- 
ran pod noge bacili, a našu raju kopitima gazili. Kad 
bi Turci postupali po Koranu, ne bih ja svakoga da- 
na tupio rijez svome jataganu u njihove kosti i meso, 
— odgovori ponosno vojvoda Ljubibnatić. 


Novak na lomači 


Novak Mrvaljević vraćao se iz Amerike. U prvoj 
jugoslovenskoj luci pretresli ga žandari i našli kođ 
njega revolver. Pokušali, da mu ga oduzmu. On se 
usprotivio, i pružajući žandaru revolver, sasu mu 
dva metka u grudi. Presuđen je bio na robiju. Pošto 
su ga pustili, vratio se kući, tužan i neveseo. 

— Šta br s tobom, Novače? — upita ga brat An- 
drija. 

— Eto, ništa, nađe me zla sreća, a naći će me 
mnogo veća. 

— Nemoj jadan, pomiri se sa sudbinom. 

— A kako ću se, brate, pomiriti, kad sam u mrač- 
nim američkim rudokopima ostavio najbolji dio svoje 
mladosti ? Dođoh sa nešto dolara i oružjem, da se 
savijem opet u svoju pojatu na Velestovo. Kad stu- 
pih nogom na prag od svoje otadžbine, hoćahu da 
me raspašu, ka' ženu, Ja se ne dadoh, ubih careva 
čovjeka, možebit na pravdu Boga velikoga, po za- 
konima državnim, ali po našim narodnim običajima ; 
da tako nijesam učinio, ne bih imao obraza, da se 
vratim svojoj kući. 

Jednoga dana Novak je ustao rano, pošao u pla- 
ninu i naložio veliku vatru, da su ognjeni jezici plam- 
sali nebu pod oblake. Svukao je svoje odijelo, pre- 
krstio se 1 u živi plamen uletio, vičući, što ga grlo 
služi : 

— Gori, Novače Mrvaljeviću, kad ti je srce iz- 
gorjelo i kad si ostao praznih šaka, da se s tobom 
kaliježi (sramoti) malo i veliko. 


Luka Vukalović 


Vojvoda Luka Vukalović bio je u mlađim godina- 
ma puškar u Trebinju. IPošto je postao vođa herce- 
govačkog ustanka, prebaci mu serdar Pero Mata- 
nović, da je on bio kovač. 

— 1 jesam skovao sablju, kojom bi i do samoga 
Stambola dohvatio, da je tvoj Knjaz nije na dvije 
polovine prelomio,!) — odgovori mu srdito Vu- 

kalović. 


Pobijedio ga 


Čuveni crnogorski junak, Radoje Kontić, neka- 
dašnji komandir narodne vojske, došao jednoga da- 


') Jer je predao hercegovačke ustanike Austriji. 

na na Bogetiće, gdje su njegovi plemenici imali skup- 
štinu. Neki vojnik iz Pješivaca pred cijelim skupom 
počeo psovati Kontića najpogrdnijim riječima. 
Kontić ustade i pruži vojniku svoj štap i reče: 
— Malo ti je, da me psuješ, no. ti evo i ova moja 
toljaga, pa me izbi njom, koliko ti snaga daje! 
Ljudi, koji su bili prisutni, svi su se grohotom na- 
smijali, a napadač je pobjegao posramljen iz skupa. 


Zvono sa ugiča 


Stojan Šćepov Đurišić, iz lješanske nahije, bio 
optužen od glavara kod providura Pera i Đura To- 
mova, da svojim upadima u Zetu izaziva Turke te 
udaraju na pogranična sela lješanske nahije ubija- 
jući čobane i plijeneći stoku. 

Providuri odmah pošalju perjanike, koji uhvate 
Stojana sa braćom Milom i Ilijom i povedu na Ce- 
tinje. Lješanski glavari, misleći, da će biti pogubljeni, 
iskupe se kod njegove kuće, da mu na svoj način 
učine prekadu. Stojan bi bio i pogubljen, da ga nije 
izbavio serdar Filip Đurašković. Vraćajući se s Ce- 
tinja svojoj kući, kad dođe na mjesto, zvano »Šćepa- 
ču« na dogled svoga sela, od veselja opali kuburu, 
kao znak svojima, da se vraća kući. Glavari kad su 
čuli pušku, rekoše u sebi: sad je gotov. Narediše, da 
im se zakolje najbolje goveče i tri brava iz Stojanove 
torine. Sa jednoga ovna, koji je bio ugič (ovan pret- 
hodnik) skinuše i zvono. Krklja meso nad vatrom, 
a glavari ispijaju rakiju. Uto Stojan s braćom hrupi 
u svoju kuću. Kad je vidio pune kazane mesa nad 
vatrom, upita svoju majku, šta je ovo. . 

— Stojo sine, to glavari spremaju ručak. Nemoj 
se ljutiti; nama će još dosta ostati i ništa nam se ne 

će u torini poznati. Sve im prosto, ali im neprosto, 
što skidoše pusto zvono sa ugiča i baciše ga u tu pa- 
njagu (rupu). 

Stojan, kao razjaren tigar, udari nogom u kotlove, 
potegne nož i za tili časak ni jednog glavara nije 
ostavio u kući. 


Lijep je Lovćen 


Razgovarao knjaz Nikola sa Šutom Radonjinim 
o ljepoti Lovćena, pa će mu reći: 

— Lijep je Lovćen, striko Šuto ! 

— Lijep, Gospodaru, kao da je dragim kamenom 
pokriven. 

— Ima i drugih planina, ljepših od Lovćena. 

— Ima Gospodaru, ali kao Lovćen nema. 

— Zašto? 

— Zato što Lovćen ima odličnu familiju, a fa- 
milija kuću stvara i podiže. Sve se sa ljudima rađa. 
. Đe njih nema, nema ni ljepote. (Ovo se odnosi na 
grobnicu vladike Rada, koja je na Lovćenu). 


Nešo pekar 


Nešo, pekar iz Podgorice, bio je odličan zanatlija, 
a imao je i dobar posjed. Nosio se, kao i svi Pod- 
goričani, veoma gospodski, Upravo, pripadao je 
onoj staroj gardi, o kojoj naša narodna pjesma veli: 


»Ne mogu se doviti Latini 
Gospodskome na obrazu licu 
I gospodskom oku junačkome, 
Što su đeca, ti Podgoričani.« 

Negdje uoči Balkanskoga rata, kralj Nikola vi- 
dio Neša, dopao mu se, pa ga počeo raspitivati o po- 
rijeklu, i pošto mu je ovaj ispričao sve, što je znao, 
Kralj mu reče: 

— Ti si, Nešo, sokole moj, pravi pravcati poto- 
mak slavnoga bana Milonića!), od danas više nijesi 
pekar, no moj barjaktar. 

Nešo, sav srećan, poljubi Kralja u ruku, priši bar- 
jaktarski grb na kapicu, napusti rad u pekarnici i 
posveti se čistom gospodovanju i mudrovanju. Malo 
pomalo došao je tako do prosjačkog štapa. 

Razgovaraju dvije komšinice naročitim podgorič- 
kim dijalektom o Nešu i njegovoj prošlosti i sadaš- 
njosti : 

— Uh, rad Boga zlo mu bi, otkadakare (otkad) 
posta nečusuf (neki) belaj-barjaktar, i kad mu kral 
(kralj) reče, da je nekakovi Milonić, dunu mu drećo 
(đavo) u lončić! 

— Jest, vala, majka mu Ljubović rodila?). 

— Otkad postade Crnogorština, nema ni uklje- 
ve), — dopunjuje druga. 

Tu skoro Nešo je umro i gladan i žedan i go i 
bos. Barjaktarski grb, koji poslije Ujedinjenja nije 
smio javno nositi, našli su mu, kao amajliju pod gla- 
vom. 


') To je onaj Milonić, čiju je snahu vladika Rade u ,Gorskom 
vijencu“ onako živo i plastično naslikao. 

2) Ljubović, brdašce u Podgorici, a ,Majka mu Ljubović ro- 
dila“ obična je podrugljiva uzrečica kod PodgoričanA. ' 

%) Ukljeva, sitna riba, saraga. — Staropodgoričani, koji su živ- 
jeli pod Turcima, s podsmijehom su nazivali Crnogorce ,,Crno- 
gorštinama“, a i Nešo je bio doseljenik iz Crne Gore, a ne čisto- 
krvni Podgoričanin. 

O čemu milije, no o pušci 


Prele Jablan bio ćutalica i mrzio je priče. Sušta 
protivnost bio je njegov rođak Periša. 

Jednom prilikom desili se njih dva sami, Prele po 
običaju šuti, iako mu Periša često postavlja pitanja, 
a on na njih mrzovoljno odgovara, ne bi li Periša 
jednom prestao. Između ostaloga Periša pita: 

— Hoćeš li, Prele, da ti prodam pušku ? 

— Ne ću. 

— Ali je to lijepa i ubojita puška. 

A kako mu Prele nije odgovorio, imao je vremena 
i da je hvali, pa ga opet zapita: 

— Imaš li ti pušku? 

— Kako da nemam? Imam. 

Pa ne bi bilo s gorega, da kupiš još jednu. 
Ma ne ću, pa ne ću. 

Danas su takva vremena, da su čojku malo i 
dvije puške, a ne samo jedna, kupi ti još jednu puš- 
ku, jer ja ti zlo ne mislim. 

Ne ću. 

— Kajaćeš se, a pazi, što ti ja kažem, no kupi ti 
pušku, koju ti nudim, 

Prelu ova priča dođija, pa mu ljutito kaže: 

— Hajde, prekini već jednom, lijepo ti se molim, 
€ kako si krenuo, danas ćemo se u ružne razdvojiti. 

Poslije ovoga nastade tajac, dok opet Periša ne 
progovori: 

— Znaš, Prele, ja nemam puške na prodaju. 

Prela ovo poslije onolike priče začudi, pa ga upita: 

— Pa ti mi dosad probi uši pričom o prodaji 
tvoje puške, pa đe ti je? 

Pa ti ne ćeš ništa da zboriš, a ja pomislio, da 
se o nečemu razgovaramo, a o čemu milije no o 
pušci ? 

Dijeli ka' Đuko 


Došlo neko žito, da se podijeli u Dobrskom selu. 
Dobrljani izaberu Đuka Mrkova Krušku, da ga on 
kao pravičan čovjek podijeli. Đuko dijeli po broju 
članova porodice, a i po imovnom stanju: nekome 
deset, nekome petnaest, a nekome dvadeset kila. 

Svaki, kako mu se izmjeri, zaveže vreću i nosi 
kući, da sprema hljeb. Kad je i posljednjemu dao dio,. 
on vidje, da za njega nije ostalo ništa. i 

— Kako ovo bi, ljudi? Ja nikome ne učinih krivi 
dio do samome sebi. 

— A koti je kriv, prihvati jedan iz družine? 
iko, vala, ali je ipak bolje, da sam samoga 
sebe ostavio bez hljeba, nego da sam ostavio dru- 
goga. 

Otada se uvijek u šali pri podjeli kaže nekome, za 
koga se vjeruje, da je pravičan: 


— Dijeli, ali pazi ka* Đuko Mrkov! 


Bog je ljevak 


Skupilo se posijelo u mesvojeđe (mesojeđe) u 
(Prela Savova Jablana. 

Raspreda se o svemu. Dođe razgovor i do toga, 
šta Bog radi. Jedan kaže: »On ne radi ništa, no pazi, 
šta svijet radi.« Drugi kaže: »Ja zamišljam, da on 


uvijek piše u knjige, što ko uradi i odmah mu za to 
presudi, pa kad dođe na nebo, vidi odmah, što mu je 
Pisato.« Treći kaže: »On uvijek uči ljude, što će ko 
raditi.« 

Prele ćuti, dok ga ne upitaše: 

— Kako ti to zamišljaš, Prele? 
ZB. 524. 33 3 


— Ja zamišljam, da se Bog uvijek igra ljudskijem 
sudbinama, a njemu je ljudska sudbina sitna, ka' na- 
ma đinđuva'), a one su sve pored njega u jednome 
velikome kotlu. On zahvati šakom iz kotla, pa ih 
presipa iz ruke u ruku. Kad mu je sudba čovječja u 
desnoj ruci : blago ga njemu, a kad mu je u lijevu ru 
ku: kuku ga njemu! Ako te đinđuve povrati u oni 
kota' desnom rukom, srećan će biti i on i njegov trag, 
dokle ga opet negđe ne napipa. A ako ga povrati u 
kota' lijevom rukom, teško ga i njemu i njegovome 
tragu! Ma od kako mu pratim tu rabotu, što radi, 
čini mi se, da će po svoj prilici biti — ljevak. 


Jablani i medalje 


U čuvenoj bici na Grahovu, održanoj na Spasov- 
dan 1858. godne, učestvovalo je i devetnaest Jabla- 
na iz Dobrskoga sela. Za spomen ove slavno izvo- 
jevane pobjede, knjaz Danilo je skovao medalje, 
koje je sam lično dijelio Crnogorcima. Kako je bio 
mali rastom, popeo se na jedan sanduk i svakome 
vojniku iz ruke u ruku predao medalju. Naravski, 
dobio je samo onaj, koji je posjekao tursku glavu na 
Grahovu. Kad su nastupili vojnici Jablani, a kako ih 
je osamnaest bilo posjeklo glave, knjaz Danilo reče 
osammnaestome : 

— Pa izgleda, da je i odiva Jablanova pošla na 
Grahovac, i ona bi posjekla Turčina. 

U tom času nailazi i Mališa Nikov, onaj devet- 
naesti Jablan, koji nije bio posjekao Turčina. I on 
zatraži medalju, a Knjaz na njega ljutito povikne: 


1) Sitno zrno bisera. 


34 


Fr 


— Zašto i ti ne 
braću? ' 

— Ja sam, Gospodaru, u vrijeme sječe spasao 
Crnogorcu glavu, jer sam iznio moga ranjenoga 
šunu, da ga ne posijeku Turci. Bolje sam učinio, što 
sam Crnogorca spasao, no da sam Turčina posjekao. 
U ranijim bojevima posjekao sam dva živa Turčina 
i nijesam ti dolazio, ni medalju tražio. Danas je: 
tražim. nrA 
. Svi mu rođaci povikaše: 

— Daj mu, Gospodaru, jer je to najbolji Jablan, 
iako danas nije posjekao glavu. 
Ne dam, zašto nije i sada posjekao Turčina ? 

Svi se Jablani naljutili i međusobno dogovorili, da 
ne nose medalje. Ovu odluku nijesu nikome kazali; 
ali je ipak za nju čuo knjaz Danilo. 

. Jednoga dana sretne on Prela Savova Jablana i 
upita ga: 

.— Đe ti je ona medalja, Prele? 

— Pohranila je u skrinju Stana (žena mu), Go- 
spodaru. 

— A zašto je ne nosiš? 

— Ne mogu od sramote. 

— Pa ko se je do danas od zaslužene medalje 
stidio? ——— ' 

— Vaistinu evo i ja, Gospodaru, a zašto se sra- 
mim, sad ću ti kazati. Svako jutno, kad iziđem iz 
kuće, prođem ispred praga Mališe Nikova i nažo- 
vem mu dobro jutro, pa bih morao i ono jutro, kad 
bih objesio medalju, ali to jutro ne bih mogao, jer 
bih se od Mališe zastidio, jer je on bolji junak od 
mene, a nema medalje. On je posjekao dva Turčina, 
a ja jednoga. Ja ne mogu da se ispred njega zorim 
(ponosim) sa medaljom. Mene (meni) se teže pred 
braćom stiđeti, nego pred drugim cijelim svijetom. 

posiječe Turčina, no čsramoti 


— E dobro, da ostavimo, što je ne nosiš, ali za- 
što si je dao Stani, da ti je ona u skrinji čuva, zašto 
je ti ne čuvaš? 


— Vaistinu Božju, da ti kažem i za to razlog. 
Svi Dobrljani znadu, kakav sam bio na Grahovac, 
jer su vidjeli, a Stana me nije vidjela, pa da bi se i 
ona uvjerila, da sam nešto valjao, a i da se malo za- 
dovolji, dadoh joj onu medalju. A pravo ti reći, iako 
mi je ovo sramota: milije mi je, da me Stana. poči- 
tuje, no svi Dobrljani. I kunem ti se Bogom, da je 
njoj ona medalja sto puta milija, nego meni i bolje 
je čuva, no što bih je ja čuvao. 


Lažno i pravo prijateljstvo 


Muleta Radovanov živio je pod Turcima u Nik- 
šiću, i to dosta bogato. Imao je jedinca sina Škuletu, 
koji je bio veliki zorlija i rasipnik. Pošto mu je sin 
već bio imanje prepolovio, smišljao je Muleta za 
dugo, kako bi ga bar ubuduće ukrotio i ostatak 
imanja sačuvao. Krijući od njega, zaklao je jedno 
debelo prase, ispekao, stavio u pobočnoj sobi i pre- 
krio bijelim platnom kao mrtvaca. Dolazi Škuleta 
po navici malo docnije kući. 

— Sine, bud mi upropasti dobar dio imanja u igru 
i veselje sa svojim drugovima, da li si bar među nji- 
ma stekao prijatelja, da ti se u nevolju nađe? 

— Jesam, babo, ne jednoga nego stotinu, koji bi 
Za mene i poginuli. 

— Dobro, sine, milo mi je. Ja sam danas ubio 
Turčina, koji je došao da k&pi carevu miriju. Skrio 
sam ga u ovoj pobočnoj sobi za spavanje, no trči 
kod tih tvojih prijatelja, ne bi li kojega našao, da 

nam ga pomogne noćas odnijeti 1 negdje zakopati, 
jer pošto svane, biće dockan; pronaći će ga Turci i 
mi ćemo izgubiti glave. 

Leti Šuleta od kuće do kuće, tražeći svoje drugo- 
ve, s kojima je, u pijančenju i pjevanju, profuć- 
kao bio veliki dio .svoje babovine i pošto im kaza, 
što mu je otac učinio, pozove ih u pomoć, ali nijedan 
s njim nije smio poći, Već je prevalila ponoć, ani se 
Škuleta žalostan vraćao svojoj kući. 

— Šta je, sinko, zar nikoga ne nađe? 

— Ne, babo, boga mi, svi su me odbili, strahujući 
za svoj život. 

— Idi, sinko, u mahalu Mušovića, kod Bogdana 
Grujičića, pa mu kaži, kakva me nesreća snašla, ne 
bi li došao, da nas skapula (izbavi). 

Škuleta odleti kao vjetar Bogdanovoj kući, i skoro 
plačući isporuči mu očevu poruku. 

— Ne boj se, dijete, lako ćemo mi tome doći na 
kraj, — reče Bogdan, ugrabi jatagan sa police i stru- 
ku oko vrata, pa pravo ka Šuletinoj kući. 

— Dobro veče, prijatelju! 

— Dobra ti sreća, dobro došao i sjedi malo! 

— Nema tu sjedni, sad će zora, no đe ti je ta 
Turkešina, što si je pretukao, daj ovamo, da je za- 
vijem u ovu stručinu i bacim u kakvu potočinu ili 
bunar daleko od tvoje kuće. 

— Hoću, Bogdane, pomoga' ti jaki Bog! — pa 
Bede njega i sina u odaju, zbaci platno i mjesto 
turskog lješa ukaza se pečeno prase. Škuleta se 
iznenadi, a Bogdan reče: 

— Kojega si me đavola uznemirivao ? 

— Sine, reci mi sad imaš li prijatelja ? 

— Nemam, babo, boga mi ni jednoga. 

. — E, moj sine, ja sam u mojih sedamdeset godi- 
na života stekao samo toga jednoga, — reče poka- 
zujući rukom na Bogdana. 


Žudnja Joka Jablana za domu 


Joko Mališin Jablan pošao po svijetu u želji da 

steče blago I imanje. Dugo je lutao po svijetu. Naj- 
poslije sreća ga poslužila na Madagaskaru. Tu A 
stekao veliko imanje i oženio se na miraz. Ali ga # 
je za povratkom stalno morila. Jednoga ka 
osa pasa svome sinovcu, Krstu Jablanu u Crnu 
. — Stekao sam dosta para. Ako ih ti trebaš, ja 
ču ti poslati, koliko zatražiš. Ali te jedno m k4 
Čuvaj mi onu bečalinu (staru opustjelu kuću) da 
prvu noč imam gđe glavu skloniti, kad ako Bog da 
doma dođem. Ti ne možeš zamisliti, kako mi srce 
puca za svima vama tamo. Iako sam sa ženom i đe- 
tetom, ja sam u ovoj tuđini, samo zbog toga, što ne 
viđu sve tamo, pravi mučenik — Hristos na krstu 
— pa eto ti. Koliko mi je mila svaka stvar tamo 
razumjećeš, kad ti kažem, da mi je ona gvozdena 
gužva, o kojoj: se za nogu brav vješa, kad se za pe- 
civo dere, a koja je na uglu od one moje bečaline 
milija, no cio Madagaskar. Sve bih dao, što očima 
mogu viđeti, da se još jednom o njoj ljuljnem, kao 
kad sam imao dvanaest godina. Ja se nadam na 
Boga, da će mi tu molitvu uslišiti .. , 


Povratak Luke Jablana u Dobrsko selo 


promena dana 1891. godine, uđe u kuću Prela 
Jablana, u Dobrskom selu, stariji čovjek, sav sijed, 

kao ovca, a za njim mlađi, sa ženom, koja vođaše 
djevojčicu za ruku. 

— Pomaga ti Bog, Prele! 

— Dobra ti sreća! 

— Hoćeš li me primiti sa sinom Mihajlom, šna- 
hom Stefanom i unukom Rajnom u kuću? 

— Hoću, vaistinu, jer je moja kuća svakome po- 
štenome čojku i u podne i u ponoći otvorena. 

— E, dobro, sada da te pitam: — poznaješ li ti 
mene ? 

— A atkud da te požnadem, kad te nikad očima 
nijesam vidio, i malo li je bijeloga svijeta, no vjere 
ti, otkud ti mene požnaješ!? 

— Ja sam se, moj Prele, na ovo ognjište rodio, 
i ja sam Luka, tvoj brat. 

— Luka!!?... Blago mene (meni) srećnome, 
jutros i dovijek, blago mene među braću, jer nijesam 
bezbratnik — srećan li bih jutros!! 

I braća se: Luka i Prele, poslije četrdeset i dvije 
godine rastanka, plačući od radosti, izgrliše. 

Luka je u dvadesetidnugoj godini života otišao po 
svijetu. Lutao tamo, amo. Oženio se u Sofiji. Dobio 
sina i dao mu školsko obrazovanje. Oženio ga Bu- 
garkom. Pošto Luki žena umrije, nagovori sina i 
snahu, da idu u njegov rodni kraj, Dobrsko selo. 

Poslije nekog vremena, reče mu sin i snaha: 

— Već je vrijeme, da se vraćamo kući u Sofiju. 

— Nema te sile, koja će me odvojiti od ovoga 
ognjišta. Na njemu sam se rodio, na njemu ću i da 
smrt sačekam. No vi hajte, i bila vam sreća na put! 
Vas ne veže ništa sa Crnom Gorom, a mene sa Bu- 
garskom. Mene bugarska zemlja ne bi kosti primila. 
Ja ću da među Dobrljanima umrem, i da me oni 
ukopaju i ožale. 

Sin mu je tom prilikom odveo Prelova unuka 


Krsta, da ga obrazuje u Sofiji, a Luka je poslije tri 


godine umro u Dobrskom selu. 


Kapetanov obraz 


Kapetanu Stevanu orala moba, kojoj je on donio 
dosta slabu užinu. U mobi je bio i neki Lazo Man- 
dić, pa će reći: 

— Moj kapetane, da mi je tvoj mal (bogatstvo), 
a moj obraz! 

Kapetan se samo nasmija, a Lazo dodade: 

. — Kad si tako pogan, kad se nasmiješ, a kakav 
si, kad se zaplačeš, po Bogu brate? 


Drago Obrenov 


Čuveni hercegovački arambaša, Drago Obrenov, 
u svoje stare dane, gotovo je živio o milostinji. 
bnevidio, došao u Kotor, i slučajno ga pregazio 
neko kolima. Kad se malo oporavio od povreda, 
upita ga jedan Srbin iz Kotora: 
— Ćuo sam, vojvoda Drago, da si mnogo dizao 
ustanke protiv Turaka i Austrije? Šš 
= Jesam, sinko, a da nijesam, ne bih danas 
lipsava' na tuđe sokake. 


Peko i Petar 


Donio naročiti ruski izaslanik vojvodi Peku 
Pavloviću najveći ruski orden na poklon. Peko je 

tada živio u Vojinićima, blizu Mišaka. Vesele mu 
se rođaci i pjevaju, a on zaleleka iz svega glasa: 
— Lele mene, Peko Pavloviću, jutros za tobom, 
pa već dovijek, lele... 
Rođaci se zaprepastiše i u čudu ga zapitaše: 
— Što je, Peko, jesi li se pomamio? 
— Mene (meni) se jutros kuća iskopala, od 
onoga krvnika sa Mišaka!). Zar mene Velika Ru- 
sija da dA onden, koji on nema? 


Baco Kurta 


Arbanskog vojvodu Baca Kurta, iz Mileša u Gru- 
di, u nekoj prepirci udari šamarom po obrazu jedan 
Podgoričanin. Šamar je kod Arbanasa neoprostiva 
uvreda. Zbog udara šamarom među njima je palo 
mnogo glava. Zbog ovoga događaja sve vojvode, 
barjaktari i ugledniji ljudi iz Hota, Gruda i Zatri- 
jepča, pošli su kući vojvode Baca i kumili ga i pre- 
klinjali, da taj šamar oprosti i da se sa napadačem 
izmiri. Vojvoda je njihovu molbu odbio. 

Vojvoda Mark Đeloš iz Zatrijepča, koji je pred- 
vodio ovo izaslanstvo kod Baca Kurte, povrati se 
uveče svojoj kući tužan i žalostan. Njegov mlađi 
brat Nik Đeloš, koji je bio običan pastir, reče: 

— Da nijesam čobanin i da imam slobodnog vre- 
mena, ja znam, kako bi vojvoda Baco oprostio taj 
šamar. 

Mark Đeloš mu odgovori: 

— Ja Gu ti ovce čuvati, a ti idi sjutra do vojvode. 

Nik Đeloš dođe Baci u Mileš. Ovaj ga primi i 
srdačno ugosti. Skoro čitavu noć pokušavao je Ni 


1) Riječ je o vojvodi Petru Vukoviću, tastu knjaza Nikole. 

raznim načinima da Baca skloni, da oprosti šamar 
Podgoričaninu, ali bez uspjeha. 

Pri povratku, rukujući se sa Bacom na pragu ku- 
će, reče mu Nik: 

— Ela, Baco Kurtov, oprosti taj šamar, jer tvoje 
junaštvo niko ne može reziliti. Pomogni na taj način, 
da se ne bi među Arnautima zbog takvih udaraca 
morala prolijevati krv. Neka i nevaljalci i nejunaci 
uzmu od tebe primjer, pa da ostane riječ kod 
arnautskog naroda: »Kad je mogao Baco Kurtov 
oprostiti šamar, moraju ga i drugi praštati.« 

Baco se usplahiri, pa mu reče: 

— (Ponovi opet te riječi, Nika. 

Nik ih ponovi. 

Nato Baco, s dubokim uzdahom, reče: 

— Ti me, Nika, pobijedi. Neka je prost šamar 
Podgoričaninu ! 

— Svitao ti obraz, Baco, — reče Nik i zagrli ga. 

— Svijetao ti obraz, Baco, — reče Nik i zagrli 
ga. 

Ovaj događaj i danas se priča među Arnautima, 
kao rijedak primjer plemenitosti i junaštva. 


Kralj Nikola i Risto Agin 


Kralju Nikoli neobično se dopao, i kao lijepa po- 
java i kao inteligentan seljak, Risto Agin Radunović 
iz lješanske nahije. Primi ga za perjanika. Često puta 
ga je hvalio među ostalim perjanicima, da je razu- 
man i pametan. Serdar Pero Matanović, koji je ta- 
kođe bio na službi pri dvoru, ljubomoran, naposljet- 
ku, reče Gospodaru: . 

— Đavola je, Gospodaru, Risto pametan, jer bih 
ga ja mogao, kad god hoću, prevariti. 

— Varaš se, serdare, — reče Gospodar, 

Serdar ućuta, kujući u svojoj glavi osnovu, kako 
će Rista prevariti. Iste noći zakaže svojim Ava 
vima večeru i sjednicu, na koju pozove i Rista Agi- 
na. Pošto su se dobro pogostili jelom i pićem, serdar 
Pero nazdravi: 

Zdrav, Risto Agin, da Bog da bio ubrzo glava 
lješanske nahije! ' 

Risto mu odvrati zdravicu: x 

— Zdrav, serdare Matanoviću, i neka veliki Be 
dadne, da ti budeš prvi čovjek u katunskoj nahiji! 

Serdar je odnio pobjedu, i odmah izvijestio & 
spodara, koji je kao što se zna, bio Katunjanin. Go- 
spodar prizove Rista Agina, i reče mu: 

— Pošto ti je serdar Pero prvi čovjek u katun- 
skoj nahiji, a ne ja, prebacuj stručicu preko vama 
pa hajde da kopaš one krtole u lješansku nahiju. 

Tako je i bilo. 


“Ne će hromicu za popadiju 


Pop Milutin Abramović bio je sin msna 
prota Jova Abramovića. Vladika Rade ga je vo io, 
i kad je htio da ga zapopi, ponudio mu svoju hromu 
sestru za popadiju, ali se Milutin tome se hegd 

— Ne mogu, Gospodaru. Hromica može biti ka- 
luđerica, ali nikako popadija. =, 4. 

To je vladiku Rada u tolikoj mjeri naljutilo, da 
baš zbog toga, njegova oca prota Jova gasa: 
nije htio unijeti u »Gorski Vijenac« među ostalim 
crnogorskim junacima, iako se zna, da je ovaj proto 
bio jedan od najznamenitijih Crnogoraca svoga vre- 
mena. * ' 

Dobio zlatnu jabuku 


Beg mostarski došao u goste begu Mušoviću u 
Nikšić. Poveli razgovor o svemu. 

— Ima li što brže od konja i psa među domaćim 
životinjama? — upita mostarski beg. 

— Ima i jedan čovjek kod nas u Nikšiću, — reče 
Mušović. 

— Nema, turske mi vjere. 

— Ima i da se okladimo | 

I pozove Iskricu Zurovića, te (koji) 
njih u har (čardak) Mušovića. 

— Hoćeš, da se opkladimo u zlatnu jabuku? — 
reče Mušović mostarskom begu, — da će ovaj Vlah 
sjutra od sunca do sunca doći iz Nikšića u Mostar. 

— Hoću, vala, — reče beg mostarski, a ne može 
doći, da ima krila. 

Iskrica, u razdanak, pošto je sunce isteklo, poleti 
preko brda i planina iz Nikšića i prije nego je za- 
šlo sunce došao je u Mostar. 

Tako je mostarski beg opkladu izgubio i Iskrici 
slio jabuku od zlata. 


dođe pred 


Knjaz Nikola i mitropolit Ilarion 


Kockali se često puta u novcu knjaz Nikola i mi- 
tropolit Ilarion Roganović. Roganović je skoro 
uvijek bio bolje sreće, a bio je od onih ljudi, koji 
nije htio dopustiti, da ga Knjaz na karte »dobija«, 
ako ga u istini nije i dobio. Knjaz Nikola je bio ne: 
obično pohlepan na novac i sa jednim svojim tjelo- 
hraniteljem ugovori, da mu naredne noći, po uput- 
stvima, koja mu je dao, kazuje, s kojim kartama 


44 


4 


raspolaže mitropolit. Nastade kockanje uveliko. Mi- 
tropolit je stalno do u sami razdanak gubio. N ije 2 
mogao načuditi, što je to. U početku je mislio, da 
ga karta ne će. U jedno zlo doba, okrene se i vidje 


. namještenoga knjaževa perjanika, kako Knjazu 


daje znakove. Mitropolit ustane i razmahne šakom 
perjanika u nos. Knjaz plane: | , 

— Zar smiješ, kaluđerštino jedna, tako nešto ura- 
diti u dvoru knjaza Nikole? Mea: 

— Smijem i drago mi je; jer sam u tvojoj kući 
noćas na lupeški način opljačkan, — reče Roga- 
nović i hitro pobježe iz dvora. ' z 

Sjutradan bio je mitropolit sve pripremio za bijeg 
iz Crne Gore. Knjaz Nikola nađe se na sto muka, 
ali je preko knjaginje Milene uspio da ga odvrati od 
namjere. Od tog vremena među njima nije bilo više 
prijateljstva. 


Knjaz Nikola i pop Blagoje 


Zakazao knjaz Nikola popu Blagoju Bukotiću, 
da će jednoga dana doći u goste kod njega i ostalih 
Vukotića, koji su živjeli u Kočanima blizu Nikšića. 
Naredio mu, da o tome ne kazuje nikom osim naj- 
bližima. Došao Knjaz da izvrši posjetu i pop Bla- 
goje mu poleti u susret. Knjaz opazi dvije sotre 1 
dva skupa ljudi: Vukotiće, kod kojih je i došao, na 
jednu stranu, a na drugu cjelokupni narod jedne 
opštine, koja je sama na svoju ruku pripremila bila 
doček za Gospodara. Knjaz ljut, kao ris, iskoči iz 
svojih kola i pođe put popa Blagoja, koreći ga, što 
njegov dolazak nije sačuvao u tajnosti. Pop mu se 
pravdao, da o drugoj sofri nije ništa znao, ali bez 
uspjeha. Knjaz se primiče, a pop Blagoje odmiče, 

tako, čitav gon. Svijet gleda i čudi se. Odjednom 
pop Blagoje stade kao ukopan, isprsi se i reče: 

— Dosta je, Gospodaru. 

— Nije dosta. Znaš li ti, da ja mogu napraviti od 
čovjeka nečovjeka, a od nečovjeka čovjeka ? 

— Znam, ali se ja sa svog mjesta ne mičem bez 
zveka (bruke). 

Susrelo im se oružje za pojasom, poslije čega se 
knjaz Nikola malo »odobrovoljio«. 


Šuto Radonjin u knjaževoj odžakliji 


Sjedio Šuto u odžakliji!) sa knjazom Nikolom. 
Knjaz naredi, da se donese rakija. Sluga donese 
rakiju. Sam Gospodar natoči čašu sebi i čašu Šutu 
i reče: m 

— Dosta je, Šuto, po čašu. 

— Vala, Gospodaru, meni su mnogi rekli, da 
sam orjat (tvrdica). Boga mi, žao mi je nečovjeku 
dati, a i nevolja mi je, ja sam siromah. Ma ja ni- 
kome ne bih dao samo čašu. A tebe (tebi) je grdno, 
Gospodaru, da si orjat. Bog ti je dao, da imaš. Više 
ti valja jedan blagoslov, iako si Gospodar, no trista 
fala, jer svi, koji te fale, lažu te, a ko te blagosilja, 
učinio si mu dobro. ' 

Knjaz onda donese bocu s rakijom i reče: 

— Vala, Šuto, imaš potpuni razlog, i zaista po- 
slušaću te. 


Pop Marko i Razići 


Udavila se kći Mirka Razića u seoskom bunaru. 
Pošli seljaci i pozvali popa Marka Popovića iz Sla- 


1) U sobi, u kojoj ima peć. 


46 


rr 


tine, da zakrsti vodicu. Pošto je pop Marko blago- 
slovio vođu, seljaci ga ponudiše, da prvi popije od 
te vode. On se za dugo nećkao i odupirao. sh 

— Ako ne budeš ti prvi pio od ove zakršćene 
vode, mi više ne vjerujemo u tvoju molitvu, — po- 
vikaše seljaci. ' . Ka ' 

— Ma Boga mi, vjerovali, ne vjerovali, ja ne ću 
piti iz toga bunara, đe se ta đevojka kišala čitavih 
petnaest dana. : Ž 

— Dobro, pope, ne ćemo ni mi u ovu pamet, — 
rekoše seljaci i svoj bunar zatrpaše kamenjem. 


Ne smije kazati, što misli 


Bajo Bošković, brigadir bjelopavlićki, zbog ne- 
kog plemenskog posla dođe u Slatinu. Između osta- 
lih seljaka prizove mlinara Đura S. Praščevića 1 

če mu: ' : 
._ Hoću, Đuro, da mi pravo kažeš, kakvi su ovi 
tvoji susjedi Šaranovići? | SK pk 

— Ne smijem, gospodine Bajo, jer će me izbiti, 
čim se ti vratiš. Hijki . 

— Ne boj se, Đuro, ne smiju ti ništa, samo reci 
istinu! 

Đuro, snebivajući se, reče: < 

— Evo, kakvi su, gospodine Bajo: jednoga Ša- 
ranovića sveži u vreću, pa na njega sjedi, a sa dru- 
gim za punu trpezu jedi i pij vina, — jednako ti oba 
misle. 


Ne će da mu glavu čuva kobilin sin 


Prilikom bitke između Turaka i Vasojevića na 
Rudešu i beranskoj nahiji, godine 1862., kad je 
poginuo i Selim-Paša, Vasojevići su uzeli veliki 

plijen od Turaka i dva konja Selim-Pašina. Vojvoda 
Miljan jednoga od ovih konja poslao na dar knjazu 
Nikoli, a za sebe zadržao boljega — »brnjaša«. 
Knjazu to bilo krivo. Kad vojvoda Miljan dođe jed- 
nom prilikom na Cetinje, Knjaz mu naredi da iz- 
vrše trku na svojim konjima do Bajica, kako bi se 
vidjelo, čiji je konj brži. Vojvoda Miljan nije nikad 
trčao konja. Sad je morao i protiv svoje volje. Pri 
trci zatezao je svoga »brnjaša«, kako bi Gospodarev 
konj bio brži. Pri povratku od Bajica Knjaz naredi 
vojvodi Miljanu, da svoga konja ne usteže, jer zna, 
veli, da je brži od njegova. 

— Gospodaru, ja ću da padnem i da slomim 
glavu, jer nikada nijesam vršio trku. 

— Kako da padneš, kad jašeš »brnjaša« čuve- 
noga Selim-Paše, koji umije da čuva jahača? 

— Gospodaru, ja sam i do Bajica trčao preko 
svoje volje i više ne ću, jer ne mogu dopuštiti, da 
moju glavu čuva kobilin sin, — odgovori Miljan. 


»Sveti Petar« s Čeva 


Dvojica Crmničana izdržavala su tamnicu na zlo- 
glasnom Grmožuru, ostrvu na Skadarskom Jezeru. 
Na sami Petrov dan jedan od njih ustao rano i po- 
čeo se moliti Bogu, da ga izbavi teškog robovanja: 

— Pomozi mi, Bože i sveti Petre, i izbavi me od 
ovih željeznih muka ! 

Drug mu sa puno zbilje i prijekora prihvati: 

— Pomozi mi, sveti Petre s Čeva,!) jer ako nam 
'm ne pomože, ovdje će nam kosti okapati. 


1) "Taj Petar bio je vojvoda Petar Vukotić, tast kralja Nikole, 
najuticajnija ličnost toga vremena u Crnoj Gori. 

vojvoda Petar za ovaj razgovor i nije prošla 
ni pai dana, obojica su oslobođeni bili daljeg 


izdržavanja kazne. 


Pero Jokašev u nemilosti 


Kad je Pero Jokašev 1872. godine pao u rad 
lost kod knjaza Nikole, odluči, da sa svojim brat- 
stvom napusti zauvijek Crnu Goru. Doznade za i 
vojvoda Marko Miljanov, koji je. bio Peru veliki 
prijatelj, pa pođe na Cetinje i upita Knjaza Z 

> Je li istina, Gospodaru, da iz Crne Gore 
diže Pero Jokašev sa svojim bratstvom ? 

— Jest; Marko, neka ide, kuđ ga noge nose. , 

_ A sa kim misliš ostati u Crnu Goru, kad ti 
onaki iz nje odlaze? 

— Ja sa Crnogorcima. 


v 


— Grdno se varaš, Gospodaru, kad onakve ćeraš 
iz zemlje. = = 

— Ja ga, vaistinu, ne : . 

— Kad kane Ćeraš, mogu li ga zadržati? 

— Možeš, i ja ću ti zahvaliti, — prihvati Knjaz. 

Marko smjesta pođe na Ceklin i nađe Pera gdje 
se već priprema za odlazak. Reče muti 

— Pero, čuo sam, da hoćeš da dižeš iz Crne 
Gore, pa sam došao da se s tobom oprostim i da te 
kao dobrog prijatelja zamolim, da mi učiniš jednu 
ljubav. ' 

Pero odgovori: m ' 

— Hoću, Marko, sve, što jeti mojoj, vlasti, .— 
ne sluteći, što će ovaj od njega zahtijevati. 

Marko s munjevitom brzinom ugrabi: 

— Pero, da ne ideš iz Crne Gore! 

-— Prevari me, Marko; nijesi lijepo učinio, ali te 
eto moram poslušati. 

Marko istrči pred kuću i opali u znak veselja 
dvije leđdenice. Kad su Ceklinjani čuli pucanj lede- 
nica, odmah su shvatili, u čemu je stvar, i pohitali 
Perovoj kući šenlučeći (pucajući iz pušaka). 


* Nije ijo sa obadvije ruke 


Jedanput Sula Radov, vraćajući se s Rijeke Crno- 
jevića, zamrkne i svrati na konak kod Filipa Đuri- 
šića na Parce u lješanskoj nahiji. Po večeri upita 
Filipov sin Radoje svoga oca: 

— Boga ti, tata, ko je ovaj čovjek? ' 

No prije nego bi Radoje i odgovorio, Sula 
ugrabi: 

— Moj đetiću, da sam ijo sa obadvije ruke!) 
mjesto sa jednom, ne bi ti noćas pitao, ko sam ja. 


Da mu ne uzme obraz 


Godine 1896. bila je velika poplava u Zeti. Dođe 
Gospodar u Mojanoviće i reče: 

— Ima li ovdje junaka, da mi sjutra veče donese 
glas sa Plavnice, kako je u Donjim selima Zete? 

Stevo Perović i Šabo Vuletić odgovoriše, da će 
oni poći i donijeti glas Gospodaru, je li ko u Donjim 
selima Zete ostao živ od poplave. Kad su se povra- 
tili i Gospodaru aber (vijest) donijeli, on dohvati 
veliki svežanj bankanota, pruži ih Stevu i reče: 

— Uzmi ovo za svoj trud! 


) To jest: da sam krao. 

— Nemoj mi, Gospodaru, uzeti obraz za sve- 
toga Petra; zar da mi daješ pare zato, što sam te 
poslušao i vidio, je li narod ostao u životu? 

Gospodaru to bi veoma ugodno, pa pokloni Stevu 
_ fijorina u ime napojnice i dade mu Danilov 
orden. 


Koji je najbolji soj 


Došli kod Osman-Paše, skadarskog vezira, Džu- 
džo Radonjin i Marko Aljov Prelevići s Ubala i 
Joko Radovanov Vujošević s Momča, 

Vezir upita Joka, da mu kaže, koji je najbolji soj 
(pleme) u Crnoj Gori i Brdima: 

— Mnogo je dobrijeh plemena i dobrijeh sojeva. 
A meni se čini, da je dobar rad dobar soj; a zli rad, 
zli soj; od zloga rada postaje nesoj, — odgovori 
Joko. : 

Vezir uputi isto pitanje na Marka, koji mu odgo- 
vori: 

— Najbolji je soj u svakoj zemlji pravda i raz- 
log; jer đe to dvoje nema, tu ne može biti ni soja, 
ni gospodstva. 


Nik-Ivanovo brijanje 


Nik Ivan, katolik iz Zatrijepča, dužan je bio 
dvije krvi Klimentima. Jednu je odužio, a za drugu 
su ga i dalje dužili. Jedne godine Nik. Ivan čuvao 
svoje ovce u Cijevni Zatrebačkoj, a odmah do njega 
čuvali su stado Klimenti, kojima je dugovao krv. 
Niki bila je porasla velika brada, pa nehotično za- 
pita jednoga od Klimenata: bi li ga obrivao? Kli- 
menta mu odgovori, da bi. Nik se prisjeti, da može 

prilikom brivanja izgubiti glavu; ali da se ne bi 
čulo, kako se nije smio brivati, iako je sam molio, 
uzme pregršt vode sa cijevne, skvasi bradu, zatakne 
dvije male puške za pojas i pozove Klimentu, da 
ga brije. 

" Kad je Klimenta s britvom došao ispod grla i 
imao namjeru da Nik-Ivana zakolje, zadrhtale su 
mu noge, a Nik u tom trenutku, pošto je bio obri- 
ven samo s jedne polovine lica, zapne pušku u pojas 
i reče: 

.— Ne drhti, Klimento, no izvadi te misli iz 
glave, da te sad oganj ne izgori. Ovo je Nik Ivan. 

Klimenta produži brivanje, a Nik Ivan ostade po 
ovom čuven u cijeloj Arbaniji. 


Kako da ukradu koze? 


Lakić Obrenov iz Morače, znao je divno guslati 
i pjevati. Bio je veliki siromah, kao i njegov naj- 
bliži susjed. ' 

— Ajde, da ukrademo negdje kozu i da je zako- 
ljemo, jer polipsasmo od gladi, — reče Lakić svome 
susjedu. 

— Teško je danas krasti bez glavobolje i velike 
pogibije. 

— Nije, samo da se poslušamo. Ja ću poći u Mi- 
jatovića na sjednik, pa kad budem pjevao uz gusle, 
ti se privuci do izbe i ukradi mu dvije koze u času, 

«kad čuješ, da ja u pjesmi spominjem sebe i Mijato- 
vića. 

Susjed je poslušao Lakićev savjet. 

U kući Mijatovića skupilo se skoro čitavo selo. 
Svak upr'o oči u Lakića 1 njegove gusle javorove. 

On popijeva tanko glasovito. Da mu drug ne bi 
dugo čekao na vratima od izbe, produži on gromkim 
glasom: 


>A što pitaš za Obrenovića! 
Evo njega kod Mijatovića, 
Gđe ispija crvaniku vino.< 


U tom času Obrenovićev susjed izvali vrata od 
izbe, ukrade dvije najdeblje koze i odvede svojoj i 
Lakićevoj kući. 

Lakić je i prenoćio kod Mijatovića samo da bi 
bolje krađu zabašurio. Niko nije ni pomišljao na 
njega i na plan, koji je izveo. Ali on je poslije jedne 
godine dana kazao to Mijatoviću i ovaj mu je 
oprostio. 


Nakudžao sedamnaesti talijer 


Jovo Ivanov Božović, iz Zagore, u doba vladike 
Rada vodio je po malo trgovinu između Crne 
Gore i Boke Kotorske. S vladikom je bio u veoma 
dobrim vezama. Donosio mu je često puta primor- 
skoga voća i povrća, dok je ovaj njemu činio pozaj- 
mice radi trgovine. Jednom Jovo prodade Marku 
Tripovu Adamovu, iz Škaljara, neke brave. Marko 
mu ostade dužan sedamnaest talijera. Poznat je bio, 
kao zao platiša i Jovo je morao uzeti pismo od vla- 
dike Rada negdje godine 1857. na Ivačića, poli- 
tičkog zapovjednika Boke Kotorske, da bi ovaj po- 
sredovao za naplatu duga Jovova kod Marka. lva- 
čić pozove Marka, pročita mu vladičino pismo i 
reče: 

— Priznaješ li ti, Marko, ovaj dug? 

— Ne ja, gospodine, pa da to piše i vladika i 
patrika. | 

Jovo se nađe uvrijeđen, misleći, da on za vladiku 
veli »paprika«, i na mjestu razmahne čibukom i 
udari Marka. ' 


Vlasti ga strpaju u tamnicu. Poslije tri dana puste 
ga i Ivačić ih ponovo pozove, da riješi njihovu da- 
viju (raspru). Upita Marka, je li on zaista dužan 
ovih sedamnaest talijera. Marko priznade, da je 
dužan samo šesnaest. »Dobro, pristajem i na šes- 
naest talijera,« reče Jovo. Marko mu položi ovih 
šesnaest talijera. Izađu zajedno iz sudnice. Kad 
naiđu pored crkve svetoga Trifuna, Marko se poče 
krstiti i govoriti: 

— E, pomozi mi, sveti Trifune | 

— Hajdemo unutra, Marko! — reče Jovo. 


Uđu u crkvu. Nije bilo nikoga više. Marko se 
približi ikoni i cjeliva je. Izvadi nešto sitno i stavi 
kao prilog. Jovo zagleda Markov prilog, uhvati ga 
za prsa i reče: 

— Poganski sine! Vadi talijer, koji si mi na 
pravdi Boga oteo i daj ga crkvi, kao prilog. 

Marko se trže, ali ništa nije pomoglo. Morao je 
položiti pred ikonom talijer. Kad je izašao iz crkve, 
potuži se Ivačiću, da ga je Marko silom nagnao da 
položi talijer u crkvu 1 tukao ga. 

— (Priznaješ li, Jovo? — upita ga Ivačić. 

— Priznajem, gospodine. 

— A zašto si to uradio? 

— Zato, kad onaj talijer ne mogah skudžati (na- 
platiti), da ga bar crkva od njega dobije. 

\ . Duža no Markova sablja 


— Tvoja će duša u raj, — reče knjazu Nikoli 
Šuto Radovanov. 

+ Ija sam tako mislio, kad sam napunio tri- 
deset godina, a sad više ne mislim. ' 

— Zašto ne, Gospodaru? 

— Oštetiše me glavari, haram (proklet) im bio 
moj hljeb! Ne kazivaše mi pravo i istinito, pa sam 
po njihovim dokazima mnogo Crnogoraca na pravdi 
Boga uzeo za vrat, i moja duša ne će gledati rajsko 
blaženstvo. 

— A đe ti je bila toljaga, Gospodaru? 

— Ta toljaga trebala bi da bude duža no Mar- 
kova sablja, — odgovori Knjaz. 


Gađukni se! 


— Striko Šuto, — veli knjaz Nikola Šutu Ra- 
dovanovu, iz Kuča, — namislio sam, da ti dadnem 
nešto para, pa bih želio čuti, koliko želiš da ti dam? 
Razmisli, a ostaćeš kod mene jedan mjesec dana, da 
se razgovaramo. 

— Meni je lako razmisliti, Gospodaru. Nikad mi 


mijesi manje dao od pet napoleona, ni više od deset; 


pa se između toga gađukni.!) 
Knjaz se nasmija i reče: 
— Vidim, da si pametan čovjek i evo ti šest 
napoleona. 
Čuma i Bjelopavlići 
.. Za vrijeme kuge u narodu vjerovalo se, da je to 
živo žensko stvorenje, koje nosi dvije velike gvoz- 


1) Daj mi još nešto da bude otprilike između 5 i 10 napoleona - 

dene igle: jednu malu, a drugu veliku. Koga probode 
malom, taj ostane živ, a koga dohvati velikom, taj 
na mjestu umre. Mori kuga u Bjelopavlićima sva 
sela i poselice. Pobune se Gračani, pošto im je ka- 
zano, da je kuga došla već u Kaleziće, njihova naj- 
bliže selo. Izađe Simon Perošev na Ledinak i za- 
viče: 

— O Kalezići, ako je došla kod vas kuma čuma 
(tako je narod nazivao kugu), ne dajte, ako Boga 
znate, da ovamo prelazi. 

Narod iz sela Gračana bježi kao lud i sklanja se 
u planinama. U putu padaju mrtvi od kuge. Kuga 
pokosi i Simona Peroševa još dok je bio u selu. 
Niko ne smije da mu priđe i da ga sahrani. Njegovi 
rođaci zamole Čagora Perkova iz Kalezića, za ko- 
jega je narod vjerovao, da je neki veliki vještac, i 
da mu kuga ne može ništa, neka dođe i sahrani 
Simona. 

Čagor je došao, jer su mu Simonovi rođaci i kum- 
stvo vijetali (obećali). Sahranio ga je i nije se raz- 
bolio. Od tada do danas između ova dva bratstva 
ima preko dvije stotine kumstava. 


Sv. Petar i Matun Đikanov 


Optužili izvjesni Bjelopavlići Matuna Đikanova, 
da je pucao iz puške na Sv. Petra Cetinjskoga, 
kad je ovaj dolazio da miri zakrvljena bratstva u 
Bjelopavlićima. Zbog toga su Matunu zapalili kuću. 
Poslije dugoga lutanja Matun dođe na Cetinje i po- 
žali se Sv. Petru, dokazujući mu, da je prav stradao. 

— Glas većine, to je glas Božji, — odgovori mu 


Vladika. — A, duše mi, saznao sam, da nijesi kriv. 
No nijesam mogao odoljeti sili bjelopavlićskoj. 1 

neka si prost i blagoslovljen! Da Bog da, tvoja kuća 
bila i bolja i ljepša nego ona, koja ti je po mojoj 
naredbi sagorena ! 

(Poslije nekoliko godina Matun i njegovi sinovi 
podigli su najljepšu kulu u selu Jovanovićima, u 
Bjelopavlićima. 


Milosav u Kotoru 


Milosav Jovanović, iz Bjelopavlića, sin Matunov, 
koji je u svoje vrijeme presjekao šljeme na kući 
Guvernadurovića na Njegušima, nekim poslom do- 
šao u Kotor, Srete se na morskoj obali sa Guverna- 
durovim sinom, koji je tu kao izgnanik živio. 

— Bili ti sin Matuna Đikanova? — zapita ga 
izgnanik. : 

— Ja sam i glavom i bradom. 

. — Idošaosiu Kotor meni pod nos, je li, kao da 
ja ne znam, da mi je tvoj otac presjekao šljeme na 
kući. 

— Došao sam, evo, pa radi sve, što ti basta. 
Samo nemoj zaboraviti, da bi moj otac isto onako 
uradio i od Petrovića, da je mislio, a oni nemaju 
Prava na prijesto. Mi Crnogorci ginemo ludo za 
Ono, u sto vjerujemo. 

— Tako je, — odgovori Guvernađurov sin. 
— Neka ti je prosto i ajde da pođemo mojoj kući, 
da po jednu popijemo. 


Kao u raj 


: ; : BAE 
Prošao knjaz Nikola preko Bogetića i srio se sa 
Šutom Roganovićem, pa mu reče: 

— Striko Šuto, znam, da nijesi odavno bio u Bar. 
Kad bi znao, kako sam Bar uredio, odmah bi pošao, 
da ga vidiš; jer to je pravi raj. 

— E, Gospodaru, treba umrijeti, pa raj viđet, a 
u Bar se može poći i da se ne mre. 


Jovanova istraga 


Poginuo na području kapetanije Jovana Kovače- 
vića, iz Grahova, i jedan Turčin, bogat trgovac. 
Knjaz Nikola naredio kapetanu Jovanu, da pronađe 
zločinca ili će ga raščiniti (raskapetaniti). Jovan oku" 
pio cio narod iz svoje kapetanije na polje Grahovsko 
1 vodi istragu neprestano za šest dana i šest noći, ali 
bez uspjeha. Stavio se na velike muke i razmišlja, što 
će i kako će, pa reče: 

— Ne mogu, braćo, od umora više da se držim; 
osvojio me veliki drijem, pa mi donesite jedan ka- 
men, da ga stavim pod glavom, ne bih li malo 
zaspao. 

Neko iz gomile podnese kapetanu kamen i stavi 
mu ga pod glavu. On tobože spava, pa da bi uvje- 
rio narod, da je u istini spavao, naročito se nagao, 
da mu iza pojasa ispanu dvije kuburlije, koje je 
uvijek sobom nosio. Poslije pola sata kapetan se 
trgne iz sna i ozbiljno promatrajući narod, reče: 

— Grahovljani, meni se usnilo sada, pa znam, ko 
je ubio onoga trgovca; znam, koliko je novaca sa 
njega uzeo i na koje je mjesto zločin izvršen. Ubio 
ga je, Grahovljani, taj i taj, — i kaže ime lica, na 
koje je sumnjao, pa završi: — Priznaj, nesrećni sine, 
što si uradio; zašto da mučiš i mene i ovaj svijet evo 
šest dana i šest noći? Veliki je Bog i naš Gospodar: 
oni mi u snu kazaše, da si ti zlikovac. 

— Jesam, gospodine kapetane, — priznade ubica 
i otkri, kako se zločin odigrao. 


Kenjo i Murgeza 


Kenjo Nikolin Đurišić bješe dobar junak, ali veliki 
siromah. I jedne nerodne godine pođe po kućama 
svoje nahije, da bi ga ljudi pomogli neko šilježetom 
(janjetom), neko bagašom!) žita. Dođe i do Mur- 
geze, čuvenog narodnog mudraca, i poište mu jedno 
šilježe. Murgeza, da se malo posprda na račun 
Kenjov, reče: 

sa More Kenjo, nijesi ti za šilježe, no za najbolje 
tele. 

Kenjo mu reče: 

. — Hvala ti, Murgo, i jest tako. — I pođe na 
ispašu, gdje je pasla stoka Murgezina. Od sedam 
krava i sedmero teladi, koje je Murgeza imao, Kenjo 
izabere najbolje tele i krene da ga tjera. Nije ga 
mogao odvojiti sama između govedi, pa potjera i 
drugo sa njim. Kad dođe doma, ono bolje tele za- 
tvori. Dolazi Murgezi stoka kući i on vidi, da mu 
nema dvoje najbolje teladi. Odmah se sjeti, što se 
moglo slučiti i pođe ka Kenjovoj kući: 

— Kenjo, zajmi li mi ti ono dvoje teladi, i đe su? 

— Zajmih, Boga mi, pa ono moje, koje si mi 
obećao, kad ti tražih ono šilježe, zaklao sam i pojeo; 
a ono tvoje, eto, u onu pojatu, pa ga ćeraj, ako hoćeš. 


Dva Kenja 


A genjo Stankov Janković, čuveni junak i četobaša, 
Iz Ceklina, krene sa četom put Krajine, ne bi li ubio 


') Sudom, u koji staje deset kilograma žita. 

"Turčina i štogod upljačkao. U putu im se pridruži i 
Kenjo Nikolin Đurišić, iz Paraca, lješanske nahije. 
Dođu zajednički u Krajinu. Kad ništa drugo nijesu 
mogli učiniti, zapale jednu tursku kuću i povrate se 
doma. Upitaše ih komšije, jesu li što mogli šićariti. 
Kenjo Stankov, ljut na svoj neuspjeh, pa vjerujući, 
da je tome kriv Kenjo Nikolin, reče: 

— Ne, vala, ništa osim što zapalismo jednu kuću 
i u nju Kenja Nikolina lješanskoga. 

Sluša ovo Kenjo i ne odgovara ništa. Za vrijeme 
večere upita Kenjo Nikolin Kenja Stankova: 

— Kaži mi, obraza ti, koliko imaš pčela i jesu li 
kakve ? 

_ Imam trideset ulišta, da takvijeh nema u na- 
hiji; ali što je jedna nasred uljanika, u bukovo ulište, 
bolja je no tri druge. 

Pošto je prevalilo pola noći, Kenjo Nikolin ustane, 
uđe u uljanik Kenja Stankova i digne onu najbolju 
pčelu sasred uljanika, zatvori joj grlo strukom 1 od« 
nese svojoj kući u lješanskoj nahiji. Med iz ulišta 
izvadi i pošalje po svojoj ženi, da ga proda u Pod- 
goricu, a prazno ulište baci u obor od svoje kuće. 

Kenjo Janković, kad je ujutro ustao, vidi, da mu 
nema najbolje pčele u uljaniku, dosjeti se jadu 1 
pravo pođe na kuću Kenja Nikolina. 

_ Uze li mi ti, Kenjo, onu najbolju pčelu iz 
uljanika ? 

— Ne ja, Stankoviću, no onaj Kenjo lješanski, što 
si ga izgorio u onu kuću u Krajinu. No eno ti ono 
ulište u oboru, pa ga nosi doma, ako ti valja. 

Janković nije imao kud kamo, no spodbije prazno 
ulište i odnese ga svojoj kući. 

Ko prvi? 


Kad su Crnogorci, 1835., napadali na Žabljak, 
tvrđavu na Skadarskom Jezeru, koja onda bijaše u 
turskim rukama, prva grupa četnika uspije da uđe 
u tvrđavu. Turci dovedu nove snage. Crnogorci iz 
okoline poletješe u pomoć braći. Kad se okupiše, gla- 
vari se stadoše dogovarati o daljem planu borbe, ali 
iskrsnu među njima nesloga, što među onima, koji 
prvi uđoše u tvrđavu, ne bijaše četnika od sviju brat- 
stava. Serdar Filip Đurašković reče: »Ono su u 
gradu naša braća; hodićemo da ih izbacimo, pa 
makar ni jedan glave ne iznio«. 

.Šutan Šoć reče: »Nijesu ni mogli svi uljeći. Slava 
njihova slava je i naša. I ja ću im prvi u pomoć, 
makar živ ne došao«. 

Ove riječi pomire duhove. Vojska napadne. Njeni 
dijelovi uđu u grad; brojno nadmoćniji neprijatelj 
bi potučen. Jakup-aga sa vojskom se preda.) 


Gospodar je svet 


Došao knjaz Nikola prilikom podjele medalja u 
[Podgoricu i počeo, kako je znao i umio, hvaliti ju- 
nake, a napadati nejunake. 

— Kako ti se dopada ovaj moj razgovor? — 
upita on Šuta Radovanova. 

— Dobro, Gospodaru, ti si sveti čovjek ! 

Gospodaru je to bilo neugodno. Poslije diobe 
ordena pođe sa svitom u kuću Bećir-Begovu, i mi- 
sleći, da je Šuta uvrijedio, što i dalje sa njim nije 


1) Vladika Rade je opjevao ovu pobj iljepšoj pjesmi 
pobjedu u najljepšo 2 
u Srpskom Ogledalu“ pod imenom: ,,Pohara Žabljaka“. išta 

razgovarao, naredi, da mu ga prizovu. Kad je do- 
šao, Knjaz mu reče, da drugi ne čuju: 

— Žao mi je, striko Šuto, što si danas kazao, da 
sam ja sveti čovjek; jer među nama ima i rđavih 
ljudi, koji će to na zlu ruku tumačiti. Da je ma ko 
drugi ono rekao, onako javno kao ti, rđavo bi pro- 
šao. 

— Evo, zašto sam rekao, Gospodaru. Mene 
(meni) vjeruje od onoga broja vojske stotinu, stotini 
vjeruje hiljada, a hiljadi i deset hiljada. Ja znam, da 
si po prirodi rođen i sposoban da budeš vladar maloj 
Crnoj Gori. A kad bi bio svet, ti ne bi što i mi radio. 
Ja bih preko takvoga ćivota oba oka izbio, kad bi 
krenuo doma! 

Knjaz se nasmija 1 reče: 

— Bilo je među Srbima i svetijeh vladara. 

— Ekto jest, Gospodaru, govori se za Nemaniće. 
A pravo da ti kažem, meni je za veliko čudo, kako 
je moglo biti među njima toliko svetaca, kad su jedan 
drugoga ubijali, zatvarali i oči iskopavali. 


Šuto i kiša 


Dok su Kuči bili pod Turcima, na sami Ilijin-dan, 
kad je kiša najpotrebitija, došli nekolicina Kuča pred 
kuću Šuta Radovanova, i videći oblak preko Lovće- 
na, rekoše: 

— Pomozi Bože, da onaj oblak donese kišu 
ovamo | 

— Daj, Bože, neka onamo padne dosta kiše, a 
ovamo, ako preteče. ; 

— Zašto tako, striko Šuto? 

“— Zato, ako onamo bude sreće i birićeta, biće 
ga i ovamo, u ovim krševima. 

Hoće li biti još što osim priče? 


Naredio Gospodar vojvodi Marku i Šutu Rado- 
yanovu, da jedne noći poslije večere dođu u dvor na 
razgovor. 

— Hoće li biti što, Gospodaru, osim gole priče? 
— upita Šuto. 

— Biće, Šuto, — reče Knjaz smijući se, — i po 
čaša vina i malo meze. 

Pošto su izašli iz dvora, vojvoda Marko prigo- 
vori Šutu, zašto je Knjaza pitao o jelu i piću. 

= Ja znam, vojvodo, kad čovjek pije i ije, i 
duša mu je mnogo bolja i mnogo umnije i veselije 
priča. I najbolji čovjek, kad je gladan, izgubi svijest 
1 sveže mu se jezik. 

— Tako je, Šuto, i kod mene, — potvrdi voj- 
voda Petar Vukotić. 


Šuto i Danilov Krst 


Došao Šuto Radovanov na Cetinje, da po običaju 
provede nekoliko dana kod Knjaza Nikole. Knjaz 
ga primi i povede u gornji sprat svoga dvora. Raz- 
gledaju sve sobe. Kad su došli u jednu, gdje su bile 
naslagane medalje - spomenice, »hrabre« za ju- 
naštvo 1 krstovi Danilovi, Knjaz reče Šutu: 

— Biraj, Šuto, od ovih medalja žutih i bijelih, 
koju hoćeš. 

Šuto uzme jednu žutu medalju. 

— Vala mi je, striko Šuto, milije od Bog zna 


čega, što si se pobrka'. 


— Kako sam se pobrkao, Gospodaru? 

— Tako, uzeo si žutu medalju, koja se daje 
svakome i najslabijem vojniku, a ostavio bijelu — 
»hrabru«, koju mogu dobiti samo junaci, 

— Nijesam se ja prevario, Gospodaru. Moja je 
ruka dosta dugačka, kad mogu da u tvoju kuću 
biram, što god hoću. 

— Tako je, Šuto, — i uzme mu žutu medalju, 
a daruje Danilov Krst. 


Šuto o ratu Srba i Bugara 


Upita Šuto Radovanov knjaza Nikolu: 

— Zna li se, Gospodaru, kakve glasove o Srbi- 
jancima i Bugarima, sa Slivnice ! 

— Bilo je sa obadvije strane oko šest hiljada mr- 
tvih, i umirili su se. No, reci mi, da li bi tebi milije 
bilo, da su pobijedili Srbi ili Bugari? 

— Gospodaru, bliža je košulja no gunjina. Srbi 
su mi braća, pa bih bio radiji, da su oni dobili. A 
Boga mi, žao bi mi bilo i za Bugare, jer su i oni 
Slaveni. 


Šuto o crnogorskim glavarima 


— Znaš li, zašto sam te zvao, Šuto? — upita 
Knjaz Šuta Radovanova, iz Kuča. 

— Eto, zvao si me, Gospodaru, kao i obično, da 
se sa mnom šališ i razgovaraš. 

— Nijesam, no da te pitam, dopadaju li ti se 
ovi moji ministri i velikosudije ? 

— Lijepi su za svatove. Samo ne zaboravi, Go- 
spodaru, da im često puta držiš šaku u perčin. Ako 
tako ne budeš radio, pukla ti je sramotna pogibija 
od njih; jer da je i car Lazar zatucao svoje voj- 
vode, ne bi Turci Kosovo dobili. 

Bez večere 


Vojvoda Miljan Vuković, putujući na Cetinje 
svrati na konak u Bratonožiće, kod Miloša Stani: 
šića. Raspoložen, što mu je takav birani Crnogorac 
došao u kuću, Miloš naredi, da se pripremi najbolja 
večera. Prije večere dugo su pili i razgovarali. 

— Ma vjere ti, vojvodo, zašto se raspusti sa 
svojom ženom Stanom ? 

Vojvoda odgovori: 

— Svak ima po jedan rep (sramotu). 

— A što to znači, vojvodo? 

— Ništa, ništa: »Pušti muhu na dlan, ona će u 
brke«, odgovori vojvoda pa pođe iz kuće i bez 
večere. 


Gdje mu i otac... 


Za vrijeme knjaza Danila Petrovića, dolazili su 
najugledniji momci iz svih crnogorskih plemena na 
Cetinje, radi viteških utakmica. Bacali su se »kame- 
na s ramena«, skakali iz mjesta i u vis i trčali. U 
takvim igrama naročito se isticali Petar Vukotić 
s Čeva, i Miljan Vuković, iz Vasojevića, docnije cr: 
nogorske vojvode. Knjaz Danilo, gledajući Crno: 
gorce, kako se natječu, upita Stevana Perkova: 

— Reci mi, Zvizdo (tako ga je obično zvao), 
koja su se dva Crnogorca danas najbolje pokazala 
u ovim igrama? 

— Najbolja ova dva moja đetića. 

— Dobro, Petar je tvoj, no koji je to drugi? 

— Miljan Vukov iz Vasojevića. 

. — Kako to, Zvizdo, zaboga, Miljan je Vaso- 
ami a Petar Katunjanin pa obadvojica tvoji, si- 

— Tako, Gospodaru. Vaso i Ozro bili su dva 
rođena brata. Petar je od Ozrove krvi, a Miljan 
od Vasove. I da je ova naša država malo prostra- 
nija, oni bi po svome plemstvu i porodici, trebali 
da budu i Gospodari. 

— A đe bih ja, Zvizdo? 

— Tamo, đe ti i otac.") 


Ne će da proda svoju slobodu 


Mustaj-beg Kadić, iz Dubovika, kod Cetinja, u 
doba vladike Danila, imao je da naplati harač od 
Pera Jovova-Prelova iz Njeguša. Kad je došao kod 
Pera, tražio mu je, da mu plati u ime harača svega 
sedam para. Pero odgovori: 

— Zapali kuću, ne dam sedam para, jer bih time 
prodao svoju slobodu.") 


Mihailo Lješanin 


Mihailo Vukčević iz lješanske nahije, povratio se 
sa školovanja iz Srbije i htio da pristupi knjazu Ni- 
koli na Cetinju: 

— Odakle si ti, đetiću? 

— Ja iz lješanske nahije, Gospodaru. 

— Ačiji bi ti? 

Ovaj mu kaže ime očino, koji nije bio nikakav 
glavar. 

— A đe si to bio, te nosiš taj klobuk na glavu? 

— Ja u Srbiji na školovanje. 


!) Bavio bi se trgovinom, kojom se bavio i njegov otic. 
2) Ko plaća harač, priznaje, da nije slobodan. 

— Bolje da si čuvao dvije prasice u one zano- 
vetnice po nako nahiji, ka! ti i otac, no što si 
tamo bio, — reče Knjaz, ustade i uđe u dvor. 

Mihailo Vukčević se vratio, produžio školovanje 
položio doktorat filozofije i postao veoma ugledna 
ličnost u svim političkim krugovima Kraljevine Sr- 
bije. Nikada nije više dolazio u Crnu Goru, dok je 
kralj Nikola njom upravljao. Svojim javnim radom 
dobro je odmazdio nanesenu uvredu. Vukčević je 
danas inspektor Ministarstva Prosvjete i živi na 
Cetinju. 


' Knjaz Nikola i šuto Radovanov 


gine ae ola Šuta Radovanova : 
— Striko Šuto, duše ti, pravo mi kaži Ji je 
najbolji Kuč od Drekala i. ovaa Nanin 

Šuto nije htio da uvrijedi knjaza Nikolu, iako je 
u sebi mislio, da je najbolji Kuč Marko Milanov 
(koji je tada bio u nemilosti kod Kralja), pa reče: 

— Ja, Gospodaru, ne znam, a da te ne napučam 
Boga mi je najbolji Marko. : 

— Striko Šuto, bolji je bio Vukić Popov. 

— Nijesu oni, Gospodaru, živjeli u isto vrijeme. 
U ono vrijeme Vukić je bio najbolji, a u ovo Marko. 
A kako ja, Gospodaru, umijem misliti o ljudima, 
da je sa ičijom ženom koji od svetaca imao posla, 
bih mislio, da je neki načinio sina u ženu Miljana 
Jankova (oca Markova). 


Šuto o porijeklu Drekalovića 


Knjaz Nikola pisao je istoriju Crne Gore. Za 
Drekaloviće nije bio na čisto, od koga vode pori- 
jeklo, pa pozove Šuta Radovanova, jednoga od naj- 

bistrijih seljaka iz Kuča, da mu on kaže, što zna. 
Zadržao ga je deset dana u dvoru. Šuto mu je re- 
kao, da mu nije milo, da mu on priča istoriju o po- 
rijeklu Kuča, ali kad već mora, on je gotov. 

— Ja hoću da znam, što vi mislite, od koga ste. 

— Mi Drekalovići vodimo porijeklo, Gospo- 
daru, od nekakvoga Turčina. 1 ako je moguce, ne- 
mojte me dalje pitat. ne ie 

— Treba da kažeš, ko je taj Turčin; jer vi ste 
svakako dobar soj. 

— On se zove Skender-Beg. 

— A znaš li ti, Šuto, ko je bio Skender-Beg ? 

— Ne ja, Gospodaru, ali po nazivu izgleda, da 
je bio Turčin. ' . 
pos Striko Šuto, Skender-Beg je bio Đuro 
Kastriotić. ' 

— E, od njega smo, Gospodaru, Bog ti pomo- 
gao! No ja nijesam znavao, da je to bio Đuro Ka- 
striotić. ' ž 

Međutim, Šuto je znao svoje porijeklo, a znao 
je i to, da knjazu Nikoli nije bilo ugodno, da se 
zna, da su Drekalovići zaista od Đura Kastriotića, 
pa se zato sa njim varakao i nadmudrivao. 


Ivan Dumeljin Krivokapić i Sveti Vasilija 


Sašao Ivan u Kotor i navratio po svome adetu 
u Dobrotu kod jednog starog poznanika, koji je 
bio prilično bogat. Ivanu je zakačilo za oko bogat- 
stvo ovog poznanika, pa odmah smisli da ga malo 
potšiša (ošteti). U tu svrhu mu dobro dođe to, što 
je kod njegovog poznanika bilo u dvorbi jedno vrlo 
bistro momče iz Cuca. Ivan nauči momče, da za 
nekoliko noći, dok on opet dođe u poznanika, lupa 


68 


oko (ponoći po tepsijama, sahanima i pinjatama, ali 
da dobro pazi, da ga ne primijeti ko od ukućana i 
obeća mu, ako to izvede kako valja, dobru nagradu. 

Momče obeća izvršiti Ivanov nalog i skoro za 
petnaest noći, nekoliko puta prije i poslije ponoći, 
stvarao je takvu lupu po kužini (kuhinji), da uku- 
ćani nijesu mogli sna na oči sklopiti. Kad su pitali 
svog slugu, šta je to, on se svagda snebivao i odgo- 
varao, da se i sam čudi, što to može biti. 

I gazda i njegova porodica zbog toga se jako 
zabrinu i počnu smišljati, šta da rade i kad su bili 
u najvišoj brizi, evo ti opet Ivana kod starog po- 
znanika. Dobroćanin poče tužnim glasom da priča 
Ivanu, kako se ovo nekoliko dana svake noći čudno- 
vato prikazanije pojavljuje u njegovoj kući. 

Ivan se uozbilji, zamisli i poslije dugog razmi- 
šljanja reče, da je to zaista čudnovato i da mu iz- 
gleda, da je to kazna Božja za nekakav teški grijeh 
njegov ili njegovih predaka. Ovo Dobroćanina stavi 
još u veću brigu, a Ivan se zamisli, pa će reći Do- 
broćaninu, da bi dobro bilo, da lično pođe u Ostrog 
i ponese ili po kom sigurnom pošalje jedan obilat 
prilog Sv. Vasiliji, pa da se nada i čvrsto vjeruje, 
da će Sveti Vasilija isposlovati kod svemogućeg 
Boga, da se to prikazanije ne ponovi više u njegovoj 
kući. 

Dobroćanin potpuno usvoji Ivanov predlog i, 
Pošto je tada bilo nesigurno. krenuti na tako dalek 
Put, zamoli Ivana, da on u ime njegovo odnese i 
na ćivotu Sv. Vasilije priloži stotinu cekina. Ivan 
reče Dobroćaninu, da bi i što teže za njegovu ljubav 
učinio, primi novac i pođe u Ostrog i priloži na 
kovčeg Svetog Vasilije deset cekina sa riječima: 
>Evo ti, Sveti Vasilija, deset, a da ti ne bi mene, 
ni tebi deset ni meni devedeset«. 


69 


Ne daje sinove u pristavštinu 


Bego Gudov, junak iz Pipera, imao je više si- 
nova. Knjaz Danilo, da bi mu učinio čast, zatraži 
mu jednoga sina, da ga primi u perjanike. Bego 
mu odgovori: 

— Gospodaru, ja ne dajem nikome moje sinove 
u pristavštinu (službu). 


Životinje zaštićene, a ljudi ne 


Došao neki Veličanin iz Amerike, pa priča svo- 
jim seljacima, kako tamo ima zakon o zaštiti živo- 
tinja. 

Radonja Radović sluša i pita: 

— E, dali će ikada Crna Gora imati zakon o za- 
štiti Ljudi, da se ne ubijaju svaki dan od strane 
Arnauta, oko Čakora i Ivan-Polja, kao zečevi u 
jesen? 


Kupio svoje ledenice 


Knjaz Nikola došao u Manastir Ostrog zbog 
jedne davije i globio popa Lazara Mijuškovića sa 
srebrnom ledenicom, koju mu je istog časa uzeo 1 
poklonio jednom svom kabadahiji. 

Pop Lazar zapita knjaza: 


— Zašto me, Gospodaru, globi prava i zdrava? 


— Eto, za to. . . 
— E pa dobro, kad si mi uzeo jednu ledenicu, 


evo ti i ova druga, pošto su drugarice, pa je šito 


jednoj bez druge. 


Knjaz primi i drugu ledenicu i pokloni je istom 


kabadahiji. 

Pop Lazar malo docnije, istoga dana, srete ka- 
badahiju i kupi u njega obadvije svoje ledenice. 
Kad je Gosvodar za to saznao, začudi se i reče: 

— Ovo je neki veoma čudnovat čovjek. Kad sam 
ga globio, ja sam mislio, da će moliti mene ili moju 
svitu, da mu vratim ledenicu, a on mi i drugu lede- 
nicu daje, pa poslije obadvije kupuje za svoj novac. 


Ukradeni dijamanti 


U radnju Jovana Arapa, dvorskog zlatara, došao 
Pero Matov Kamerić, upravitelj knjaževog dvora, 
i zamolio Jovana, da mu izradi jedan prsten od 
zlata, u koji će umetnuti jedan kamen, što će mu 
ga on dati, pa izvadi iz novčanika hartiju, u kojoj su 
bila brižljivo zamotana tri briljanta. Jovan odabere 
jedan za prsten, a Pero ostala dva zadrži kod sebe. 

Poslije izvjesnog vremena, knjaz Nikola, spre- 
majući se na put u Rusiju, pregleda svoje svečano 
odijelo i primijeti, da na jednoj turskoj zvijezdi 
nema tri kamena. Odmah pošalje po Jovana, svoga 
zlatara, i reče mu, da upražnjena mjesta na zvijezdi 
popuni falcim (lažnim) kamenovima, dok bi se po- 
vratio iz Rusije, pa kad bude svratio u Beč, pri po- 
vratku, da će ih zamijeniti pravim. 

Jovan uzme zvijezdu i čim dođe u svoju radnju, 
pozove upravnika dvora, pomenutog Pera, i reče 
mu, da mu smjesta donese ona dva kamena, davši 
mu vjeru, da ga nikad prosočiti (izdati) neće, pa da 
bi ga to glave stajalo. Pero mu odmah donese dva 
kamena, a Jovan onaj treći izvadi iz prstena, što 
ga je za Pera bio priugotovio, pa sva tri stavi u 
knjaževu zvijezdu, na mjesta, odakle su bili i po- 

vađeni. Kad je zvijezdu uredio, odnio ju je knjazu 
Nikoli u dvor, rekavši: | 

— Evo ti, Gospodaru, zvijezda i nije potrebno, 
da mijenjaš kamenje, jer su ovo oni isti, koji su u 
njoj prije bili. 

Knjaz: 

— Da mi odmah kažeš, ko ti je ovo kamenje 
dao ili prodao ? 

— Ne đu ti, Gospodaru, nikad kazati, pa da ćeš 
me mušketati; jer sam dao poštenu riječ čovjeku, 
koji mi je kamenje donio, da ga ne ću prokazati. 

Knjaz, poslije malo razmišljanja, reče: 

— Pai nemoj, kad si riječ dao i drži je! 


Ka' jaje od kantara 


Na jednom skupu u Komanima razgovarali se- 
ljaci, kako je jedan glavar sa većeg položaja po- 
stavljen na manji, pa se tome čude. Obrate se Sulji 
Radovu, čuvenom narodnom filozofu, da im to 
objasni. 

Sulja odgovori: 

— Pomiču ga ka' jaje od kantara čas na debelu, 
čas na tanku. : 


Jede kao i najljepši 
Andrija Simov Nikolić, s Čeva, bio je veoma 


ružan, malen i neugledan. Jednoga dana »pristupi« 
kralju Nikoli, koji mu pokloni star!) žita, 1 reče: 


1) Dvadeset oka. 

— Da si ljepši, dao bih ti i više. 
— Ja ne bih, Gospodaru, izio manje od najljep- 
šega, a evo kakav sam. 


Nije livadu očistio... 


Među ostalijema, koji su pošli na Cetinje, da 
kose travu Gospodaru, bio je i Andrija Simov Ni- 
kolić, s Čeva, koji je veoma lijepo kosio, a bio sitan 
i neugledan. Dođe Gospodar da vidi, kako kose 
kosci. Andrija je svoju kosu bio slomio, pa sjedio. 
Gospodar, koji ga je iz sprdnje zvao »bane«, reče: 

— Što nekosiš ti... bane? 

— Ne mogu, slomio sam kosu. 

— Zašto si je slomio? 

— Eto zato, što ti nijesi livadu očistio od ka- 
menja, kao ostali ljudi. 


Ne će pare bez kamate 


Dugovao vojvoda Petar Vukotić vojvodi Lazaru 
Sočici, koji je inače bio poznat kao veliki kamatar, 
izvjesnu svotu novaca. Kad je došao rok, Petar po 
svome slugi pošalje Lazaru svu glavnicu i dobit, 
Osim pet novčića, koje nije imao u sitno. Kad je 
vojvoda Lazar novac primio i prebrojio, vrati ga 
Po istom slugi i ljutito reče: 

— Nosi ove pare vojvodi Petru Vukotiću i reci 
mu, neka mi pošlje i ono pet novčića i neka dobro 


upamti, da tih pet novčića pripadaju vojvodi Lazaru 


Sočici. 

Vojvoda Petar s Ljubotinja 


Vojvoda Petar Vujović bio je kum knjazu Nikoli. 
On ga je vjenčao i krstio mu djecu. Uživao je kod 
Knjaza neograničeno povjerenje i kad je Knjaz od- 
sustvovao, mjesto njega je vršio knjaževsku duž- 
nost. 

Vojvoda Petar bio je čovjek surove ćudi, ili što 
bi narod rekao: bez srca i duše. Mušketavao je i 
vješao Crnogorce bez milosti. Narod ga je u Crnoj 
Gori jednodušno kleo. Jedna od glavnih narodnih 
kletava bila je ova: »Da Bog da umro, a duha mu 
se ne viđelo«. Narodna se kletva ispunila. Iako je 
vojvoda Petar imao tri sina, u svojoj dubokoj sta- 
rosti živio je kao samohranik u svojoj kući na Lju- 
botinju. Komšije su ga iz sažaljenja svakog dana 
iznosile i unosile u kuću. Jednog dana, kad su ga 
iznijeli pred kuću, da se grije na suncu, pao je jedan 
kamen ispod strehe i na mrtvo ga ubio. Uveče, kad 
su došle komšije, da ga po običaju unesu u kuću, 
našli su ga mrtva. Jedan će od komšija: 

— Ekto se ispuni ona narodna: »Umrije, a niko 
ne viđe, kad mu duša poleće«. 


Nije Bogu vjerovati 


Krenuo Milovan Kršikapa, iz Drobnjaka, sa 
svojom ženom na pazar nikšićski. Pošto su malo 
poodmakli od kuće, reći će Milovan: 

— O, Stojo, a uze li abrel, bona bila? 

— Što će nam, Milovane, zar ne vidiš, da je 
vedro? 

— E, moja Stojo, Bogu nije nikad vjerovati. 

* Pametan starac 


Niko Đurašić, iz Crmnice, poznat kao dobar 
čovjek i junak, u svojim starim danima naročito je 
izbjegavao zborove i skupove. Kad su ga upitali 
njegovi seljaci, zašto izbjegava da dođe na sastanke, 
jer bi oni to željeli, da bi od njega, kao pametna 
čovjeka čuli i zapazili koju dobru i lijepu riječ, on 
im odgovori: 

— Baš zato, što računate da nešto znam, ja ne 
želim da na skupove dolazim, pošto sam ostarao, 
pa nijesam rad, da mi se smijete, ako što neuputno 
rečem. 


Pop Nikola Ćeklić 


Jedno jutro naljutio se vladika Rade, pa se, tako: 
ljut, sam šetao. Najednom zazove on popa Nikolu 
Matanovića, kapetana perjaničkog, i reče mu: 

— Čuješ, pope, već mi dosadi i Boka i Beč, 
zbog ovijeh lupeža, te haraju po Boki; no hajde na. 
Uba, te mi dovedi onoga Ćeklića i strijeljaj ga 
ovdje! 

Popu žao, ali se mora. PPođe uz pjacu, ne bi li 
našao koga, da poruči onome Ubljaninu, da bježi, 
kad oni dođu, da ga vode. Intra (naiđe) mu jedan 
Ćeklić, koji bješe išao za Žito na Rijeku. Pop mu 
dade cekin, da kaže onome, kad dođe u Ćekliće, 
da bježi, ali mu zaprijeti smrtnom kaznom, ako: 
kome izda tajnu. 

Pop sjutradan stiže sa perjanicima u Ćekliće, 
opkoli kuću, tobože, da onoga uhvati. Kad je ras- 
poredio stražu oko sela, uđe on i jedan perjanik u 
kuću, ali u kući nađe samo babu. 

— Đe ti je sin, babo? * 

— Eto, sinko, duše mi, Bog pomoga' popu Ni- 
koli, koji mu je javio, da ga ne uhvate, pa je, duše 
mi, negđe u te gore. 

Perjanici kad čuše, skoče na popa, da ga ubiju, 
što se sa njima ruga: ovamo ih vodi, a ovamo po- 
ručuje hajduku, da bježi. 

Pop Nikola reče: 

— Ljudi, ako hoćete da me ubijete, ubijte me 
ovdje, ali me nemojte izdavati Vladici. Znate li, 
ljudi, grehota je bilo ubiti onakog čovjeka, radi 
toga, ako je kojega od ovih »Latina« kraj mora 
smaka'. 

— Ne ćemo, — rekoše svi, i zakleše se na 
dževerdar. 

Pop im obeća svoju platu od stotinu cekina, da 
je. zajedno podijele. 

Kad se perjanici vratiše na Cetinje, (pop bješe 
ostao kod kuće u Ćeklićima) upita ih Vladika, što 
je bilo, a oni svi potvrdiše, da hajduka nijesu našli 
kod kuće. No imahu među se jednoga Ćeklića, R. 
Mirkovića, koji je trebao tek da se primi u perja- 
nike, pa on iz zavisti cijelu stvar odade Vladici. 

Vladika, kada ču, naredi, da mu dovedu popa, 
u šta ga nađu. 

Perjanici odoše i dovedoše popa od kuće. Kad 
ga dovedoše, Vladika ga poče karati: 

— Je li, pope Nikola, jesam li ja, ili ti Gospo- 
dar? Tako li ti mene služiš i vjerno jedeš moj 
hljeb?! 

— Dobro, Gospodaru, ti strijeljaj mene za 
onoga. 

— I hoću, pope Nikola, da ovim lupežima 
jednom učinim kraj, — pa produži: — Vodite ga 
na strijeljanje ! 

— Pa, čik, ubi, Gospodaru, jedanput ću i onako 
umrijeti. A ja sam prije svega pop, a i ti si pop, 
pa ne mogu ruke krvariti, makar onaj Ubljanin što 
i ukrao iz te Boke. : 

Vladika kad ču, što mu pop reče, sjede, metne 
glavu među ruke, duboko se zamisli i poslije po- 
dužeg ćutanja podiže glavu, pa reče: 

— Imaš pravo, pope Nikola, sve je to istina; 
što si rekao; a popovi smo obojica, pa neka ga đavo 
nosi | : 

Zatim se okrene perjanicima, pa im reče: . 

— Kako mogaste odati popa, kad vi (vam) je 
još i platu obećao za nagradu? To je sramota za 
onoga, koji je to učinio; hajde s njim na srijedu, 
neka mu sudi pop Nikola ! 


Zbog kape izgubio glavu 


Atanasija Medenica, iz Morače, došao na Ce- 
tmje s ćulafom (kapom) na glavi. Vladika Rade 
već je bio ustanovio »crnogorske kape«, koje su 
imale zamijeniti turske fesove i ćulafe; koji su se 
do tada nosili u Crnoj Gori. Čim. je Atanasija do- 
šao, rečeno mu je, da odmah baci ćulaf i natakne 
novu crnogorsku kapu. On to i učini. No, pošto se 
vrati svojoj kući u Moraču, opet uzme ćulaf, na 
koji se bio navikao, kao na topliju i podesniju kapu, 
a od crnogorske kapice, koju su mu bili dali na Ce- 
tinju, načini duvan-kesu, napuni je duvanom i objesi 
je o bedro. Jedan Moračanin prokaže Atanasiju, 
što je uradio od »šišaka«, kako su zvali tada novu 
crnogorsku kapu. Vladika Rade, zbog ovoga, po- 
šlje svoga perjanika, Smaja Spasojeva iz Pipera, 
te ovaj ubije Atanasiju Medenicu. : 

Što ima u džeride? 


Među svojim perjanicima imao je knjaz Nikola 
i Aliju Đurđevića, muslimana iz Podgorice. Bio je 
to vjeran i pouzdan, ali i suviše prost čovjek. 

Jednoga dana Knjaz je čitao strane novine i bio 
mnogo neraspoložen. Alija je bio dežurni perjanik. 
Priđe bliže Knjazu, pa iz neznanja, kao ravan 
ss ravnim, poče da razgovara: 

— Ima li što novo u te džeride (novine), Gospo- 
daru? 

— Ima! Uzmi tu kapicu, pa idi u Podgoricu. 

Tako je Alija izgubio perjaničku službu. 


Kapetan Milo Radov i monopol 


Kapetan Milo Radov Vujović bio je najviši pro- 
tivnik monopola duvana. To je znao i knjaz Ni- 
kola. Negdje sagori jedan dio monopola duvana u 
Podgorici. Knjaz pozove na Rijeku Mila, pa mu 
reče: 

— Da ti saopćim jednu žalosnu vijest: Izgorio 
jedan dio Monopola u Podgorici, no je li ti žao, 
Milo ? 

— Jes' mi žao, Gospodaru, jer nije i onaj drugi 
(dio. izgorio. 


Marko Miljanov i Francuz 


Kad je Marko Miljanov bio u nemilosti i usamljen 
Živio u svom rodnom mjestu Medunu, dođe jedan 
Francuz, da ga tajno posjeti. Francuz je znao pri- 
lično srpski, pa će, poslije dužega razgovora, zapi- 


78 


= 


tati Marka, kako uopće živi i čime se zanima. 
Marko mu odgovori : 


»Svaka m rđa po pepelu čeplje, 
Glavarstvo me nikakvo ne veže, 
A šuto \mi među oči piše«. 


Francuz je sve razumio, osim riječi »šuto«, pa: 
upita Marka: 

— Recite mi, vojvodo, što to znači: »šuto među 
oči ?« 

— To znači, da mučim, i da se protivu ničega 
ne smijem buniti. 


Nema odakle da plati harač 


Kneza Novaka iz Zagarača pozvao vezir, da mu 
donese harač od plemena. Došao Novak, pa stoji 
snužden, neveseo i prekrštenih ruku pred vezirom. 

— Jesi li donio harač, rajo? — zapita ga vezir. 

— Kakav harač, čestiti veziru, kad mi je ralo 
motika, a brana peta #") 

Vezir se pomirio i više harač mije tražio. 


Draži obraz od glave 


Simu Šoškiću, iz Vasojevića, za vrijeme okupa- 
cije, poturčila se kćerka. Docnije na granici Arbanije 
pogine mu sin, čuvajući stado. Došli plemenici 1 iz- 
Javljuju mu saučešće. 


1) Znači: sve što ima zemlje, može prekopati motikom, a zav- 
lačiti petom. 

— Hvala, braćo, nijesam. ja danas poginuo, kad 
su mi Vuksana ubili Arnauti, nego one godine, kad 
mi se kćerka poturčila, jer ste me onda gledali sa 
prezrenjem, a sad sa sažaljenjem. 


Knjaževa »šestica« 


U svoj Crnoj Gori, a vjerovatno i van nje, po- 
znata je ona krilatica knjaza Nikole: »Ko ne dođe 
preda mnom, da se davija (parniči) za šesticu (10 
novčića), sam ne valja šesticu.« 

Naivni svijet to je shvatio kao naročiti akt demo- 
kracije i pravdoljublja, dok su trezveniji elementi 
u tome gledali Knjaževu težnju, da se u Crnoj Gori 
ne smije ništa svršiti bez njegova neposrednog 
učešća, jer, da je on izvor i utoka sve državne i 
samoupravne vlasti. Uostalom, tako je i bilo, čak 
i poslije nazovi-ustavne ere. Na primjer: Kad bi se 
neki Crnogorac pozivao pred Gospodarom na svoja 
ustavna prava, on bi mu prijekorno doviknuo : 
»Muči, poganski sine, ja sam ustav !« 

Poslije ove Knjaževe »proklamacije« o »šestici« 
došao Dragiša 'Perkov na Cetinje, ne bi li za sebe 
i Moračane dobio ma kakvo uzdarje za čuvena 
Biogradska Jezera, koja im je knjaz Nikola, u 
svoje vrijeme, na njemu svojstven način, očoplio 
(prisvojio). 

— Jesi li došao, Dragiša, da pristupiš ruci, ili 
imaš kakvu daviju? 

— Gospodaru, ti si poručio Crnogorcima: Ko 
ne smije doći da se davija pred tobom za »šesticu« 
protivu drugoga Crnogorca, taj sam ne vrijedi 
»šesticu«. A i ti si Crnogorac, a Biogradska Jezera 
valjaju tri careva grada. 

— Ja sam Gospodar. Biogradska Jezera su 
moja. No savij tu stručicu oko vrata, pa idi, otkud 
si i došao i lijepo ti je. 


Uze mu Gospodarev obraz 


Čonjo Muratov, iz Velestova, došao u Kotor, pa 
se šeta gordo i oholo sa srebrnim handžarom za 
silajom. Srete ga jedan austrijski oficir i upita: 

— Jesi li junak, Crnogorče? 

— Jesam za po jednu glavu u ćesarovu državu. 

— Kad si, hoćeš li, da podijelimo megdan ? 

— Da se siječemo, je li? 

— Da, — odgovori oficir. 

— Hoću, lacmanski sine, pa da si još toliki. — 
I u isti mah povadi nož. Oficir vješt mačevanju, 
prvim zamahom trgne mu nož iz ruku i zadrži ga 
za sebe, prevrne sablju, pa ga onako ploštimice 
nekoliko puta udari ispod leđa i reče: 

— Idi sada, pa se hvali Gospodaru, kako: si do- 
bio na megdanu ćesarova oficira. 

Velestovac spuči (strči) uz Kotorske Strane kao 
zrno iz puške, i ne osvrćući se za sobom. 

— Što je, Čonjo, kamo ti handžar? — upitaše 
ga komšije, kad se vratio kući. On im ispriča sve, 
što se s njim slučilo, pa tužno završi: 

— Da je prost i nož i moj okideni nos, ali ne. 
prosto, što mi uze Gospodarev obraz. 


N ikac od Rovina 


* Nikac od Rovina — (pravi, a ne današnji Milutin 
Tomić, koji je pozajmio njegovo ime), bio je naj- 
glasitiji crnogorski junak u praskozorje I8. vijeka. 

Z. B. 524. 8I : 6 


Vladika Rade nosio se mišlju, da mjesto Obilića 
medalje ustanovi orden za junaštvo sa Nikčevim 
likom. 

Nikac je bio neobično maloga rasta, ali, što bi 
rekli Crnogorci: imao je s ramena na rame čitav 
metar. 

Poslije izvjesnih okršaja sa nikšićskim Turcima, 
sastao se Nikac sa čuvenim nikšićčskim junakom 
Ahmetom Baukom, radi pregovora o primirju. 

Ahmet nikada prije nije bio vidio Nikca, pa kako 
mu nije punio oči, reče: 

— Turske mi vjere, ja sam mislio, da je Nikac 
kao Pusti Lisac, a eto, pojela bi ga mačka do ručka. 

Nikac se malo poispravi na svoj dževerdar i od- 
govori: 

— Ne mjere se, Bauče, ljudi peđu no vređu i 
pameću. N& moga me pozobati sva vaša carevina 
evo toliko godina, a kamo li mačka. 

— Tako je, turske mi vjere, sad vidim, da imam 
posla sa junakom od divana i megdana. 


Kralj Nikola i Miloš Pivljanin 


Godine 1914. povraćeno je sa Drine nekoliko 
bataljona crnogorske vojske na odmor u okolini 
nikšićskoj. Bilo je to pred sami Božić. Kralj Nikola 
je naročito došao da obiđe vojsku i naredio, da mu 
dođu od svake čete po jedan oficir, vodnik, desečar 
i vojnik. Skupile se sve zvanice u kraljev dvor u 
Nikšiću. Kralj poče na dugo i široko razgovarati o 
ratu, naglašujući, da je on to veliko klupko razmo- 
tao i teško da će ga ma ko moći zamotati. Miloš 
Pivljanin, starac od svojih 80 godina, požali se 

Gospodaru, da mu je sin u ratu učinio neku malu 
pogrešku, pa ga vojni sud lišio slobode. 

— Ovo_je Božić, najveseliji dan u godini: oslo- 
bođavam ti sina svake odgovornosti i idi da s njim 


zajedno proslaviš Hristovo Rođenje. 


— Hoću, Gospodaru, hvala ti i Bog te živio, ali 
bi nešto s tobom htio da govorim. 

— Reci, što imaš? 

— Gospodaru, mi smo cijelome svijetu zaviđeli 
na bogatstvo u nauku, a nama cijeli svijet na ju- 
maštvo. Sad, kako čujam, Gospodaru, mi se mo- 
ramo lakomiti za junaštvom. A to su krivi tvoji 
sinovi. Eto sinovi kralja Petra, ranjavaju se, što 
se kaže svakoga dana, bore se s običnim vojnicima 
u šančeve, konačivaju po rovovima. A za ova tvoja 
tri sina, Gospodaru, niko ništa lijepo ne zbori. To 
mi je, duše mi, mnogo krivo. Znam, da je krivo i 
svakom tvome dobrome prijatelju, ali im je teško 
da ti to kažu, ja evo kazah, pa udri kudijen sam 
najtanji. 

Kralj, poslije dugog ćutanja, odgovori: 

— Milošu, moj je najmlađi sin komandant jed- 
noga odreda u Primorje; on je još i dijete. Nijesam 
čuo, da se ko na njega žali. Onaj mi je najstariji po- 
šAa0 u inostranstvo i njegovi putevi više će vrijedeti 
no cijelo crnogorsko oružje; a onoga mi je srednjeg 
— ubio Bog. 

—. Da Bog da, Gospodaru, da ti pođe za rukom, 
ali, Boga mi: »Mrka kapa, zla prilika (izgled) « 
završi Miloš. ' 


Prodaja Kotorskih Strana 


Ž Mašte se vladika Rade malo učvrstio na prijesto- 
Ju Crne Gore, prodao je Austriji Kotorske Strane 


83 # 


i Tabačinu, koja je bila toga doba jedini izlaz Crno- 
goraca na more. Čim je Stevan Perkov Vukotić čuo 
za ovu trgovinu između Vladike i Austrije, izne- 
nađen i pun ijeda, potežio se (odlučio), da lično 
pođe do vladike Rada, i ako mogne, da ga prinudi, 
da opozove tu trgovinu. Vladika je bio tih dana u 
Majinama. Kad je Stevan došao 1 tražio, da se sa 
Vladikom sastane, on se nije smio sastati, pa je 
preko svojih kabadahija poručio Stevanu, da ne 
može s njim razgovarati, jer je zauzet teškim dr- 
žavnim poslovima. Stevana, koji je najviše i učinio, 
da Vladika postane Gospodar Crne Gore, to je 
strahovito uvrijedilo. Čekao je tri dana, da uđe kod 
Vladike, ali uzalud. Kad se uvjerio, da mu ne može 
prići, gledao je, da uvreba priliku, ne bi li ga vidio 
na prozoru njegova stana. Jedno jutro Vladika se 
pojavi na prozoru, Stevan se poprimakne bliže i 
reče: 

— A što prodade Crnogorcima Tabačinu, kao 
jedini pristup na more, koji su imali, da Bog da ti 
zemlja kosti izmetala ! 

Nato se vrati na Čevo, i više nikada nije htio 
da vidi Vladiku svojim očima. 

Prost narod vjeruje, da se Stevanova kletva is- 
punila onoga dana, kad su Austrijanci raskopali 
Vladičin grob na Lovćenu i prenijeli mu kosti na 
Cetinje. ' 


Knjaz Danilo i dostavljači 


Kad bi koji od Crnogoraca došao, da nešto na- 
samo dostavi knjazu Danilu I. Petroviću protiv 
nekog svog takmaca u selu ili plemenu, da mu na- 
pakosti, ili da se samom Knjazu dodvori, ovaj bi 
po pravilu, dostavljača zadržao i odmah poslao 

svoje perjanike, da nesretnika, koji je kod njega 
ocrnjen, dovedu. Kad bi oklevetani došao, knjaz 


Danilo suoči njega i dostavljača, obično pred sku- 


pom Crnogoraca. Zatim naredi i jednome i dru 
gome da pobace svoje struke, da se pogledaju oči 
u oči i povade jatagane iza pojasa, pa njihovim 
oštricama utvrde, gdje je istina. Tek poslije praska 
noževa knjaz Danilo je uvijek mogao utvrditi, ko 
je u pravu. IPri ovakvim slučajevima uvijek je skoro 
dostavljač ili pobjegao sa megdana ili megdan iz- 
gubio. 


Od slaba čovjeka ni dobra riječ ne valja 


Pop Jovo Plamenac bio je u svoje vrijeme zabit 
(glavar) crmničke nahije. Vršio je mušketanja i 
druga naređenja vlasti. U jednom razgovoru na 
skupu, među Crmničanima, jedan običan seljak re- 


kao je neku dobru i pametnu riječ. Pop Jovo reče: 


— Dobra je riječ, samo da je ispala iz mojih 


usta; a kad je iz njegovih, — pokazujući rukom 

na onoga, te (koji) ju je izgovorio, — ne vrijedi 

ništa. ' 
Nečemuran 


Došao knjaz Danilo Saviću O. Đuraškoviću, iz 
Ceklića. Savić je bio oslijepio te nije mogao vidjeti 
Knjaza, pa pošto mu se primače, poče ga pipati po 
rukama, nogama i glavi, i kad ga dobro opipa, 
reci ce: 

— E, Boga mi, Zeko, nekako si nečemuran 


.(nejak) i malen, te nikako ne izgleda, da priličiš 


Za Knjaza. 

Uhvatio ga u riječ 


Vojvoda Ratko Orlandini imao je hromu jednu 
kćer. Leka Šestanin dođe da je zaprosi, ali pod tim 
uslovom, da mu Ratko dadne uz nju i nešto miraza. 
Kako je vojvoda Ratko bio neobično bogat, reče 
Leki, da će mu sa kćerkom u miraz dati i jedanj 
dan oranja u polju. Leka pristade da mu dadne i 
onoliko, koliko može jedan par volova da sore za 
vrijeme leturgije. Pogodba bi zaključena. Jedne 
nedjelje, vojvoda Ratko pođe u crkvu kao obično. 
Za vrijeme bogoslužja — Leka Šestanin uzme ja- 
ram i volove i počne sa kraja polja goniti pravom 
brazdom uz polje. Kad to vidje neko od Ratkove 
djece, dotrči i kaže Ratku, kako je došao Leka 
s oranjem do crkve. Vojvoda Ratko vidi, da ga je 
Leka Šestanin prevario, a da ga ne bi uhvatio u 
riječ, ustupi mu sve ono zemljište, dokle je bio 
došao. Leka Šestanin se je tu i nastanio. Od njega 
su današnji Lekići, i cio onaj dio polja, koji je voj- 
voda bio dao Leki, i danas je vlasništvo Lekića. 


Knjaz Nikola i Gruica Bogdanov 


Knjaz Nikola srio Grujicu Bogdanova Krivo- 
kapića i upitao ga: . 

— Koji su najbolji ljudi, Grujo? 

— Boga mi, Gospodaru, od kako se ovo pobr- 
kalo, teško je znati. Znam, u prva vremena bjehu 
najbolji oni, koji su bili dobri junaci i dobri ljudi. 
A sad su najbolji oni, koji su svoji i koji su tebe 
(tebi) mili, pa (makar) ne valjali ni simsiju du- 
vana. 

Potkutnjica ili ukutnjica 


Jednoga dana, na zboru u Komanima, zapita 
Sula Radov svoje plemenike, da li je bolja potkut- 
njica ili ukutnjica. : 

— Bolja potkutnjica, — odgovoriše mu Komani 
jednoglasno. 

— O praznoglavi, praznoglavi! Nije no bolja 
ukutnjica. Ja imam ženu Koknu, pa što god denesem 
iz Komana i iz Zagarača u kuću, ona iznese. A da 
je dobra, napravila bi mi od onoga što donosim, 
barem jedan rep struke (ogrtač), da ne idem ovako 
gološijast (golovrat) po plemenu. 


Ko ne umije lijepo... 


Serdar Ramo Bošković, učio jednoga svoga ro- 
đaka, da bude pametan. Ovaj vidi, gdje je prošla 
koza kroz plot, pa upita serdara: > 

— Bi li se ti mogao provući kroz plot, kudije 
i ona koza? 

Serdar mu odgovori : 

— Ko ne umije lijepo, njemu je oprošteno 
grdno. ' 


Pečobraznik gori nego bezobraznik 


Skupili se Crmničani na Vir Pazar i zamolili ka- 
petana Marka Klisića, kao mudra i razborita čo- 
vjeka, da im što lijepo kaže. Klisić otpoče: 

— Ko je srećan samo za sebe, taj nije srećan; 
ko je zlosrećan sam za sebe, taj nije zlosrećan. 
Čuvaj se od prepametnoga, a slušaj pametnoga. 

Bog te sačuvao više od pečobraznoga'), nego od 
bezobraznoga. Jer i najpošteniji može se osramo- 
titi, i najbezobrazniji može se zacrveniti, a pečo- 
brazni nikad. 


Pop Savo svjedoči o testamentu 


Pop Savo Klisić, iz Crmnice, napisao tastamenat 
Joku Bogdanovu Kapi, iz Limljana. Poslije Jokove 
smrti, njegovi srodnici podignu žalbu protivu tasta- 
menta kod ondašnjeg Okružnog Suda na Vir-Pa- 
zaru. Sud pozove popa, kao pisca tastamenta, i 
upita ga: 

— Jesi li ti pisao ovaj tastamenat? 

— Jesam. 

— Možeš li se zakleti, da je pokojni Joko Bog- 
danov bio pri čistoj svijesti u času, kad je ovaj ta- 
stamenat pisan ? ' 

— Gospodo suci, ja se ne bih zakleo ni za jed- 
noga od vas, da ste sada u čistoj svijesti, a kamo 
li za čovjeka, koji se s dušom dijelio i sa bijelim 
svijetom rastavljao. 


Svi dobri 


Knjaz Nikola pitao komandira Nova Spasojeva, 
iz Kuča, za veći broj vojnika iz njegova bataljona, 
kakav je koji, a. Novo mu odgovara za svakojega, 
da je dobar. . 

Knjazu to nije godilo, jer je htio, da mu nekoga 
napadne, pa reče: 


1) Pečobraznik, čovjek, koji se ni od čega ne stidi; obraz mu 
je pečen (tvrd). 

di 


— Ti, komandiru Novo, svakojega Kuča hvališ, 
i tebe je svaki Kuč dobar. 

— Ti me, vaistinu, pitaš sve za dobre, jer njih 
samo i poznajem; a da me pitaš za nevaljale i 
bruke, ja bih ti i za njih kazao: istinu. 


I siti vuci i zdrave ovce 


Poslije 1878. godine, Kolašin je pripao Crnoj. 
Gori, koja se dijelila na kapetanije. Selo Lipovo 
sve do tada bilo je sastavni dio kapetanije Vula 
Radivojeva Bulatovića. No poslije zauzeća Kola- 
šina, Lipovo je pripalo drugoj kapetaniji. Vule 
pođe na Cetinje i potuži se knjazu Nikoli. 

— Vule, morali smo uzeti Lipovo od tvoje ka- 
petanije i sastaviti ga sa kapetanijom Planskom. To 
smo učinili i radi tebe, da se ne mučiš idući iz Re- 
čina (selo, u kom je živio) u Lipovo, kao do sada, 
pošto ti je bilo mnogo daleko. 

— Hvala ti, Gospodaru, kad si se sjetio, da se 
ne trudim idući pola ure preko Kolašina u Lipovo. 
No, kako ti ne pade na um, da se sjetiš, kad sam 
išao po cio dan naokolo Kolašina, kad on bijaše 
turski, iz Rečina u Lipovo. 

Gospodar je bio pobijeđen ovakvim odgovorom, 
pa da bi stvar zagladio, reče: 

— Bolje ikad, nego nikad. 

— Kada je bilo bolje, Gospodaru, onome, kome 
se uzima ? 

Da bi Gospodar mogao zadovoljiti Vula, kao 
uticajna čovjeka u plemenu, što mu je oduzeo jedan 
dio od kapetanije, istog dana postavi ga za Okruž- 
nog kapetana u Kolašinu. Kad mu je ovo postavlje- 

nje saopćio ondašnji ministar Unutrašnjih Djela, 
Vule reče: 


— E, ovo je ona poslovica: »I siti vuci i zdrave 
ovce«. 


Pop Đoka i ćuskija 


Bilo je to jedne jeseni, kad padaše velika kiša 
sa gradom. Jedan seljak utrči u jednu kafanu, u 
Nikšiću, gdje je, između ostalih, sjedio i pop Đoka 
Mijušković. Seljak je bio uveliko pokisao, i u ka- 
fanu je više utrčao nego ušao. Čim je stupio na 
prag, reče: 

— Da Bog da sve ćuskije ozgor padale! — i 
počne tresti noge i struku, 

Pop Đoka, pušeći preko čibuka, odgovori: 

— Da Bog da, ma ih najviše panulo na moju 
baštinu. 

— A zašto to, pope Đoko? — upitaše ga pri- 
sutni. 

— Za to, da ih prodam. 


Čovjek, dokle hoće, a budala, dok mu je suđeno 


Prilikom samoubistva Dušana Vujice, trgovca iz 
Podgorice, razgovarali su prisutni o njegovim vrli- 
nama. Jedan starac iz Bjelopavlića, koji je takođe 
prisustvovao pogrebu, slušajući ljude, koji su pokoj- 
nika hvalili i uzdizali, reče: 

— Čovjek živi, dokle hoće, a budala, dokle mu 
je suđeno. 

Biće pipalac') 

Doveo Sula Radov, iz Komana, unuka na Ce- 
tinje, da bi mu ga knjaz Nikola primio u školu. 
Kad je došao kod Knjaza, ovaj ga upita: 

— Imaš li još unuka, Sula, i kakvi izgledaju? 

— Imam, Gospodaru. Ali mi izgleda, da će svi 
biti piplice (kokoške) ; a ovaj, te (kojega) sam ga 
doveo, čini mi se, da se rodio sa malo uwora?); pa 
te molim, da ga primiš u školu, kako ne bi čuvao 
pasulj u Komane od žaba i zečeva. 


Da bude od soja 


Cetinjska momčadija, koja je prispjela bila za 
ženidbu, na jednom skupu, pitala Laza Špadijera, 
bi li im pofermao (odobrio), da se ožene ovom, 
ili onom djevojkom iz sela. 

— Uzmite, koju hoćete, makar bila ćora i sa- 
kata, samo ako u sebe ima i malo od one žice. (Da 
je od soja i dobre porodice). 


Zašto da umre, kad ga ništa ne boli? 


Ibro Ivanov Pavićević, iz Dola Pješivačkoga, 
čuveni junak i poštenjak, živio je preko II8 godina. 
Njegov sin, Bajo Ibrov, kada je Ibro već prošao 
bio stotu godinu, reče mu u šali: 

— Što, đede, već ne umireš? 

— Kako ću umirati, grdilo Božje, kad me ništa 
ne boli? — odgovori Ibro. 

Njegov sin Bajo živio je 115 godina. (Njegova 
je fotografija na omotu ove knjige). > 


1) Mladi kokot. 


2) Uvor, crvena resa na kljunu. 

Pop i naočari 


Kad se radio državni put u Bjelopavlićima, pored 
“ostalih, bilo je dosta radnika i iz Vasojevića. 

Mjesto para radnicima se davalo žito po naro- 
čitim biletima, koji su bili pisani na crvenoj hartiji. 

Jedan Vasojević, idući da primi žito, srete u putu 
popa Blagotu Radulovića i Novaka Perova, oba iz 
Komana; pa kako je bio nepismen, a radoznao da 
vidi, što mu u biletu piše, upita ih: 

— Popo, viđi, koliko mi u ovi bilet piše žita? 

Pop uzme bilet i nađe se u čudu, jer je i on bio 
nepismen, pa ne zna, šta će reći. Vidi to Novak, 
dosjeti se 1 reče: 
= — Pope Blagota, jesi li uzeo očale (naočale), 
da to pročitaš? 

Pop, radostan pipnu se po džepovima, reče: 

— Ne, Boga mi, no sam ih zaboravio, a bez 
njih ništa ne vidim. 

Vasojević produži svoj put. 

Ostanu pop i Novak, i Novak poče učiti popa: 

— Vidiš li pope, treba da si vazda priseban ; jer 
ako ti je Bog već uzeo školu — a to mnogo naroda 
zna, ali ne zna, da ti Bog nije uzeo oči, kao što ovaj 
Vasojević misli. 

JUNAČKE I OSVETNIČKE 


Lazar Pecirep 


Najglasitiji crnogorski junak na izmaku go vi- 
jeka, Lazar Pecirep, pošto mu je Beća (Pelević, iz , 
Nikšića, posjekao dva rođena brata, Rada i Bog- 
dana, pobježe iz Golije, koja je tada bila pod Tur- 
cima i nastani se na Kčevo kod serdara Đikana. 

Na nekom skupu porječka se Lazar s jednijem 
Bjelicom, koji mu ni po čemu ne bješe ravan. Bje- 
lica ga nenadno udari nožem i odsiječe lijevu ruku. 
Lazar nije ni pisnuo ni jauknuo. Serdar Đikan za- 
plaka, kao malo dijete: 

— Ah, kuku mene, Lazare, orle krilati, ko će 
nama čete dizati i protivu Turaka vojevati? 

— Ne boj se, Đikane, ako je Lazar ostao bez 
jedne ruke, nije bez srca i dževerdara. 

Lazar je i dalje podizao čete protiv nikšićskih 
Turaka i ubijao, gdje je stigao sa jednom rukom, 
kao da je imao obadvije. Lijevu mu je ruku zamje- 
njivala lijeva noga. Naime: on je ma lijevoj nozi 
napravio bio opanak sa dva velika vrha — kljuna, 
pa je među njima, kao na kakvu dvorogu palicu, | 
podižući nogu prema oku, naslanjao cijev od dže- 
verdara i tako pucao u Turke. 

Lazara su, naposljetku, na prevaru svoga kuma, 
Oji ga je pozvao bio, da mu krsti dva blizanca 
Sina, Turci uhvatili i na gvozden ražanj nasadili i 
ispekli kao ovna. Ovoga Bjelopavlića, što: je izdao 

azara, narod je po tom zlom djelu prozvao »Kuč- 

kićem«. Lazar, dok su ga vodili Turci svezana ka 
gubilištu, zaište od Turaka, da mu dadu gvoz- 
deni ražanj, kojega su mu bili natovarili na leđa, 
da ga poljubi umjesto popa i pričesne čaše. Purci 
Lazaru ispuniše posljednju želju, našto on munje- 
vitom brzinom desnom rukom ražnjem raspori tri 
Turčina. Tada ga Turci sklepetaše, pograbiše i 
nasadiše na ražanj. 


Pogibija popa Radosava 


Stari Bjelopavlić, savremenik popa Radosava, 
priča: 

»Onoga dana, kad je poginuo pop Radosav Ra- 
dović iz Martinića, biko mi je jedva šesnaest go- 
dina. Velike puške nijesam imao. Otac mi je bio 
kupio malu pušku, koja se nosila za pojasom. Čuvao 
sam ovce podaleke od Visočice. Neprestano sam 
promatrao svoju kumburliju za pojasom i milija mi 
je bila u to vrijeme, no da sam umao zlatne toke 
Pavla Orlovića. Odjedanput, pukoše niz polje dva 
čovjeka. Jedan srednjega rasta, obučen priprosto, 
a drugi visok kao koplje, divan kao vila, mlad kao 
kap, tek ga garila nausnica ; obučen u zlatnu dolamu 
i zlatni dŽamadan. Za silavom mu je virila srebrna 
ledenica — zmijoglavka, a do nje, handžar, o ra- 
menu objesio zlatom izvezeni dževerdar. Prebacio 
struku preko ramena i korača kao jelen od godine 
dana. Ovo je bio pop Radosav. Nije prošlo ni pola 
sata, čuo sam grozd pušaka u dva maha i graktanje 
spuških Turaka: »Ubismo popa Radosava«. Bilo 
je naših bliskih rođaka, koji su bili u blizini mjesta, 
gdje je pop Radosav poginuo, ali ga ne osvetiše. 
Turci se nasladiše njegovom pogibijom, a nama ne 

ispade lijepo, što ga istoga dana nijesmo osvetili, a 
to je najlakše mogao učiniti onaj, te je s njim bio. Ne 
ću mu ime spominjati. Kod nas ga dobro poznaju 
ko je i što je. Pop Radosay je osvećen. I vojvoda 
Mirko Petrović u junačkom spomeniku ovjekovje- 
čio je njegovu pogibiju : e 


9»Da su Turci vjeru prevarili, - 
Pogubili sivoga sokola, 
Radovića popa Radosava, 
Koji bješe. Brđanima glava. 
Da idemo da ga osvetimo, 

No ga lako nije osvetiti, 

Bez careva paše, al! vezira.« ) 


Markovo junaštvo 


Marko Miljanov Popović, ili kako su ga onda 
Kuči nazivali: Marko Kosamović, kao dečko od ne- 
punih četrnaest godina služio je kod nekog Kuča i 
čuvao mu goveda. Između plemena Kuča i arnaut- 
skog plemena Hota postojao je zajednički vodopoj 
u planini. Uobičajnim ugovorom bilo je pravilo: 
ona stoka, koja ranije dođe, da se prva napoji. Zbog 
toga pojavljivale su se veoma česte svađe između 
Kuča i Hota. Marko bijaše napojio. svoju stoku i 
poveo je u jedan šumarak na plandište. U taj čas 
dođe Marku jedan veoma viđen Arnaut, kojega 


on nije poznavao. Za pojasom mu bile dvije sre- 


brne ledenice, a o ramenu dževerdar. Marko je 
Zavidio Arbanasu na njegovo oružje i odluči, da ga 


1) Trebao bi nam doći pod nož ka i ili ' vezi 
) lrel pod nož kakav, carski paša ili vez 
Jer je vrijednost popa Radosava .bila najmanje toliki. ' a 

pri kretanju ubije. Od oružja je imao samo malu 
pušku za pojasom. Premišljao je, ako ga puška iz- 
navjeri, da Arnautu reče, da je htio da oproba nje- 
govo junaštvo, pa da je na njega omaknuo praznu 
kumbarliju; jer nije vjerovao, da će mu puška pri- 
hvatiti. Naposljetku, opali svoju pušku i Arnauta 
ubije na mrtvo. Ovaj arbanaški prvak bio je sin 
hotskog barjaktara i zvao. se 4Prenk Gilja. Kad su 
Hoti čuli za njegovu pogibiju, odmah su pošli da 
među Kučima potraže ubicu. Kuči su međusobno 
ispitivali, ko je ovo ubijstvo izvršio, ali nijesu mogli 
doznati, dok se sam Marko nije javio 1 pokazao 
oružje sa ubijenoga. Poslije toga Kuči su izvijestili 
Hote, da je Prenk Gilju ubio Marko Kosomović. 
Stari Gilja odredi nagradu od stotinu ćesa i svoje 
oružje onome, ko ubije Marka i osveti njegova 
sina. Marko se sklonio u Pipere kod Piletića. Prenk 
Gilja bio je ostavio poslije sebe muško dijete u ko- 
lijevci. Poslije ovoga događaja, na jednu godinu 
dana, razboli se Prenkin otac i požali se svojim 
rođacima : »Gle, evo hoću da umrem i ponesem dug 
sa sobom; jer mi sin ostade neosvećen.« Uputi dva 
mladića iz svoga bratstva, da pođu Marku i odnesu 
mu tvrdu arbanašku besu, da slobodno može doći 
Prenkinu ocu, koji je pri samrti i želi da vidi krv- 
nika svoga sina. Marko je vjerovao u arbanašku 
besu. Pođe sa ulacima i ponese sa sobom Prenkino 
oružje. Kad su došli pred Giljinu kuću, Marko. is- 
prazni obadvije Prenkine puške, kao dokaz da vje 
ruje u njihovu besu. 

Stari Gilja najljubaznije primi Marka i iste ga 
noći pobratimi sa svojim unukom, Prenkinim sinom. 
U Giljinoj kući skupilo se skoro čitavo njegovo 
pleme. Nastala je pjesma i veselje. Izvjesni Hoti 
poprijeko su gledali Marka. Međutim stari Gilja, 

čim je to opazio, rekao im je, da on smatra Marka : 
kao svoga drugoga sina i da ga smnt our olja 
boli, jer je pošto od junaka. Marko je drugi dan 
otpraćen iz Hota sa pucnjavom puš i doš 
“i i magi u svoje ona unak E 
ovom događaju kralj Nikola je napisao pje 

pod govom: »Besa iz emnotatikoč« dibgnašnoo 
života«. No, ova pjesma nije nikada objavljena 
Nije se našla ni u kraljevoj ostavštini. Jedan kraljev 
kabadahija upamtio je iz nje samo ove dvije strofe: 


»Odavno se bolji junak 

Ne pojavi u Brdima, 

Ka Miljanov Marko što je 
Rodio se u Kučima. ' 


Dobri Hoti i Kastrati 
Nemoj koji sa osvetom 
Zbog mog sina šta pogibe, 
Moga gosta pogledati .. .« 


Matanova osveta 


mo pare s Čeva, još u doba 
ma i ije dva sinovca Matana Petrova 
mi 2. a. Vojinići su znali, da će se 
SRNA . a će osveta pasti na najbiranijega 
ja o Matan nije hitao sa krvnom osvetom. . 
o“ ; id pra sei upominjet, da bi se već jednom 
i a na, On im je odgovarao, da 
ie e raditi i kad će se 1 kako osvetiti. 
je ubijstva Matanovih sinovaca, Vojinići ni- 


es . . . .. . . 
Jesu smjeli izlaziti na svoja pasišta u Lastvu Čev. 


u, Za punih sedam godina. 

Jednoga dana Matan pozove dvojicu-trojicu svo- 
jih rođaka, i reče im: Zo 
* _ Otiđite tamo put Bjelica, pa ispalite dvije 
puške prema Zaljući i Vojinićima, i poviknite iz švega 
glasa: >A ko je vitez, pobiše nas Bjelice, i stoku 
nam zajmiše«. Kad dođu Vojinići na taj poklič, 
svetite se. i i ' 

Vojinići su toga dana bili na nekom sastanku, 
na svom zbornom mjestu. Čim su čuli poklič, po- 
grabili su dževerdare i uzviknuli : »A ko je Vojinić 
naprijed!« Među prvima je bio Mrko, brat Marka 
Pukanovića, koji je bio pobio Matanove sinovce. 
Marko je naslućivao zamku, pa će reći: »Ne, Mrko, 
tamo: to je Matanova prijevara, ubiće te.« 

Mrko nije slušao, nego poletio u pomoć put Bje- 
lica sa Vojinićima. Kad se približio Matanovim 
rođacima, koji su i dalje vikali: »A ko je vitez«, 
čim su Mrka vidjeli, opalili su ledenice i smrtno ga 
ranili. Kad je Mrko pao, Vojinići su ustuknuli i vra- 
tili se natrag. Marko je pošao da donese ranjenoga 
brata, našao ga živa i rekao mu: »Mrko, Mrko, a 
da li ti ja ne rekoh, e će ti mrknuti od Matana.« 
Sjutradan Mrko je umro i bio sahranjen. 

Nije prošlo ni nedjelju dana, Marko Đukanović 
jednoga jutra reče svojoj ženi: »Spremi mi jedan 
dobar pršut i ispeci lijepu pogaču, pa mi donesi !< 
Žena nije smjela da pita muža, kuda je krenuo, nego 
mu odmah spremila pršut i ispekla pogaču. Marko 
je uzeo pršut i pogaču u torbicu, objesio dževerdar 
o rame i pošao put Mišaka, ka kući Matanovoj. 
Kad su ga vidjeli Matanovi ukućani, dotrčali su ko 
Matana i upitali ga: »Striko, evo ide Marko Đu 
kanović, hoćemo li ga pustit kod tebe?« »Pustite 
ga !« reče Matan. »Ja znam, šta on hoće.« Naredi, 

da mu pripreme stolovaču, i čim uđe u kuću, prime 
obramnicu s ramena, Kad je Marko stupio pred 
grata. Matanove kuće, po. običaju, koji vlada kod 
Crnogoraca, uzviknuo je jačim glasom: »O Ma- 
tane! A jesi li doma ?« —, s... 

> Ajde naprijed! — odgovori Matan. 

Ulazi Marko preko praga u kuću, a Matan ustaje 
iskraj ognjišta i polazi mu u susret, 

— Dobro jutro, brate! — veli Marko. 

— Dobra ti sreća, brate! — odgovori mu Ma- 
tan, pa obojica jedan drugome ruke oko vrata, | 
poljube se tri puta. i 

— Marko, zna j ćeš ti X 

Bh ko, o sam ja, da ćeš ti ovako učiniti 
ani Ž o učiniti, 

—1 a Matane, da ćeš ti one sinovce, kad-tad 
osvetiti. Pa sam došao, da se izmirimo, i na ovo 
ostavimo, — odgovori mu Marko. a ' 

k po ci bilo. Sve od toga vremena do danas 
između fiškovaca i Vojinića nije nikada bilo. ni. 
čegrsti (sitnih zadjevica), ni krvnih osveta. 


Pet glava za pet burila vode 


Li ma. je . suša. Nigdje u Čevu i Velestovu 
o gio e u na čuvenu Jamu Čevsku. Čak i 
o nemi <a, e rijetko presušuje, presušila. Na 
i pe, Koda Čevljani slave, dođe žena 
svojih a ića ska iz Ožegovice, sa nekoliko 
ok dara a prihvati vode sa Jame Čevske. 
me burila(barila) i počeše da se prte. U 
04 Moše ime. Vojinići i prosuše im wodu iz 
mE io Kođošija sa još nekoliko svojih dru- 
objesi dževerdar o rame i uputi se put Jame 

Čevske. Tamo je naišao na nekoliko žena iz Voji. 
nića, koje bjehu napunile burila vode. Simo naredi 
svojim drugovima te im vodu prosuše. Vojinići nao- 
ružani pohitaše put Jame Čevske i otpočeše borbu 
protivu Kođošije i njegovih drugova. Kođošija je 
izašao pred Vojiniće i rekao im: »Nemojte da pro- 
lijevamo krv zbog vode. Ja sam vam samo vratio 
žao za sramotu.« 

— Ma, Boga mi, hoćemo, pa ko što ponese. 

— Boga mi, ćete zlo ponijeti, — reče Simo, 
klekne na koljena, opali dževerdar i za tili čas 
pade pet najboljih Vojinića od Sima i njegovih 
drugova. 
— Mogli ste bez ovoga. Evo izgubiste pet 
glava za pet burila vode, — reče Simo i produži 
svoj: put. 


Ubijstvo Džuze Guvernadurovića 


Pošto je Stevan Perkov Vukotić, utvrdivši sa 
Ozrinićima vladiku Rada za Gospodara Crne Gore, 
napustio bio Cetinje i vraćao se svojoj kući, imao je 
namjeru da svrši i sa Đuzom Guvernadurovićem, 
koji je bio pretendent na crnogorski prijesto. Tu 
svoju namjeru nije htio nikome otkriti. Kad je do- 
šao na raskrsnicu između Čeva i Njeguša, umjesto 
da ide svojoj kući na Čevo, on se pred Ozrinićima 
uputio preko Bukovice pravo k Njegušima, gdje je 
živio Đuza Guvernadurović, i očekivao odluku 


crnogorske skupštine, koja je toga dana vijećala: 


ko će biti Gospodar Crne Gore. 
Kad su Njeguši ugledali Stevana sa Ozrinićima, 
Cucama i Bjelicama, odmah su izvijestili Đuzu. On 

se neobično obraduje, vjerujući, da je proglašen za 
Gospodara Crne Gore, i da Stevan dolazi, da mu 
čestita, te izađe iz svoje kuće na guvno, i sjede u 
naročito pripremljenu naslonjaču; i tako sjedeći 
dočeka Stevana Perkova. Čim je Stevan stupio na 
guvno, reče Đuzi Guvernaduroviću: ' 

»Pomaga mi Bog, Đuza!« (naime stari je crno- 
gorski narodni običaj, kad se neprijatelj s neprija- 
teljem sastane, da mu ne rekne: »Pomaga ti Bog,« 
nego: »Pomaga mi Bog«). Tada se Đuza digao, 
i zbunjen nije Znao, što će reći. U istom času, Janko 
Vukov Vukotić, iza Stevana Perkova, skoči (ri. ko- 
raka bliže Đuzi, i sruči mu dvije ledenice u prsi. 

Pošto je tako Đuza ubijen, likvidirano je pitanje 
crnogorskog prijestola. 


Sveti Petar i Zrno Stankov 


Vladika Petar I. Petrović Njegoš pozove Bjelo- 
pavliće, da zajedno sa crnogorskom vojskom udare 
na Nikšić. Kako Crnogorci nijesu mogli sobom. no- 
siti tajin (hranu), on zamoli Zrna Stankova, bar- 
jaktara bjelopavlićkoga, da Brđani ponesu tajin i 
Za sebe i za njegovu vojsku. Zrno je to odbio. Sveti 
Petar ga prokle: A 
. — Ajde, Zmo, pa ti ratuj sa Bjelopavlićima pro- 
tivu Nikšića! Dao jaki blast tuda <. iznio kh ! 

ij prvom sukobu između Bjelopavlića i nikšićskih 
Bee poginuo je Zrno Stankov i Novak, sin popa 

ada Boškovića, sa još petnaest istaknutijih Bjelo- 
Pavlića. 

“Petar I. vraćao se sa svojom vojskom iz Pješi- 
vaca, Kad je došao ispod Orje Luke, gdje je živio 

pop.Rade Bošković, ču gusle i posla svoga perjanika 


da vidi, ko pjeva. Perjanik se povrati i kaza vla- 


dici, da pjeva pop Rade Bošković, koji je toga dana 
u boju protivu Turaka izgubio bio sina Novaka. 

..— Neka. ga, vazda pjevao, dok od njega bilo 
traga i korijena! A Zrno je eto poginuo, prokleo 
sam. ga. Žao mi je, jer: je bio dobar junak. Do da- 
nas. su Bjelopavlići imali samo jednoga barjaktara. 
Od danas neka imaju tri. Jedan od njih biće Zrnov 
sin. Milovan, drugi neka bude iz bratstva Koljen- 
šića, a treći od Perovića. Pg ' 


Tako je i bilo. 


Crnogorci i nikšićski Turci | 


Crnogorci ugovore sastanak sa nikšićskim Turci- 
ma, radi izmirenja i prebijanja mrtvih glava, jednu 
za drugu. Sjeli i otpočeli vijećati. Dok će jedno 
crnogorsko momče, koliko ga grlo služi: 

»Začudi se Duga i Golija, kud se đede Šćepan 
i Iija.« i 

(Vojvoda Ilija Đukanović, iz Cuca i serdar Šće- 
pan Radojev, iz Markovine. Obadvojicu su Turci 
posjekli). 

Nato će mu jedan od Turaka otpjevati: 

»Začudi se i gora i trava, kud se đede Đulek- 
bega glava.« 

Uskomešaše se i Crnogorci i nikšićski Turci. 
Poče škrgut zuba i prihvaćanje rukama za jatagane. 
Kako su Crnogorci bili u manjini, zbor se rastur! 
bez krvoprolića, i ostade i dalje po starom: »Đe 
ko koga stigne.« 

Od uskoka do komandira 


JE Milovana, oca Lazara Boškovića, iz Polja Kola- 
šinskih, povodom ubijstva nekolicine Turaka, obje- 
sili Turci u Bijelom Polju. Lazar je tada bio nepu+ 
noljetan. Kad se dohvatio konja i oružja bojna 
jedva da mu je bilo šesnaest godina. Jednoga dana 
upita on svoju majku, ko mu je i zašto ubio oca. 
Ona mu ispriča sav događaj. Lazar je u to vrijeme 
živio u selu Obodu, više samih Šahovića, pod tur- 
skom vlašću. Odluči se, da sa svojim mlađim bra- 
tom Momčilom osveti oca. Jedne burne i kišovite 
noći sađu oni u Bijelo Polje. i nenadano, sa golim 
noževima u. rukama, upadnu u tursku vođenicu, u 
samoj varoši, i posijeku šest Turaka. Vrate se kući 
i iste noći sa svojom majkom prebjegnu crnogorsku 
granicu i sklone se u manastiru Dobrilovini. Upra- 
vitelj manastira dodijeli Lazaru i braći jedan dio 
manastirskoga zemljišta, radi obrađivanja i uži- 
vanja. 

Lazar je nastavio borbu i hajdukovanje, sa crno- 
gorskoga zemljišta, protivu Turaka u Sandžaku. 
Zbog takvih njegovih radnja, turski poslanik na 
Cetinju protestovao je kod knjaza Nikole, pa je 


ovaj, naposljetku, bio primoran, da naredi vojvodi 


i eževiću da mu dovede Lazara Boškovića mrtva 
ili živa. Knežević poruči Lazaru, da dođe k njemu 


na sastanak, naravski, krijući, u čemu je stvar. La- 


Zar je došao. Kneževićeva kuća bila je na dva 
sprata. Lazar je sjedio do otvorenoga prozora na 
gornjem spratu. Sa Kneževićem je bilo oko trideset 
tijegovih plemenika, biranih Šaranaca. Lazar pri- 


mjeti, kad je vojvoda dao znak Šarancima da ga 


Vate i svežu, pa u istom času iskoči kroz prozor 

u avliju, gdje ga je čekao osedlan konj, pojaše i 
reče: ' 

— Ne ćeš ti, vojvodo Kneževiću, živa vezati 
Lazara Boškovića i voditi ga kao brava na Cetinje, 
već ću ja sam poći da položim račun pred knjazom 
Nikolom. 

Ošine konja i pozno u noć dođe na konak kod 
vojvode Lazara Šočice, u \Pivu. Sočica ga nije po- 
znavao, pa ga upita, ko je i odakle je. Lazar mu 
reče, da će mu se kazati, ako mu unaprijed dadne 
svoju poštenu riječ, da mu ne će ništa učiniti. Sočica 
pristane. Lazar mu otkrije svoje pravo ime, našto 
se Sočica iznenadi, jer je i on imao naredbu, ako 
Lazar umakne Kneževiću, da ga uhvati i povede na 
Cetinje. 

— Kuda misliš, Lazare? — upita ga Sočica. 

— Ja na Cetinje, da vidim, zašto me traži Go- 
spodar, — i ispriča mu sve, što se desilo između 
njega i vojvode Kneževića. 

Rano izjutra pođoše oni zajednički i dođoše na 
Cetinje. Vojvoda Lazar pođe u dvor i izvijesti 
knjaza Nikolu, da je doveo Lazara Boškovića. 
Knjaz se iznenadi i upita ga, sa koliko ga je ljudi 
doveo. Vojvoda mu odgovori, da su samo njih dvo- 
jica došli zajedno. Dođe u dvor i Lazar Bošković 
i ispriča Knjazu sve svoje događaje. Knjaz dadne 
Lazaru, tajno od turskoga poslanika na Cetinju, 
pomilovanje i perjanički čin. Uputi ga na službu 
Peru Jokaševu Pejoviću, koji je bio konsul. 

Lazaru je služba bila sporedna stvar. Sav je ži- 
vot posvetio i dalje borbi protivu Turaka u San- 
džaku. U Stožeru, u jednom okršaju sa Turcima, 
posjekao je njih dvanaest. Naročito se istakao u 


borbi prilikom zauzeća Kolašina. Tom prilikom 

knjaz Nikola darova mu stotinu rala zemlje i kuću 
u Irebaljevu. 

U borbi protivu Turaka, na Poljima Kolašin- 
skim, Turci su opkolili bili kuće Mata Grdinića,, 
Lazara Zimdovića i Vuksana Mijatovića, i navalili. 
strahovitu puščanu paljbu iz neposredne blizine, da 
pobiju i njih i njihove porodice. Lazar Bošković 
poleće kroz vatru turskih pušaka, da spase svoje 
plemenike. U polazu kućama bio je ranjen. Turci 
jurnuše još s većom žestinom da upale kuće, ali su 
Lazaru priskočili u pomoć još nekolicina hrabrih 
vojnika i uspjeli da s njim zajedno sačuvaju kuće i 
porodice. .— 

Bošković je jednog dana putovao iz Polja Kola- 
šinskih za Planinu Sinjavinu sa Mitrom Jokićem. 
Dočekaše ih Turci u Tvrdom Potoku iz zasjede. 
Lazar i Mitar munjevitom brzinom zauzmu busiju: 
i sami razbiju tursku četu i ubiju devet. 

Kaljići, Mekići i Mušovići, obrazovali su naro- 
čite čete, da bi ubili Lazara. Došli su sa četrdeset 
druga u Sinjavinu i tajno se približili Lazarevu ka- 
tunu. Jednom njegovom momku ukradu kravu, da 
bi samo izazvali Lazara napolje, da ga ubiju. Čim 
je Lazar čuo, da mu je krava ukradena, izleti na- 
polje, zgrabi pušku i pođe u potjeru za Turcima. 
Oni su bili zapali u busiju. Lazar upade među njih. 
Zagrmi plotun od četrdeset pušaka i Lazar dobi 
dvadeset rana na svoju svitu gunjinu, ali mu ni jedno 
Zrno nije meso zahvatilo. Na pucanj pušaka Lazar 
povika: »Ha, Momčilo, Zeko, Filipe, evo Turaka. 
Pomagajtel« A sam nikad ne prestaje pucati. 
Turci se uplaše i ostave kravu i Lazara. 

. Godine 1880. Lazar je živio u zajednici sa svo- 
Jom braćom Momčilom, Filipom i Sekulom. Sva 
trojica su bili oženjeni. Lazar je imao.tri sina i 

dvije kćeri. Pojavi se kuga i cijela porodica od pet- 
naest članova umre u roku od petnaest dana. Ostali 
su Lazar, Momčilo, Sekula i majka im Jela. Okup- 
lja se narod sa sviju strana da ožali Lazarevu po- 
rodicu. Lazar povukuje dimove iz svoje lule i ćuti. 

— Lazare, tebe niko ne viđe suze nad ovolikom 
nesrećom, koja te našla, — reče mu jedan od pri- 
sutnih prijatelja. i 

— A što bih plakao? Bog dao, a Bog uzeo. Udo- 
vice plaču, a ljudi i junaci trpe. A da li ne znaš, 
kako lijepo kaže naš narod: »Sirak (sirotan) kune, 
rđa prijeti, a junak trpi.« : 

Lazar se oženio i po drugi put. Iz toga braka 
imao je šest sinova i dvije kćeri. 

Koliko je i zvanično Cetinje, naposljetku, cije- 
nilo Lazarevo junaštvo, neka nam posluži za dokaz 
ovaj događaj. Na sami Nikolj-dan, kralj Nikola u 
prisustvu velikoga: broja Crnogoraca, izvadi iz 
špaga dvije zlatne Obilića medalje i reče: 

— Znate li, Crnogorci, kome ću dati ove dvije 
medalje ? 

— Ne znamo, Gospodaru. 

— Daću ih dvojici Lazara, Lazaru Sočici i La- 
zaru Boškoviću. Upamtite dobro, Crnogorci, da 
imam još ovakva dva Lazara, smjesta bi objavio 
Sultanu rat. 


Ne ćemo mi biti Pješivci 


Na sijelu jedne večeri razgovarali se Pješivci 0 
čarkama i bojevima pojedinih cmogorskih plemena 
sa nikšićskim Turcima. Mitar Ivanov došao pjan sa 


kumstva, pa će im predložiti, da se nađu deset ljudi 

iz družine, da pozovu deset najboljih Nikšićana na 
megdan, pa da se priča, dokle je ljudi, za njihov 
junački podvig. Žž 

— Pa ti to govoriš, Mitre, je li? — reći će jedan 
iz družine. 

— Ja, jer mi i basta (priliči) ka' ijednome 
Katunjaninu. 

— Basta i nama, koliko tebe, — viknuše ostali, 

— Daj ovamo! . 

— Što? 

—.Da pišemo Amzi-agi Muševiću, da u prvu 
neđelju izađe sam deseti u Slivlje, na megdan dese- 
torici biranih Pješivaca, pa da vidimo, kako kome 
basta. 

— Ela, jadan, Boga mi! — prihvati družina. 

Nabroje se desetorica ljudi od biranih kuća iz 
Pješivaca. Tu su: Pavićevići, iz Dola, Perunovići, 
Kontići, Nikčevići, Mijuškovići i Backovići. (Od po- 
tonjeg bratstva jedan). Pošalju pismo Amzi-agi 
Muševiću. Dođe urečeni dan. Dorane Pješivci na 
Slivlje. Međutim, i Amza-aga okupio na »har« bi- 
rane Nikšićane, čim je dobio pismo, te se i oni na 
uročeni dan okupe na »har« i odatle okrenu poljem 
u Slivlja i na bijesnim hatovima počnu razigravati 
i šemlučiti. Stade tutanj Polja Nikšićskoga, prola- 
ma se vazduh od pjesme i pucnjave. Jeza obuzima 
Pješivce, gledajući Turke, pa će jedan: 

— Hvala Bogu, ljudi, ludo pogibosmo! 

— A mi, Boga mi, sa zla konta na dobar. Turci 
su ljudi, pa nam ne će ništa, pa im prihvatimo ruku 
i pohvatamo i pridržimo konje. 

Svi prihvatiše ovu kao pametnu, a onaj Backović, 
koji nije od toliko glasitoga bratstva, kao koji od 


Pobrojanih, samo ćuti i gladi oružje. 

Kad se približe Turci, Pješivci se poklone, pri- 
'hvate ruku svaki po jednome od aga i begova i 
uhvate konje za dizgin, a siroti Backović trgne nož 
iza pojasa, koji prema suncu blijesne kao munja, 
pa će Pješivcima: 

— A što je to, Pješivci, sram vas bilo! Nijesmo 
došli, ruke da ljubimo i konje da vodimo, no ju- 
nački megdan da sa krvnicima dijelimo. 

— Turci! — obrne se on k njima, — na dese- 
toricu ne mogu, a po jedan ovamo, koji nije gori 
od žene! 

Pogledaše se Turci između sebe, pa će Amza- 

aga: . 
— Bog s tobom, Backoviću! Kakvi krvnici? 
Zašto krv da lijemo? Dina mi, kad nijesmo sa 
ovom devetoricom, ne ćemo ni s tobom, — pa mu 
pruži ruku, poljube se u obraz i sjednu na poljanu 
jedan uz drugoga. 

Na Amza-agu ugledaju se i ostali Turci i zadrže 
ise poduže u razgovoru sa Backovićem, pa se pri 
rastanku opet svi sa njim pozdrave i pođu. 

Backović je bio toliko skroman i pošten, da od 
njega o ovome ne bi niko čuo, da nijesu ostali dru- 
govi to pričali i razglasili u pleme i okolicu. Čuli 
su to ponajprije Vražegrmci. Čuo i pop Matun 
Mandić, pa će naći još sedam druga i napiše pismo 
Amzi-agi Muševiću, da i on nađe osam druga, koji 
će izvjesnoga dana doći na Slivlje, na megdan, nje- 
mu i Vražegrmmcima. Pismo je završeno ovako: 

»Upamti dobro, Muševiću, da vi (vam) ne ćemo 
biti Pješivci, no Matun i Vražegrmci. Dobro se osi- 
gurajte, pa kome opanci, kome obojci.« 

ad je Mušović primio pismo, okupi nikšićske 
“Turke sve po izbor bolje i bolje junake. Kad čuše 
pismo i završetak, reći će čuveni junak Ahmed 

Bauk: »Dina mi, te i ne. No što ćemo, braćo?« A 
kad ne dobi odgovor, ne želeći ni sam da dira više 
u to pitanje, preturi razgovor na drugo. I tako se 
raziđoše, ne ugovorivši ništa. 

Dođe uročeni dan za megdan. Od ranoga jutra 
do naga dnevi očekivahu Vražegrmci Turke na 
Sljive, pa, kad vide, da ne smiju izaći, okrenu uz 
Kunak, pjevajući i mećući iz pušaka. 


Stevan — Ššaban-beg 


Na prvi dan Božića, znamenite 1702. godine, 
kad su Crnogorci ustali da istrijebe domaće Turke, 
prilikom osvojenja grada Oboda od strane vojnika 
riječke mahije, najviše im je jada zadao Šaban- 


beg Selimović. On je bio i po snazi i po junaštvu 


na daleko poznat i čuven. 

Namjestio se na kapiji grada Oboda, i što su 
Crnogorci silnije navaljivali, da osvoje kapiju i 
kroz nju prodru u unutrašnjost grada, Šaban ih je 
sve snažnije odbijao golim nožem i mnogo im gla- 
va otkinuo. 

Videći Riječani, da bez velikoga jada ne mogu 
prodrijeti na gradska vrata, malo odstupe i počnu 
se dogovarati, koji će od njih pozvati Zahi baja 
na megdan. “ 

. Stevan Vladislavov Dragosavljević, iz Ljuboti- 
nja, reče da će ga on pozvati, što i učini. 

Kad su se Šaban-beg i Stevan sreli pred samim 
gradskim vratima sa golim noževima u bijele ru- 
ke, u Stevana je bolja sreća bila, te Šabanu posiječe 
glavu i oduze ruho i oružje. Ruho i oružje stavio 
Je na sebe i s ostalim Crnogorcima prodr'o u grad 

Poslije osvojenja Oboda, Crnogorci se skupili i 
stali dijeliti plijen. Jedan od prisutnijeh reče: 

— Šaban-begovo ruho i oružje pripada Steva. 
nu, što ga je na megdan dobio. Jedan je Šaban-beg 
poginuo, pa neka bolji Šaban-beg nosi njegovo ru- 
ho i oružje! 

Stevan je i u budućim bojevima stalno nosio Ša- 
ban-begovo oružje. Crnogorci su ga od tada re- 
dovno zvali Šaban-begom. 

Poslije njegove smrti njegovi sinovi i ostalo brat- 
stvo Dragosavljevići u Ljubotinju, prozvati su Ša- 
banima. 


Glavosjekovići 


— Koliko pdsiječe glava, Jovane? — upita Fi- 
lip Petrović poznatog junaka sa Meteriza. 

— Ja taman dvadeset i četiri, gospodine Filipe. 

— Mnogo do jadne duše. No mi reci, bjehu li 
to mrtvi ili živi ljudi, što si ih tako sjekao, kao gla- 
vice od kupusa? 

— Kako sam đe stiga'. 

— E, moj Jovane, evo ću ti ja kazati, ko su 
“pravi, čisti i ovijani junaci, kao čista, bijela i ovi- 
jena pšenica. 

— A koji su to, gospodine Filipe? 

— Milovan Perešin iz Dola Pješivačkoga 1 
Gazivoda iz Ceklina. Oni dvojica u boju na Gluhu 
Smokvu povadiše gole noževe i pozvaše na megdan 
dva najbolja junaka iz turske ordije. Ukrstiše se 
sablje i jatagani na očigled obadvije vojske. Šikti 
vrela krv na sve strane i odlijeću komadi živoga 
mesa. Milovan posiječe svoga protivnika, a Gazi: 
vodu posiječe Turčin. Eto, to su, Jovane, čisti 1 

ovijani junaci, kao čista, bijela i ovijana pšenica. 
Ai moja Anđa mogla bi od jutra do mraka posjeći 
stotinu mrtvijeh glava. 


Viša kazna 


Glasiti junak Šutan Šoć toliko se uzdao u se i u 
svoje oružje, da je tvrdio, da ne može biti ubijen, 
a da ne bude osvećen. Idući na Cetinje, gdje ga je 
pozvao vladika Rade, jedan ga gađa iz puške. 
Pogodak je bio iz zasjede pokraj nekog mlina. Šu- 
tan, smrtno pogođen, pao na zemlju pa pogleda 
oko sebe, da vidi, ko ga ubi. Mlinar je bio izašao 
na vrata da vidi, što se to dogodi. Šutan ga spazi, 
pa misleći, da je .on ubica, uperi pušku i pogodi. 
Šutan i mlinar tako nevini nađu smrt na istom mje- 
stu. Brastvenici Šutanovi pronađu onog, te je ubio 
Šutana i na mjestu ga ubiju. Kad je za to čuo vla- 
dika Rade, koji je Šutana mnogo volio, naredi te 
su onog, koji je Šutana ubio, mrtva objesili radi 
više kazne. 


Đokovo oružje 


Godine 1876., uoči bitke na Vučjem Dolu, Đoko 
Lazarev, iz Cuca, utranjao se!) i prišao k vatri, da 
Ogrije ruke, držeći desnu na sapi od bjelokorca*), 
koje su bile rasklimatane i povezane oputom. Dok 
će jedan iz družine: 

.— Đoko, zar sa tijem ideš, da sjutra siječeš 
silnu Omerovu i Selimovu vojsku? 


1) Obukao na sebe najgore odijelo (tralje). 
2) Na ručicu od jatagana s bijelim koricama. 


2.8. 524. 13 8 


— Ja, ovijem istijem, i nadam se u Boga veli. 
koga, da ću sa njim odrubiti glavu jednome od 
dvojice turskih paša, koji su kidisali na našu golu 
sirotinju. 

Zbilja, sjutradan, u slavnoj i krvavoj bitci_na 
Vučjem Dolu, Đoko je sa svojim bjelokorcem po- 
sjekao Selim-pašu i donio mu glavu u logor pred 
knjaza Nikolu. 


Uči vojnika na junaštvo 


Radoje Đurov Vujošević imao je u četi slabog 
vojnika Nika, koji se je plašio i pri svakom to- 
povskom pucnju, — koji je dolazio sa Gorice, više 
Podgorice, od turske strane — padao na zemlju i 
od straha drhtao. 

Radoje, videći, da mu plaši vojsku, priprijeti 
mu: 

— Čuješ, pšgani, ako mi i dalje tvojim neva- 
ljalstvom plašiš vojsku, ubiću te. . 

Ta prijetnja nije pomogla, nego je vojnik i dalje 
pri pucnju ponovo padao. 

Radoje naredi, da ga svežu pri jednom hrastu, 
okrenuta licem turskoj vojsci, da vidi, kada top 
opali, a više glave mu popeli krstaš barjak, da ga 
bolje Turci gađaju. 

Vojnik Niko vidi dim, kad top opali, pa zažmuri 
i od straha se počne tresti za sve vrijeme, dok je 
zrno letjelo, a kad čuje, da je negdje u blizini tres- 
nulo, dahne duhom i hukne: huuuj! ' 

To se ponavljalo pri svakom pucnju turskog 
topa. i 
Pred veče se je već bio pomirio sa sudbinom i 
oslobodio se, a pustili su ga, kad je rekao: 

— Pa evo i ja se uvjerih, da svaka ne ubija. 
; be .. je .. e najboljim vojnicima u četi 
i poslije boja zahvalio Radoju, što ga je načini 
ora ju, ga je načinio 


Matun i dacija 


Prvu daciju (porez), koja je bila ustanovljena 
za vrijeme vladika u Crnoj Gori, Bjelopavlići su 
nosili i predavali na Prentinu Glavicu, popu Jo- 
vanu Radoviću, tadašnjem senatoru vladike Rada. 
plain Đikanov sa petnaest Jovanovića odluči da se 
ta gacija časa Fe se uputi ka Prentinoj Glavici, 
pošto je prethodno napunio pune špagove | - 
njem. Kad dođe, reče: : s . 

s Ustani, noge Jovane, da ti platim daciju. 

op mu, sjedeći, pruži kapicu, u kojoj je pri 
pare 1 reče: po šodsktn 

Mira a nn znao sam ja, da ćeš ti kao 
pametan čovj ati Gospodaru ono, što je nj 
Roo, je , Sto je nje- 

— Ustani, pope, da plati Š 

r.U i tim, pošto 
. od : p , Pp se ne mogu 

Pop ustane, a Matin, izvadi kamen iz špaga i 
razmahne, dok popa ne oblije knv, pa reče: 

s Ovo ti je dacija u ime moje i Pavkovića. 

očiče os aah & osa 
M LI. io pie konja a naročito Martinići, 
me je bio pop, da se međusobno. iskolju; ali su 
uspjeli Brajovići, koji takođe pripadaju Pavkovi- 
Cima, da se krvoproliće onemogući. 


Presjekao šljeme 


Moš Crnogorci, koji su bili za dinastije Petro- 
ća na Njegušima, da ubiju ili protjeraju Guver- 

naduroviće, koji su bili, kao raniji svjetovni Gospo- 
dari, pretendenti na crnogorski prijesto. Zdogova- 
raju se, što će i kako će. Matin Đikanov Jovano- 
vić, iz Bjelopavlića, skoči i reče: i: 

— Sad ćete viđeti, što će biti. — Ugrabi-u je- 
dnu ruku dugačku sjekiru, a u drugu dževedar, pa 
izletje na listru (ugao) od kuće Guyernadurovića, 
otkrije šljeme i sa nekoliko snažnih udaraca sje- 
kirom presiječe šljeme, tako da se sav krov kuće 
srušio unutra. Zatim poviče: »Dolje Guvernadu- 
rovići! Živjeli Petrovići !« 


Vojvoda Drekale 


Vojvodu Drekala donijela je njegova majka, udo- 
vica; žena Jovana, sina Đura Kastriote, iz Albanije. 
Ona se bila udala na Bezijevo, u Kučima, za Nikeza 
Martinija. Drekale je u kući svoga očuha i odra- 
stao, oženio se i imao dva sina, Ljalja i Nikolu. 
Nikola i njegov otac Drekale poginuli su od Kli- 
menata, u Rikavcu, čuvajući ovce. Ljalje je istog 
dana bio ranjen, a kasnije se izliječio. Ne moguć 
na drugi način osvetiti oca i brata, isprosio je ženu 
u Klimentima, kćer Martina Đonovića. U svatove 
mu je pošlo trideset Kuča, trideset Bratonožića 1 
trideset Pipera. Na koncu godine dana, Ljalje je 
prekorio svoju ženu, zašto joj niko ne dolazi u po- 
hode. Ona je o tome izvijestila rod i jednog dana 
došli su joj u pohode trideset najboljih Klimenata 
sa trideset djevojaka. Ljalje je jedne noći sve svoje 
prijatelje, Klimente, zaklao, u osvetu oca i brata, 
a djevojkama dao svoju ženu, da je vode kući. 

Kasnije se Ljalje oženio iz Bratonožića i to na 


ovaj način: Pošao je na svoje krsno ime, Nikolj- 

dan, vojvodi Peju Stanojevu i iskao mu kćer za 

ženu. Pejo mu odgovori: 
= Ja Latinu ne ću dati đevojku, a ako hoćeš 

primiti našu pravoslavnu vjeru, daću ti je. 

Lalje nije pristao 'da odmah promijeni vjeru. 
Pošto su svi gosti polijegali, pošao je Kučima, na 
Kosoru, da upita svoju majku, Maru Drekalovu, 
smije li 'se prevjeriti. Ona mu je odobrila. Iste noći 
vratio se u Bratonožiće i legao da spava neopaže- 
no. Na taj način niko nije znao, da je tražio maj- 
čin blagoslov. Sjutradan kazao je vojvodi Peju, da 
će preći u pravoslavlje i da mu odmah dadne dje- 
vojku, što je ovaj i učinio. Ljalje je prešao u pravo- 
slavlje u prisustvu čuvenog kaluđera Rufima Bo- 
ljevića. Sa Pejovom kćerkom imao je četiri tina: 
lliku, Vujoša, Čeja i Mija. Od njih su današnji 
Drekalovići u Crnoj Gori. Od dana, kad je Ljalje 
prešao u pravoslavlje, prošlo je oko trista godina. 


Ubijstvo Vukića Popova 


Vukić Popov bio je nezavisni glavar i gospodar 

u Kučima. Imao je i svoju taravanu!) i 'oružnicu. 
To je bilo protivno vladikama na Cetinju, pa su 
Često puta molili Vukića, da pređe sa Kučima u po- 
danstvo Crne Gore. On je to uvijek odbijao. Po- 
što mu nijesu mogli na drugi način istrgnuti vlast iz 
fuku, pokušali su da ga tajno, posredstvom mita 
ubiju. Za nekoliko godina nijesu nikoga mogli naći 
ko će izvršiti ubijstvo. Naposljetku, Puniša Čubrin 
Opović, kojega je Vukić krstio i u svojoj kući pod- 

fjivio, primi mito, da ga ubije. Jedne noći tajno 


') Sprava za pravljenje novca. 

ustao (Puniša, 'koji je živio u kući Vukićevoj i ubio 
Vukića sjekirom na spavanju. Ujutro rano, Puniša 
je uzbunio pleme i kazao, da je Vukića ubio rođeni 
sin Stojan. Kad su Kuči čuli, da je Vukić poginuo, 
dotrčali su na pogreb i njegova sina Stojana odmah 
svezali i zamalo ga nijesu živa rastrgali. Slučajno 
se saznalo, “da je Stojan prav, a da je Vukića ubio 
Puniša za stotinu talijera, primljenih od Vladike 
iz Cetinja. Kuči su istog časa naredili Stojanu te je 
ubio Punišu. | 

Vukić Popov je rođen istoga dana kad i Kara- 
đorđe, a poginuo je takođe istoga dana, kad i Ka- 
rađorđe i na isti način. Tvrdi se, da su po rastu 1 
obliku bili veoma slični. 


Valac Gornjevuk 


Za vrijeme vladavine mitropolita, iz ranijeh ple- 
mena u Crnoj Gori, živio je u Dobrskom Selu Va- 
lac Gornjevuk, rodonačalnik današnjih Sjekloća i 
Jablana. Imao je tri sina. Narodno predanje tvrdi, 
da je njegovo bilo Krstačko Polje u Njegušima, 
a Njegati su imali Lupoglav u Dobrskom Selu, 

Jednoga ljeta pošalje Valac svog sina, da pre- 
gleda pšenicu, koja je bila požnjevena i u kope (go- 
mile) naslagana na Krstačkom Polju. X 

Kad sin dođe, nađe njegušku stoku na pšenici. 
Dohvati kosijer, ubije jednoga ovna, a ostale brave 
rastjera. Njeguši potrče i za ovna ubiju Valacova 
sina. 

Kad je Valacu stigao o tome glas, pođe sa svoja 
dva sina na Njeguše, prihvati poginuloga, donese 
ga u Dobrsko Selo, sahrani i ožali. Poslije izvjes- 

noga vremena jedan Valacov pobratim s Njeguša 
poruči mu, da su njeguški svatovi pošli po jednu 
djevojku u Čekliće. Valac sa svojim sinovima dođe. 
u Bukovicu, da srete njeguške svatove. Ovi su već 
ranije bili došli u Bukovicu, legli i pospali. Valac 
se privuče svatovima. Dvojica od njih bijahu budni 
i pričahu o snovima. ' 

— Snijevao sam, da mi Valac Gornjevuk zali- 
jevaše usta kiselijem mlijekom, — veli jedan. 

— Ne bestijaj, Boga ti, no spavaj; sad Valacu 
krkoću žabe ispod trbuha u Dobrsko Selo, a ne da 
te ovđe, u ovoj pustoj planini zalijeva kiselijem 
mlijekom, — reče njegov drug. | 

Sve je to Valac slušao, pa kad su ponovno za: 
spali, privuče se sa sinovima i ubiju šest svatova ; 
sedmoga ostave živa, koji je poveo nevjestu u Nje- 
guše. ' 

Kasnije se Valac izmirio s Njegušima i promi- 
jenio Krstačko Polje za Lupoglav, pošto je jednoga 
sina oženio s Njeguša. 


Serdar Mrkoje i Matun Đikanov 


. Matun_ Đikanov Jovanović, iz Bjelopavlića, 
imao je sestru Zoknu, koja je bila neobično lijepa 
1 vrlo šaljiva. Naiđe jednoga dana pored nje ču- 
veni Mrkoje Serdar, iž IPješivaca, i nazva joj Bo- 
ga. Zokna ustane i reče: ' 
o Serdare, ja sam čula, da su Pješivci veliki 
ušljivci. 

Serdar se nasrdi i reče: 

— Što si jezik isplazila, a eto bi sa nji I 
, zik isplazila, i sa njim opasala 
Čitava Brda. : dd 

Zokna, uvrijeđena, potuži se svome bratu Ma. 
tunu. Poslije izvjesnog vremena, Mrkoje, jašući na 
konju, prođe pored kuće Zoknine. Konj mu poklek. 
ne na prvo koljeno, i on posrne i teško se rani. Po. 
misli u sebi, da ga je gađao iz puške Matun Đika- 
nov. Polako se dovukao do svoga konja, uzjahao, 
i vratio se kući. Pošao je da se osveti Matunu i 
došao na njegovu 'torinu u Zavalu. Matuna nije 
našao u kolibi, pa je zarobio njegova maloljetna 
sina Miloslava. Čim je Matun saznao, što se slu- 
čilo, poletio je s puškom u ruci ka kući Mrkojevoj 
s namjerom, da ga pozove na megdan. Skočiše ro- 
đaci i jednoga i drugoga, da onemoguće pokolj. 
Matun trgao jatagan, a Mrkoje mač. 

* — Hoćemo li se sjeći, Mrkoje? 
Evo ti sin zdrav i živ, zašto da se siječemo!? 

—— Ništa, vala, no da se kao ljudi zagrlimo i 
pobratimo. Tako su i učinili. 


Raško Radov i Savo Perovanov 


Kad je Omer-paša pritisnuo: Brda, u Spuž niko 
nije smio ući. Tih dana, vojvoda Mirko se nalazio 
na Orjoj Luci. Htio je da vodi pregovore sa 
Turcima, ali nijesu imali čovjeka, koji je znao tur- 
ski. Upute Jakova Saveljića, pošto ga obuku u li- 
jepo odijelo, da pođe u Spuž. Jakov, primi vojvo- 


dino pismo, nasadi ga na jednoj motki i dođe u 
Spuž. Turska vojska nalazila se na Novom Selu, 
odmah prema Spužu. U Kosovi Lug, ušančili su se 
bili: Savo Perovanov Kalezić, i neki Perčevići i 
Pavićevići. Tu u jednom potoku napravili su bili 
i žrvnje, te su mljeli po malo žita za ishranu. Sva- 
kog dana, na raskrsnici, između Spuža. i Sjerjanića 

glavice. — današnjeg Danilova Grada, presrijetali 
su turske izvidnice i ubijali. Jednog dana izađe Sa- 
vo, da po običaju, sa još dvojicom drugova, oče- 
kuje Turke. Dolazila su im u susret tri Turčina. 
Među njima je bio 1 Jakov Saveljić, sa turskom 
kapom na glavi, kojega oni nijesu poznali. Savo 
obniti dževerdarom i pogodi Jakova u desnu ruku. 
Jakov se razdrije i viknu: »Ne, Savo, za Svetoga 
Jovana !« Ali je već bilo kasno. Jakov s društvom 
pobježe put rijeke Zete. U tom času pristigne je- 
dan iz društva Savova i kaza, da se Jakov još dav- 
no predao Turcima. To je Savu bilo vrlo milo. Ja- 
kov se s Turcima sakrije u vrbljake više Zete. Na- 
stade prasak pušaka. Jakov ranjen izađe među 
njima, i naši ga više nijesu gađali. Jedan Turčin 
pao je mrtav. Onaj drugi sakrio se za jedan 
krljat (panj), pa ni da se makne. Savo bi htio k nje- 
mu, ali se boji. 

N — Izađi, Turčine, evo ti Božja vjera, ne će ti 
ništa biti, — reče Savo. 

Turčin, onako glibav, izađe na brijeg, i jedan od 
drugova Savovih odmah ga uhvati i posiječe. 

s Što učinje, nesretniče, a volio bih, da si mi 
posjeka' oca, — reče Savo. 

Vojvoda Mirko bio je u Velje Polje, i očekivao 
dolazak pregovarača Jakova i turskih poslanika. 
Odmah je obaviješten, da je Jakov ranjen, a njegova 
dva druga Turčina iz Spuža, posječeni, i to na vje- 
Tu. Pozove Sava Perovanova, i upita ga: 

. ca osramoti, so. i posiječe ljude na 

E — Ne znadoh, gospodine Mirko, a volio bih, 
a sam ja izgubio glavu. 

meni savjet nato donese odluku, da se Savo stri- 

Jelja. Svezali su ga, i poveli na strelište. Raško Ra- 

dov priđe vojvodi Mirku, koji je držao u rukama 
onu pušku, što je Savo skinuo sa ubijenog Turčina, 
pa će reći: 

— Mogu li i ja viđeti tu pušku, gospodine 
Mirko ? 

On mu je pruži i reče: 

— Eto ti je, Raško, pa je gledaj, ako hoćeš, cio 
dan. 

Raško je prihvati i kao za sebe razveže: 

— E, kakva je krvnica!... Mlogo li mi je jada 
zadala... Nije mi dala oka otvoriti... Vidiš li, 
gospodine Mirko, ova krvnica je ubila jednoga od 
naše braće, ostalo mu je samo dvoje đece, pa sad 
evo hoće zbog nje da pogine i Savo Perovanov. 

Vojvoda Mirko se razmisli i reče: 

— Ostavite ga do sjutra. 

U sami rastanak, vojvoda Mirko prizove Sava 
Perovanova i reče mu: 

— Oli se poduhvatiti, da mi sjutra doneseš gla- 
vu od Turčina, pa da te ne mušketam? 

— Ne ja, gospodine Mirko. No ću ti se pod- 
uhvatiti, ili da poginem ili da donesem tursku glavu. 

— Dobro. Ajde. 

Savo je pošao u Kosovi Lug, i našao dva Tur- 
čina na straži, opali pušku, i jednoga ubije, a onaj 
drugi pobježe. Savo zaviče: »Ha, ko je Crnogorac, 
naprijed !«, pa poleti, ugrabi glavu i odnese je voj- 
vodi Mirku. 

Vasko u Piperima 

Dođe knjiga popu Radu Boškoviću, da mu nađe 

dobra Bjelopavlića, koji će poći u Pipere, i ponut- 


kati ih na novu pobunu protivu Turaka. Piperi su 

tada bili pod turskom vlašću i Vladika je htio, da ih 
što prije odvoji i prisvoji Crnoj Gori. Skupio pop 
Rade Bjelopavliće na zbornu glavicu i isporučio 
im vladičinu poruku. Bjelopavlići jednoglasno od- 
luče da se toga posla primi Vasko Sinanov Radu- 
lović, jedan od glasitih junaka i prvaka toga vre- 
mena. Vasko, kojemu je majka bila iz Pipera, usta- 
ne i bez riječi zgrabi dževerdar u ruke pa najkraćim 
putem poleti pravo. do svojih ujaka. 

— Piperi, junaci, braćo i ujaci! Poručio Vladika 
s Cetinja, da zametnemo još jedan krvav boj pro- 
tiv spuških i podgoričkih Turaka. \ 

fPiperi, uvijek gotovi, polete kao sokolovi i za- 
metnu krvav boj na Kolovozu — turskom zemlji- 
štu između Spuža i Podgorice. Odmah poslije tog 
okršaja Piperi su se zauvijek oslobodili od Turaka. 
Vladika im je poslao bogate darove, a Vasku ve- 
liku zlatnu medalju, koja se nosila o vratu i u to 
doba bila rijetkost. ' 


Milija planina od glava 


Dugi niz godina plijenili su stada i sjekli glave 
međusobno Rovčani i Bjelopavlići, preotimajući se, 
kome će pripasti planina Rekočica i Štitovo. Jedne 
godine, na sami Petkov-dan, krsnu slavu svih Bjelo- 
Pavlića, za vrijeme, dok su po planini pekli peciva, 
Rovčani ih nenadano napadnu i nanesu im grdne 
štete u malu (u stoci) i krvi. Bjelopavlići se odmah 
meru, organizuju protunapad i pošto posijeku ne- 
koliko rovačkih glava, prinude ih na bijeg. Rov- 
Ba odeupaju, Ko: m“ može. Vasko Sinanov 

lović, iz Bjelopavlića, kliče š ži 
aka i Pp , kliče što ga grlo služi 

.— O Janko Adžin, ajde mi reci amanati božji, 
pri kome danas ostade ova planina ? 

— Pri te, bogme, Vasko i planina i dobro svako, 
= odgovori Janko. Vasko tada opali svoj dževerdar 
i reče: 

— Šenluk Bjelopavlići! | ' 
= — Kakav šenluk, a da ne vidiš, da smo grdno 
izginuli ? 

— 1 pola nas da je poginulo, neka je prosto, sa- 
.mo kad smo ovakvu planinu zadobili, da nam više 
ne lipsaju ovce od metilja u one lokve i lužine oko 
. Zete, — završi Vasko. 

ŽENSKE 


Žena vjenčala muža 


= Prele Savov Jablan, starac od svojih stotinu go- 
dina priča: 
= — Slučilo se to oko 1850. godine u Dobrskome 
lu. Niko Kruška bio je jedan od najuglednijih 
udi u tome selu. Iznio bješe nogu!) i svojom mu- 
m besjedom i muškijem 'stasom i obrazom. Bo- 
i ugostljiv, što rijetko ko. Čitavo ga pleme i 
voljelo 1 poštovalo i on se zbog toga smatrao oso- 
ito srećan i zadovoljan. Svakojako njegovu dušu 
vot podgrizao je veliki bol i teški nemir, jer nije 
1ao od srca poroda. Oženjen bješe zdravom i li- 
jepom ženom Jovanom, od dobre i glasite poro- 
dice. Mila bješe i ona njemu i on njoj. Želja za po« 
rodom nadvladala je u njemu vjernost prema Jo- 
ani. Nekako se spanđa s Marijom, đevojkom iz 
isjednoga bratstva, koja bješe najmilija Jovanina 
garica, i svakog dana dolažaše njihovoj kući. 
z te, u početku sasvim bezazlene ljubavi; izašlo je, 
da je Marija ostala u drugom stanju. Savladale su 
i teške misli, kako bi bez grijeha i neokaljane ča- 
i mogli da se izbave tako teškog položaja. Je- 
dnoga dana na brzu ruku reče Marija Niku: 
— Niko, u mene je dijete oživjelo, ali mene 
(meni) života nema, ja ću sa njim noćas završiti; 
e je bez života, nego bez obraza. Ali, znadi 
obro, ja nijesam ta, koja će ti se taći časti, no i 
u tvoju čast više cijenim, no svoj život. Ti si 


1) Istakao se. 

muška glava, i tebi je čast više potrebna. Budi 
uvjeren, da te nikad i ni za što ne krivim ni pred 
Bogom ni pred narodom i zbogom zauvijek ! 

Ovo je Nika zapanjilo. Nije joj umio ništa odgo- 
voriti, jer i sam mije znao, što da radi — da je pusti 
da uzme život? kud će mu duša, a da je pusti da 
rodi, kud će mu obraz. Muka! 

Kad mu je Jovana i po treći put mijenjala hladne 
obloge na glavi, začu se neka galama u selu. Pred- 
met te galame bila je Marija. Bila je pošla u ko- 
nobu, da dadne sijena kravama, a ispod korita pod 
pazuhom sakrila uže. Preče joj je bilo, kako će 
prebaciti konop preko grede, nego, kako će dati 
sijeno kravama. Kad je namakla omču na vrat — 
zatresla se je greda. To je čuo brat, koji je bio u 
kući, viđe Mariju gđe visi, izvadi iza pasa jatagan 
i presiječe uže. ' 

Marija pade u nesvijesti na zemlju. Brat, ljut na 
Mariju, jer će selo pomisliti, da se je od neke nji- 
hove nevolje objesila, iako im je to najmilije čelja- 
de u kući bilo, pa će na njih, ni krive ni dužne, bru- 


ka panuti. . 
Kad se đevojka osvijestila, reče joj: 
— Zar tako, Marija?!... Ti se ne igraš samo 


v 


sa tvojim životom, no i sa našim obrazom. Kazuj, 
kakva te je nevolja na to nagnala? 

— Ja sam ostala bez obraza, pa je bolje i da 
nemam života. 

— Aha, tako li je to, pa si čuvala obraz tvojega 
sprežnika, a tvoje braće nijesi? Kažuj, ko je to, 
nijedna _istino ! 

— Ne kažujem, pa da ćeš me na dva lopuha 
(dijela) tijem nožem prekinuti. | ' 

U taj.mah ju je pograbio okupljeni svijet, da je 


brat ne prekine, a dvoje momčadi otrčalo, da javi za 

= ovo čudo kapetanu Marku. Kad je čuo kapetan 


Marko, samo je zinuo od čuda, jer za kopile nije 
znalo Dobrsko selo, no taj put. Dotad se je pjevalo: 
»Čudno se je čudo dogodilo, u Ćekliće u Milijevi- 
će: đevojka je đevojku rodila.« Da se sa sela skine 
ova bruka, kapetan Marko morao je kao za sve 
lavnije rabote, sazvati skup pred Svetom Petkom; 
to. skup bude učinio, pisar Rade će zapisati, a on 
potvrditi. Puče glas kroz selo, da svako, ko "pušku 
diže na ramo, dođe u cik zore, pred Svetom Pet- 
kom, jer će kapetan dovesti Mariju, pa da se vidi 
što će se učiniti sa njom. Kao i svi Dobrljani došao 
jei Niko, a kako bi od sramote 1 mogao izostari? 
Svi su na skupu bili uznemireni i kipjeli od ljutine 
pitajući se u čudu, ko li se je to usudio da napadne 
na čast tako ugledne porodice, i da uzme narok 
(sreću) đevojci. Žene se bjehu nadnijele nad 
ograde i zakakarizale, ka! što umiju. i 
da od: brata šetaju se sjetno-neveselo 
pred crkve, držeći r na j 
pra i kaco: uke na jatagane. Kapetan 

E panj đevojko, ko te navede na grijeh? 

e ću kazati nikad ni do vijeka. ' 

. — Kažuj, jadna ne bila, da očistiš obraz braći 
1 rodbini, da ne izgubiš narok. A jemca ti Boga 
zadajem, moraće te uzeti za ženu, pa ko gođ to bio, 
Pa da ima gvozdene zube, a tebe ne će ni dl ka 
S glave faliti. ' has 

Ed: m: pe ne . pa da ćete me prekinuti. 
ed Pp an vidio, da ne pomažu ni molbe ni 
. ra io je, da je svežu konopom prislo- 
uh " murvu, pa ako ni tako svezana ne 

a o ok nji a je počnu biti. Nabaviše 
od mje iše se, da je svežu. Niko hvata ko- 

— Polakote, ljudi, što ste prisnažili (navalili) | 
što prepadate ovo čeljade? Može biti, da će i bez 
vezanja kazati, kad se lijepo pita, — pa se obraća 
Mariji: ' 

— Kaži, Marija, ko ti ogradi dijete, ali se pazi 
dobro, da ne napastuješ koga pravoga, da ne 
ostaneš grdna, no kažuj pravo! 

Marija ga pogleda pravo u oči. 

— A veliš li mi ti to ozbiljno, Niko, i veliš li mi 
ti, da ja kažem poimenice onoga čojka, koji mi je 
dijete ogradio? 

— Velim, Marija, velim, kaži pravo, a pravdu 
i Bog hoće. 

— Ja se ne čudim nikome od Dobrljana, što me 
pita, čije je ovo, što nosim pod pasom, no se samo 
tebe čudim, Niko, kad bar ti lijepo znaš, čije je. 

Ovo je bilo dovoljno, da sinu tri jatagana trojice 
njene braće, i da se zalete na Nika, vičući : 

— Ti li si taj, koji uze narok naše sestre, i tače 
se obraza i našega i cijeloga sela? 

I bi ga posjekli, da ga ne zakloniše drugi Dobr- 
ljani i njegovi rođaci, dok su drugi držali ruke 
trojici braće sa povađenim jataganima. 

Bura i jarost se sve više uzdizala. Veća polovina 
skupa tražila je, da Niko plati glavom na istom 
mjestu. Vitlali su se i ukrštavali noževi. Nikoga 
nije bilo, koji nije htio, ili da napada, ili da brani. 
Gomila se nije mogla stišati ni onda, kad je kape- 
tan Marko predložio, da povedu Nika na Cetinje, 
da mu šenat sudi. ' 
= — Kakav šenat, što zboriš?! — zagraktaše svi 
kao u jedan glas. — Mi ćemo ga mušketati i bež 
Šenata, jer je on Dobrsko selo osramotio, a ne še- 
nat. Kako ćemo imati cika (dobro ime) pred dru 
gijema plemenima crnogorskijema ? Još učinje tu 

sramotu, pored onake lijepe i čazbene žene. Mušket 
u njega, mušket u njega! Mušket! — svi zavikaše. 

U tom se času začu odlučan glas: 

— Dobrljani! Dobrljani! Čujte me, Dobrljani! 

Na jednoj uzdignutoj grobnici stajaše Jovana, 
žena Nikova. Svi upriješe oči u nju i zanijemiše, 
pitajući se u čudu, šta će reći ta iznevjerena žena. 

Ona otpoce: 

— Ova Nikova rabota ničijega se obraza ne tiče 
do mojega i njegova, a najviše one đevojke. Ovoj 
njegovoj raboti niko nije kriv osim mene, jer da 
sam mu rodila i kljastu đevojku, od ovoga danas 
ne bi bilo ništa. Oprostite mi, Dobrljani, što se mi- 
iešam u vaše poslove, ali ću ja stvar presuditi, 
kako će biti najbolje i za Nika i za đevojku, i kako 
će se zadovoljiti njena braća, a vi Nika ka' dosad 
počitovati. 

Svi nestrpljivo očekivahu, što će dalje biti. Jova- 
na produži: 

— Niko... Marija! Priđite oboje do mene. 

Oboje priđoše, kao dvoje poslušne đece, iščeku- 


jući, što će dalje biti. 


— Pope Pero, odi i ti, a ne bilo ti zapovjeđeno, 
pa uzmi ovo dvoje i povedi ih pred oltar! 

Zatim se okrene skupu: 

— Čujte me, Dobrljani, odsad Niko mije više 
moj domaćin, no će između nas biti Bog i Sveti Jo- 
Van, jer ću ga sad vjenčati sa Marijom i još mu 
biti vjenčani kum. Sa njim ću na jedno ognjište ži- 
vjeti, ka brat i setra. Hajde brže, pope Pero, sa 
nama pred oltar. Narod jednoglasno poviče : 
nama pred oltar. 

Narod jednoglasno poviče: . 

— Aferim, banice, takva žena, kad bi rodila, 
zmaja bi rodila. 

— Hajde, pope, što čekaš, svršavaj posao što 
prije! — poviče kapetan i cio skup. 

Pop bez riječi povede Nika i Mariju u crkvu, a 
Jovana za njima, držeći im ruke na ramenima. 

Dok su se njih dvoje u crkvi vjenčavali, praštale 
su kubure i činio se šenluk. Kad su izašli sa vjen. 
čavanja, Jovana pozove kapetana Marka, da zač. 
mu oro (kolo). Igralo se, pjevalo, pilo i jelo u bo- 
gatoj kući Nikovoj do same zore. 

Od toga dana Jovana je uživala najveće pošto- 
vanje, ne samo Nika i Marije, nego čitavoga sela 
i plemena, Marija je u braku sa Nikom rodila dva 
sina — dva čuvena dobrska junaka i prvaka, i je- 
dnu kćer, 


Kći Peja Stanojeva 


Turci haračlije došli na Pelev Brijeg, da kupe 
harač. Počinu u kući Peja Stanojeva i zatraže ručak. 
On nije bio kod kuće. Prisile njegovu ženu, da im 
prigotovi ručak. Ona se pravdala, da nema ništa. 
Turci joj narede, da za pola sata mora biti ručak 
gotov. Žena stavi mlijeko u mijeh, vodu na oganj, 
a žito na ždrvnje. Mlijeko je uprtila u mijeh na 
pleći, a u ždrvnje melje žito stojeći. Dok je voda 
uzavrela, bilo je u mijehu maslo izmeteno, a žito 
samljeveno, umijesila je hljeb i svarila skorup, Tako 
je ručak bio gotov za pola sata. 

— Mogaše li, ženo, mljeti u onaj suhi mlin, da 
ne mlatiš nogama? — upitaše je haračlije. 

— Ne, Turci, koliko ni vi što ne bi mogli jesti, 
da ne mahate vilicama, — odgovori im ona. 

Haračlije produžiše put preko Vjeternika i nađu 
kod ovaca kćer Peja Stanojeva, koja im se, kao li- 

jepa djevojka, mnogo dopala. Zarobe je i odvedu 
sobom u Carigrad. Djevojka se pretvarala, da je 


nijema. Za cijelo vrijeme nije ništa htjela govoriti. 


Smjestili je u zatvorenoj sobi, dali joj dovoljno 
hrane i odredili stražara da osluškuje, hoće li što 
progovoriti. Na vrh mjeseca dana, djevojka, mi- 
sleći, da je niko ne čuje, počne pjevuckati: 


»Vjetreniče, moje carovanje, 
O Brskutu, moj svileni skutu! 
Planinice, mljekodavalice, 

A Verušo, kozja gubiđušu; 
Ravno Stravče, ovčje ispasište; 
A Carine, ljudsko igralište.« 


Stražar .Je odmah zabilježio svaku djevojčinu 
riječ 1 Javio caru, da je progovorila »nijema ka- 
duna«, kako su je tamo nazivali. 

. Car naredi, da dođe k njemu i upita je, od koga 
je i koga ima od roda. Ona mu odgovori, da ima 
Oca i tri brata. Car posla svoje sluge, koji dovedu 
Peja iz Crne Gore, iz Bratonožića, i njegove sinove. 
Er Je li ti krivo, Kaurine, što smo ti kćerku 
ugrabili ? — upita ga car. 
— Krivo mi je, ali j i 
š, je tako Bogu ugodno bilo 
Pa neka bude blagoslovljeno! ' 
BE: Car je Peja darovao — tri oke zlatnih »rumen- 
2a« 1 postavio ga za vojvodu od Plavnice do Lješ- 
nice i dao mu carski berat, da kipi u svojoj vojvo- 
dini harač za sebe i da od toga ne daje caru ni 
SToša. Na taj način Pejo je dobio vojvodstvo, koje 
Je s njega prešlo na Ljalja Drekalova. 

Živkove snahe 


Živka \Puletina, koji je bio cijenjen kao junak, 
razborit čovjek i dobar domaćin, upita jedan od 
susjeda : 

— Kakve su ti, Žićo, snahe? 

— Jedna leži, a reži, a druga laje, a ustaje. Ovu, 
što laje, a ustaje, mogu trpjeti; ali onu, što leži, a 
reži, ne mogu i ne ćemo za dugo zajedno skroba 
jesti,') — odgovori Živko. 


Vladici je manu našla 


Vladika Rade — P. Petrović Njegoš — bio je 
tako divna pojava, da se sa njega, lijepog, nijesu 
mogle oči skinuti. 

Kad je naslijedio Petra Prvog, obilazio je Crnu 
Goru, da vidi Crnogorce i oni njega da vide. 

(Prošao je kroz Dobrsko selo, pa navalio sav svijet 
i staro i mlado i muško i žensko, da ga vidi. 

Svi su mu se divili i s njime bili oduševljeni, pa 
su ga i dalje međusobno hvalili. 

Jedna žena iz bratstva Jablanova reče: 

— Jest, lijep je, ali mu je nos prevelik. 

Svi se začude toj njenoj smjelosti, da mu pronađe 
tu manu. I da bi je za to kaznili, kasnije, što god 

“je rekla, uvijek su joj kazali: : 

— Neka je, ona ne zna, što priča; ta jei Vladici 

manu našla. 


1) Skupa živjeti pod istim krovom. 

Što je najljepše vidjela 


Radoje Kontić u mlađim godinama života raču- 
gao se među najljepše tipove u Crnoj Gori. Redovno: 
je nosio najluksuznije nacionalno odijelo, i toke sve 


u srmi i u čistu zlatu. Živio je u selu Poviji odmah 


do samog manastira Ostroga. O Trojičinu i Petrovu: 


= danu, kad se skuplja veliki svijet iz sve Crne Gore,, 


Boke Kotorske, Bosne i Hercegovine pod Ostrogom: 
kao na ćabi, redovno je dolazio i Radoje na svom: 
vrancu. 

Lijep kao na gori vila, tipičan 1 dostojanstven, 
svakome je padao u oči, 

Došao jednoga Trojičina dana i knjaz Nikola sg 
knjaginjom Milenom pod Ostrog. Knjaginja ugleda 
Radoja i ne miče sa njega očiju. Kad su se vratili 
na Cetinje, Knjaz i ne sluteći, šta će mu reći, upita 
je: 
— Miše, 
Ostrogom ? 

— Ja Radoja Kontića, Niko. 

njazu je to bilo veoma neugodno, pa ućutao 

kao da mu je neko jezik svezao. Neki pričaju, da 
su od tog dana nastupila i potajna knjaževa gonje- 
nja protiv Radoja. 


što si danas najljepše viđela pod 


Na krvnička vrata 


Begović, iz Zagarača, starešina plemena i junak, 
Pored svoje zakonite žene, držao je i momicu, 
S kojom je živio u nedozvoljenim vezama. Kad je 
njegovoj ženi dojadio takav život, jedno jutro, dok 
Je Begović bio u postelji sa momicom, odletjela je 
kući kneza Velimirovića, jednoga od prvih junaka 

zagaračkih, koji joj je ubio rođenoga brata, pa mu 
plačući reče: 

— Ubio si mi brata, da ti je prosto, samo mi 
vraćaj domaćina! — i ispriča mu sve... 

Velimirović zadjenu za pojas dva samokresa | 
jatagan, pa pođoše zajedno Begovićevoj kući i za. 
tekoše ga pod jednim pokrovcem sa momicom. Veli. 
mirović, idržeći se rukom iza svoje samokrese, gro. 
moglasno klikne: 

— Ko ti je ovo, Begoviću? — pa i ne sačekavši 
odgovor, uze momicu za ruku i uz pogrdnu riječ 
izbaci je iz kuće, a ostavi mu zakonitu ženu, sa 
kojom je otada živio do groba u slozi i ljubavi. 


Majčin savjet 


Poslije smrti vladike Rada (Njegoša), na pri- 
jesto dođe knjaz Danilo. Protivu toga se pobunili 
Crnogorci i pomagali Pera i Đorđiju, koji su bili 
za teokratsku vladavinu. 

Jedan od vođa toga pokreta bio je i kapetan Ra- 
donjić, iz Dobrskoga sela, i jedan od razloga netr- 
peljivosti Danilove bio je, što kao vladiku ne može 
cjelivati u ruku i njega oženjena čojka. 

Pobijedila stranka Danilova i kapetan Radonjić 
je bio obješen na Rijeci Crnojevića. 

Poslije knjaza Danila došao je Nikola. 

Za vrijeme najezde Turaka 1862, godine, izađe 
knjaz Nikola sa svitom u Vrtijeljku, više Dobrskog 
sela, da promatra Turke, kako nastupaju uz Ko- 
standin, preko Rijeke Crnojevića. 

Niko, sin obješenog kapetana Radonjića, sprema 
pušku i torbicu, da ide u boj. 

U taj mah ulazi u kuću Nikova majka, koja je 
vidjela knjaza Nikolu sa svitom, iznad kuće u Vrti- 
jeljku, pa kaže sinu: i 
 — Ti se spremaš na vojsku, da goniš dušmanina, 
a viši ti je ovo dušmanin, što ti je oca ubio, a šeta 
ti se iznad kuće, no oni, što ide preko Rijeke. 

Niko ništa ne odgovori, nego izađe iz kuće s puš- 
kom, ali ne pođe kroz selo ka Turcima, nego uz 
Vrtijeljku ka knjazu Nikoli. Kad mu se je prima- 
kao blizu, opalio je pušku na njega, ali ga nije po- 
godio, nego je slomio nogu konju, na kome je u 
tome momentu Nikola jahao. 

Niko je preko Brajića utekao u Primorje, a kas- 
nije u Carigrad, gdje ga je ubio Mića Gazivoda. 

Od tada su nerado gledani svi Dobrljani na dvoru 
Knjaževu. 


Milica Marka Benkanjskoga 


U početku 16. vijeka, turska vojska, pod vod- 
stvom paše bosanskoga, uputila se preko Gusinja, 
Vrmoše i Rikavca i došla u Korita, odakle je odmah 
otpočela vršiti zulume nad Kučima. Prvi zulum paše 
Bosanca bio je taj, što je naredio, da mu se od sva- 
koga bratstva i plemena u Kučima, svake noći mora 
šiljati po jedna najljepša djevojka ili žena u njegov 
konak. Ovakav zulum trajao je više nedjelja, dok 
je red došao na selo Benkanj u Zatrijepču. U Ben- 
kanju je bila najljepša žena Milica, udovica Marka 
Marća Benkanjskog. Na nju je pao red da ide 
Paši u harem. 

Milica je bila ne samo poštena, nego i neobično 
Pametna žena. Pri polasku paši na konak, pozvala 
Je svoga svekra i rekla mu: 

— Ja noćas, silom primorana, moram poći na 
konak paši u Korita. Riješila sam se da nožem paši 
probodem srce, pa kad izađem iz njegova šatora, 
da kažem straži, da je paša naredio, da ga nč bide. 
A ja ću, u znak njegove pogibije, igrati s bijelom 
maramom u rukama oko pašina šatora. Na taj način 
vi ćete se uvjeriti, da je paša mrtav, pa izvršite na- 
pad na njegovu vojsku. KI 

Benkanji su o svemu ovome odmah, izvijestili pr- 
vake plemena Kuča i Zatrijepča, koji su iste noći 
zauzeli sva važnija mjesta oko Korita očekujući 
uspjeh Miličin. : rao ' 

U praskozorje, Milica Markova iskoči iz pašina 
šatora i držeći bijelu maramu, poče oko šatora poi- 
gravati. ' 

Kuči i Zatrepčani na taj znak izvršiše napad na 
vojsku paše Bosanca. Turski oficiri nagrnuše u pašin 
šator i nađoše ga mrtva. Vojska je razbijena i po- 
tučena do nogu. Ne zna se pravo, odakle je bila 
rodom Milica Markova, ali među Arnautima, musli- 
manima i katolicima, zna se, da je bila Srpkinja. 

Milica i poslije ovog svoga viteštva, kao udova, 
živjela je kod svoga svekra Marka Benkanjina. Nije 
htjela da se preudaje. Jednoga dana reče svome 
svekru : : 

— Ti nemaš poroda. Uzmi mene za Zenu. Bog 
će ti oprostiti. Grehota je, da se takav junak _ is- 
traži!) Ja se za drugijem nikad ne ću udati, Od 

danas ću ostati u tvoju kuću, kao tvoja žena, a ne 
kao snaha. 

Svekar joj odgovori: 

— Na tvoju dušu, ja pristajem. , 


SA TRE ja“ : MO š 
1) Izgubi iz svijeta bez poroda i nasljednika, da mu nestam 
»traga“. 

Marko Benkanjin imao je tada preko sedamdeset 
godina. Poslije jedne godine zajedničkog života sa 
Milicom, ona je rodila muško dijete, koje je na 
krštenju dobilo ime Stevan. Od njega vode porijeklo 
ME današnji Benkanji, koji broje preko pedeset po- 
rodica. 


Inđija Kadović 


Odmah u početku XVIII. vijeka vezir Ćuprelić 
sa silnom vojskom pohara Brda i Crnu Goru. Ži- 
movao je na selu Viš u Bjelopavlićima. U pećini 
(spilji) Nezbroj, u selu Podvraće, sklonili su se bili 
i zatvorili: Lakić Vujadinov, Stevan Vukov i Rade 
Kadović — Vražegnmci, sa sto i pedeset muških i 
ženskih glava. Umirali su od gladi (i danas se na- 
laze čovječiji kosturi u toj pećini) i davali otpor za 
petnaest dana. Kad su Turci vidjeli, da ne mogu 
osvojiti pećinu, bez velikih žrtava, pošlju Boška 
Vaskova Damjanovića, koji se već bio predao, da 
pozove Lakića s društvom, da se i oni predadu i 
da im vezir ništa učiniti ne će. Povjerovali su i otvo- 
rili pećinu. Turci odvedoše u ropstvo sve, što je 
bilo ljepše i bolje od muških i ženskih. Među muški- 
ma zatvoren je bio i Milić Vujadinov, koji je tada 
imao jedva sedam godina. Sa njim je bila i majka 
mu Jana. Prije nego su izašli iz pećine pred Turke, 
Jana, predosjećajući, što se s njima moglo dogoditi, 
ugrabila je da Milića obuče u djevojačko odijelo. 
Jedan Turčin iz Konjice u Hercegovini opazi Mi- 
lića i reče: »Turske mi vjere, ono je muško oko. 
Pođite i uvjerite se !« 

Među robljem, koje je odvedeno, Turčin iz Ko- 
njice, koji nije imao djece, odveo je i Milića. Od 
ženskinja iz Šobajića, odveđena je i Inđija Jočina 

Kadović, jedna od najljepših žena toga vremena, 
Poslije petnaest godina, već stara, smoždena i iznu- 
rena, vratila se iz ropstva svome mužu i prinudila 
ga, da se oženi drugom, da bi imao poroda. 

Milić je služio kod Turčina u Konjicu sedam go. 
dina. Čuvao mu je stoku i stalno se pripremao na 
bijeg. Na mjesec dana prije nego što će umaknuti, 
ostavljao je od svoje užine u neku šuplju bukvu je. 
dan dio hrane, kao tajin za bježanje. Turčin je po- 
kušavao sve, što je mogao, da Milića poturči i po- 
sini, ali bez uspjeha. On je znao, da je Crnogorac, 
i na koji je način bio zarobljen od Turaka. Jednoga 
dana Milić pobježe. U Glasincu naiđe na kuću neke 
starice. Pribojavao se, da joj se javi, jer nije znao, 
da li je Srpkinja ili Turkinja. Naposljetku, nazove 
joj Boga i zapita, može li prenoćiti. Starica odgo- 
vori: »Ne, Krsta mi.« Milić se obradova i na brzu 
ruku ispriča babi svoju istoriju. Ona ga skrije više 
vatre u jedan koš, gdje su joj bile kučine. 

Turci u potjeri za Milićem, naiđu na kuću stari- 
činu i upitaju je, da li je vidjela roba, koji im je 
pobjegao. »Ne, duše mi«, odgovori baba. Turci se 
vrate. Starica savjetuje Milića, da ide pravo za 
Plevlja, kao kadiluk, koji graniči sa Crnom Gorom, 
gdje će naći Crnogoraca, koji onamo dolaze radi 
trgovine, da ga upute kući. Milić je došao u Plev- 
lja i našao tri Kostića iz Nikšićske Župe — bliske 
komšije njegova oca Vujadina. Kad im se kazao, 
ko je i čiji je, Kostići ga zagrliše, prihvatiše i na 
konja povedoše. Na sami Petkov-dan, krsno ime 
staroga Vujadina, tri brata Kostića dovedoše mu i 
predadoše sina Milića. 

Čast žene 


Etem-aga na Žabljaku bijaše gađao jajima neke 
grnogorske žene, koje su onamo došle. Šutan Šoć 
i Petar Kraljević skupiše četicu, da osvete uvredu, 
koja je bila nanesena crnogorskom obrazu tim po- 


 stupkom aginim. Pođu lađom ka Žabljaku. Sukobe 


se sa Etem-agom i njegovim društvom, koji se ta- 
kođe vozaše u jednoj lađi (čamcu). Četica uskoči 
u tursku lađu i pogubi četiri Turčina. Etem-aga bio 
se skrio pod drvenim sjedištem lađe; Šutan pro« 
vuče nož kroz rupu od jedrnice, probode Etem-agu, 
pa ga izvuče i posiječe, — da Turčin zna, kako je 
sveta čast crnogorske žene. 


Knjaginja Milena, crnogorska majka | 


Knjaginja Milena, iako je nosila naziv »Crno- 
gorska _majka«, bila je neobično ohola i ćudljiva 
žena. Od toga je najviše patila njena najbliža oko- 
lina. Došle joj u posjetu dvorske dame, Marica 
popa Ilije i druge, pa joj počele po običaju, svaka 
na svoj način laskati i raspitivati o zdravlju i dru- 
gom blagostanju. Ona im na to pitanje drzovito 
odgovori: 

. — Knjažujem i gospodujem, kao što mi je i od 
kuće, a vi gladujete i puklijeh peta idete, kao vazda. 
Bolja sam i veća od svake Crnogorke. Otkad sam 
ja u ovaj dom došla, otada je sunce ogrijalo i njega 
i Crnu Goru. 


Crnogorke se pogledaše ispod očiju i ućutaše. 

Ukinula globu za odive 


. Crnogorci su imali običaj, da o svom krsnom 
imenu drže daće, koje su trajale po nekoliko dana. 
Knjaz Nikola, da bi uklonio taj štetni običaj, na- 
redi: koji domaćin pusti ma koga, da uoči slave ili 
na slavu zanoći u njegovoj kući, da mu se uzme 
oružje: ledenica za globu, a odivi!), koja bi u rodu 
prilikom krsnog imena ondje zanoćila, ćemer (sre- 
brni pojas). 

Jednoga Đurđeva dana, Jovana Jokaševa, tetka 
knjaza Nikole, dođe na Cetinje na slavu kod Gospo- 
dara i ostane tri dana. Pri povratku kući reče 
Knjazu: Mah 

— Sad ti u ime Božje dadi ledenicu, a ja ću 
ćemer. 

Knjaz se nasmija i opozove svoju naredbu. 


Stani, striko! 


Za vrijeme kapetanovanja čuvenog Sule Radova, 
iz Komana, izvršila vanbračni prestup neka dje- 
vojka iz njegove kapetanije. Stvar došla na rješa- 
vanje pred sud. Djevojka tvrdi, da je učinila pre- 
stup protivu svoje volje: da joj je bilo nasilje. Sula 
postavlja pitanja i sluša, a uzgred puni simsiju 
(lulu) duvanom. Kad je bio gotov, reči če: 

— Daj mi, sine, jedan oganj da pripalim. . 

Djevojka, i ne sluteći, šta će Sula sa tim, doni- 
jela je uglijev u štipavicama i prinijela simsiji, ali 
baš onda, kad je htjela da postavi uglijev na sim- 


1) Gošća (rođakinja), koja bi prenoćila kod svog roda o krsnoj 
slavi (kad se u kući više jede i pije). 

siju, Sula povuče simsiju u stranu. Tako ponovi ne- 
koliko puta, i kad se već djevojci dosadilo, da se 
mota za simsijom, onda će Suli: 

— Stani, striko, ako ćeš da pripalim. 
> — Ne stani, sine, boga mi, jer 1 ti, da si ovako, 
ne bi ti bilo nasilja! — odgovori Sula. 


Šajka Todorova 


Kad je, po naredbi vladike Rada, strijeljan na 
Cetinju Todor Mušikin, serdar i senator piperski, 
sa svoja dva brata, nad njima je naricala Todorova 
žena Šajka, koja je bila rodom od Kadića, iz Bjelo- 
pavlića. 
= Došao vladika Rade i počeo tješiti Šajku ovim ri- 
 ječima: : 
— A što kukaš za Todorom svojim, no ti uzmi 
.Krca, brata moga, koji nije grđi od Todora tvoga. 
Šajka mu odgovori: 
— Više volim mrtvoga Todora, no sve moje da 
je do Kotora. Ne ću uzet Krca, brata tvoga, tog 
krvnika Vodora mojega. ' 


k 


Ženio se sedam puta 


Kapetan bjelički, Andrija Jovanović, bio je 
u svoje vrijeme jedan od najoštrijih Crnogoraca. 
Ženio se sedam puta, jer je prema ženama bio neo- 
bično strog i neumoljiv. Naposljetku istjerao je i 
Svoju sedmu ženu. Evo za što. 

Jednoga dana pozvao Andrija na svojoj njivi ve- 
liku mobu. Naredio ženi, da na vrijeme donese ru- 
čak za njega i radnike. Žena ručak donijela, ali kad 

je trebalo da izvadi ožice (žlice), i stavi na sofru 
pred radnike i Andriju, Ka se, da je zaboravila 
ožice kod kuće. Andrija plane: 

— Ajde kući! Mi ćemo ovo nekako čebrknuti 
i bez ožica. A ti, ono malo haljinica, te imaš u onoj 
skrinjici, pokupi, i da te doveče ne nalazim kod 
kuće | 


Ubio kćer 


Mihajlo Ivanov, iz Građana, imao kćer Maricu, 
veoma zlu i opaku djevojku. Hodila je od sela do 
sela i od kuće do kuće pronoseći rđave glasove i 
zavađajući seljake. Zbog njenih spletaka često su 
imali posla i sudovi. Naposljetku pozovu i njenoga 
oca na odgovornost. Kad je došao, upita on kme- 
tove : 

— Kako želite, da joj sudim? 

— Da je zatvoriš u kakvu izbu, i da iz nje ne 
izlazi, — rekoše mu kmetovi. 

— I hoću, Bog vi i Božja vjera, i to u takvu 
izbu, da nikada više iz nje živa ne će izaći, — od- 
govori im, potegne kumburu iza pojasa i na mjestu 
je ubije. 

ŠALJIVEISATIRIČNE 


DĐuza i sin 


Filip Đurašković, sin Đuzin, kao student tehnike, 
svojom duhovitošću zabavljao je uvijek čitavu dvo- 
ranu studenata. Izvodio je šale i na svoj i na račun 
drugova. Nije poštedio ni oca. Evo, što priča: 
— Crtam ja Balkansko Poluostrvo, a prilazi 
Đuza i pita me: ' 

— Što to crtaš, Filipe? 

— Crtam Balkansko Poluostrvo. 

— Da nu mi, čOoče Boži, kaži, što ti je to, ali 
lijepo — naški. 

— Ovo su države. 
= — E, sad te razumijem. A jesu li sve to ovih 
sedam jevropskijeh sila, što su bile na kongreš u 
Berlin? — pa okreće crtež i dobro ga zagleda. 

— Ovo nijesu velesile, nego balkanske države, 
a to su: Turska, Bugarska, Grčka, Srbija, Bosna, 
Hercegovina, Dalmacija, Hrvatska i naša mala 
Crna Gora. 

— Muč' tu! Kako mala, kad će biti velja — u 
nad Božu? — Zatim dugo razgleda crtež, pa me 
Pripituje : 

,. E- A koja je ovo, što se je protegla ka? pljašta- 
nica 

= — To je Turska carevina. 

— E, neka je, Bog je ubio, koliko li ni (nam). 
Jada zadade u njen dan (u svoje doba). A koja li 
Je ovo, što se nad ovom lokvom nagnula ka' žaba? 

— To je Bugarska. pare ' 

— O-hoho, a da nijesi joj mali dio ostavio? 
A koja je ovo, što je ka' noga od kokoške ? 

— To je Grčka. . ho 

— I zemlja im taman ka? i ljudi. A koja je ovo, 
što je ka' kruška? K 

— To je Srbija. . 

— Naša lijepa, dobra i bogata sestra Srbija. A 
koja je ovo, što je ka" lješnik? : 

— To je Crna Gora. o. gu A 

On baci crtež, prostrijeli me očima i ljutito mi 
reče: 


— E sad vidim, da ti sva ta rabota i nauka ne, 


valja ništa! Uzmi i piši, kako te ja učim. «Tursku 
. .ve . . < a ) . v 2. 

izbriši svu, jer tu i grdno izgleda ka' pljaštanica, 
da je Bog ubije, a svejedno će bržo u Aziju — nad 


Boga i Gospodara. Bugarsku pribij još malo uz tu, 


lokvu, da nas ne smeta. ' X 
— A Grčku? — usudih se da ga pitam, jer se 

bješe počeo dobrovoljiti. ša a 
— Kakvu Grčku — okini te papke od kokoške! 


Srbija neka ostane taman takva, kakva je, samo bi: 


mi milije bilo, da si je nacrta' ka! jabuku, no ka 
krušku. A na sve ovo drugo raširi Crnu Goru. 


— A šta ćemo sa Bosnom, Hrvatskom i drugi-' 


jem zemljama, što su pod Austrijom? 


— Kakvom Austrijom, jadan ne bio, to će sve: 
ubrzo biti Gospodarevo (crnogorsko), tako mi 


Bog pomoga'! 


Krcun, kapetan od vapora_ 


Đuza Đurašković, brat Krcunov, služio je kao 
ađutant kod knjaza Nikole. Krcun mu je često puta 

* prigovarao, što i njemu ne nađe kakvu službu kod 
. Knjaza. Ovaj mu je odgovarao, da nema nikakvoga 


mjesta za njega, kao prosta čovjeka i seljaka. 
Krcun pođe knjazu Nikoli i zatraži od njega službu. 


. Knjaz mu odgovori u sprdnji: 


— Nema, Krcune, službe, nako (nego). ću te 
postaviti kapetanom od vapora (broda). 

Krcun to shvatio ozbiljno i reče: ' 

— Bog te živio, Gospodaru; ja ću se primiti i 
za kapetana od vapora. 

Gospodar nije imao kuda, već ga pošalje na. svoj 


parobrod »Danicu«, kojim je rukovao mašinist 


Karlo Očiček. Krcun se ozbiljno zaglavario i izdaje 


naredbe mašinistu, kako će rukovati sa parobrodom. 


Ovaj se našao u čudu, jer je slabo znao srpski. 
Jednoga dana dođe Gospodar da se prošeta Ska- 
darskim Jezerom na svojoj »Danici«. Da bi se 
Krcun pokazao sposoban, izdaje zapovijest na tali- 
janskom jeziku: 

* — Sinjor Karlo, — tuta forsa! 

Gospodar : 

— Gospodine kapetane, doma smo, zapovijedaj 
naški ! KREĆE 
Krcun promijeni talijanski jezik, koji uopće nije 
ni poznavao, pa reče: 

— Gospodine Karlo — svom silom! 


Juriš Todorov 


Jako ponosni sa svojim ranijim junaštvom, Ja- 


blani se pred Dabrljanima stidjeli od novo nasta- 
“log »vojnika« Todora Đurišina. Todor, iako je bio 


luckast, plašio se od praha kao đavo od krsta, Kad 

je bila bitka na Krstacu 1877. godine, Jablanove 
žene silom odvuku sa sobom i Todora, da i on 
.s njima nosi tajin za vojsku. Kad je došao u logor 
među svoje rođake Jablane, svi su mu počeli la. 
skati, ne bi li ga zadržali, dok počne borba sa Tur. 
cima. Turska sila kao grad počne da zasipa pušča. 
nim olovom i Jablanove šance. Todoru se tresu 
nogavice i bije zub o zub. Đuro Dumov nastavi 
hvaliti Todora : 

— Ti si, Todore, najlistriji (najbrži) Jablan i 
nijedan od tebe ne bi bolje i brže razvalio snagom 
među (šanac). 

Todoru milo i ushićava se. Drugi mu rođaci 
predlažu, da pretrči i razvali onu »među«, za ko- 
jom su se Turci sakrili, jer ih ne mogu gađati iz 
pušaka. Kad bi, rekoše mu, on među razvalio, sve 
bi Turke pobili i njemu dali medalju. Poslije toliko 
hvala i kod Todora se poče buditi uspavano juna- 
štvo, pa upita svoje rođake: 

— Pa kad dođem do Turaka, hoće li me po- 
sjeći? 
. — Turci će se od tebe prepanuti, kad te vide, a 
ako te kidišu, imaš i ti ruke i nož, pa se brani. 

— Oće li me ubiti i prije nego dođem do njih? 

— Ti se zavij dobro u struku i ništa se ne boj. 

— A može li puška probiti struku (ogrtač) ? 

— Jesi lud, jadan bio, đe si vidio struku, koju 
je puška probila ? 

Todor se obraća najbližem rođaku Mićanu Vuk- 
sanovu i pita ga: 

— Može li puška probiti struku, Mićane? 

— Nemoj da ti ko čuje za tu bruku, a izvadi 
nož i digni ga visoko, pa brzo pretrči preko po- 
ljane i ne boj se ništa. Kad učiniš juriš, Turci će se 
prepanuti, — nego trči odmah! 

Todor ga bez riječi posluša, zavi oko sebe stru- 
ku, izvadi nož, diže ga visoko i u zaletu pretrča do 
turskoga šanca. Pred samim šancem pao je mrtav, 
prorešetan od turskog olova. Dok je Todor s isu- 
kanim nožem trčao, Jablani su iz svega glasa klik- 
tali: ' 

— Udri, Todore, sokole, pravo na pašu! Na 
pašu, Todore, na pašu, čeka te medalja! € 

Todorovu pogibiju gledao je čitav bataljon. Ja- 
blani su likovali od sreće i zadovoljstva. 


Djevojka je djevojku rodila! 


Neka djevojka, iz sela Vinića, u Bjelopavlićima, 
zatrudnjela vanbračno i rodila žensko dijete. To 
je bio prvi slučaj u onom plemenu. Narod se s veli- 
kim čuđenjem razgovarao o tome, a nepoznati na- 
rodni pjesnik počeo je pjevati uz gusle: 


»Mili Bože, čuda; velikoga, 
Što se (desi u selo Viniće, 
U VWiniće, u Bjelopavliće, 
Đevojka je đevojku rodila!« - 


Ne dopada im se pjesma 


Škaljari kraj Kotora pozvali komšije, prijatelje 
Cuce i Njeguše, na svadbu. Kad su krenuli s nevje- 
stom domu mladoženjinu, počeli Primorci da pje- 
vaju: ki a 

»Savila se zlatna žica Marku Franu okolo klo- 
buka.« Pat 

Svatovima Crnogorcima učini se ova pjesma pre. 
meka i i da udara mnogo na »latinštinu«, pa će jedan 
od njih reći: 

. .— Ne uzmajte (ne ludujte) ! Ne poje se tako u 
svatovima, no ovako: 

— »Vino pije Kraljeviću Marko- 0-0-0-0«, pa iz- 
.yadi kuburu iza gone i opali izviše sebe nekoliko 
puta. : 


Kako se žali nejunak“ 


Umro eda Bjelica, koji nije bio baš istaknut 
vojnik, a bio još i od tankog (nejunačkog) brat. 
stva, pa mu se mnogo htjelo, da pred družinu nogu 
džabači (da se istakne). 

..: Počela ga nčka žena tužiti (jadikovati za njim), 
' kao. da je usred kakvog ljutog boja poginuo, ovako: 
— Crni gavran doletio, crne glase donosio . 

“ Uto će prota Abramović, glasoviti junak: — 

— Prekini, jezik presjekla; nije za takve crni 
gavran glase donosio, već za Jug Bogdana, Cara 
Lazara, Relju i Damjana i za druge naše vitezove. 
A za ovakve moi donose nie one vrane, koje 
na svašta padaju.. 


Napipao ga > 


Božo Radulović, iz Velike, pošao nekuda na rad. 
“Kod kuće ostavio ženu i snahu. Preko dana žene 
« zgotovile kačamak (palentu) i dobro ga zamastile 
 kajmakom, pa nahranile sebe i malog Božova sin- 
čića. Uveče Božo dođe, uze por na a i. poče 
.ga milovati po trbuhu. "a. g 
— Uh, babo, ti mi ga napipa . — reče dia 

“A što, sine? Ša 
— Kačamak, a mama i strina rekli su mi, da ti 
ne kažem. 


Stevan Kusinov 


Srio pop Nikola Simović, iz Brskuta, Stevana 
Kusinova, pa ga upita: 

— Zaboga, Stevane, ali ti je Kusina bio otac, 
ali majka? 

— Kakva majka, pope, jesi li pri sebi ? Nije 
nego otac. 

— E, Boga mi, po mojim knjigama to se ne bi 
moglo raspoznati. ' 


Milunova zdravica 


Milun Vasojević bio na Cetinju da vidi 4 
dara, a pri povratku kući zanoćio u Dobrsko selo. 
Dali mu večeru, a poslije i dobroga vina. Kad se 
o Milun malo ugrijao, počne da nazdravlja i nabraja 
vojvode iz svoga plemena. Da se ne bi zamjerio 
Dobrljanima, iz daleka spomene i knjaza Nikolu, 
Njegova posljednja zdravica glasila j je ovako: 

— Zdrav, u zdravlje vojvode ašana i Đura 
Labana, dvije Zarije: Zariju Bakića i Zariju Pro- 
tića. I onoga čoka (čovjeka) ispod Orlova Krša 
(knjaz Nikola), da mu se narežu čakšire i dža- 
. madan od Vasova (vasojevićskog) sukna, bio bi 
Potpuni cijepac (sila od čovjeka). krao ŽE 


Deleta mad 


Esudiau 1861. po naredbi knjaza Petrovića pošlo 
tri stotine Vasojevića u Srbiju, da podigmui ustanak 

protiv Turaka. Vojvoda Miljan Vuković, pri ra. 


stanku na (Policu, hrabri Vasojeviće, pa završava: . 


— Teško je proći niz Turkiju u zemlju Srbiju. 
Kome je žao poginuti, neka se s ovoga istoga mje. 
sta iyrati. 

Gleda drug na druga, ali se ne vrati niko osim 
Delete Radovanova. Vojvoda Miljan, ljut, reče: 

— Nikakva šteta, Deleta! Kad se ti sam iz dru. 
Žžine vratiš, vojvoda će tebe darivati dobrim darom 
— od pregljače (pregače) resu, što priliči takvome 
junaku. 


Čkrokulice 


Prele Savov Jablan uvijek je korio ženu Stanu, 
koja je rodom iz Mikulića, kako ne umije ugostiti 
čovjeka, kad im dođe u kuću. 

— Ona bi rado srcem, no ne umije, a i kako će 
ona umjeti, kad svi Mikulići to ne umiju? 

— Kako ne umiju? 'Umiju bolje no Dobrljani, 
zakolju ovna i ne puštaju prijatelja iz kuće za tri 
dana. 

— A kad se čovjek razboli u Mikuliće, kakve 
mu ponude daju? ' 

— Ono, što je Bog da. 

.— Žlje (zlo) je Bog da u Mikuliće, — a još 
više boniku, što sam ja moga! viđeti, a vidio sam, 
kako ti rođak Stevan ponuđa brata Kenja. 

Kenjo leži bolestan, a Stevan sio da ruča zelja 
(kupusa) neoparenoga, pa zove Kenja: 

— Hlajde se digni, Kenjo, da dva puta založiš. 

— Niti se mogu dići, niti što staviti na moja usta. 

Stevan se domišlja, čime bi ponudio bolesna 
brata, pa ga pita: 

— Abi li sjemenjaka? (Sjemenjaci su kukuruzi 
na klipu, ostavljeni za sjeme u proljeće). 

— Ne, Boga mi. 

— Abi li čkrokulica? (Čkrokulice su one kaplje 
od kačamaka, koje se prilijepe na obodu kotla, dok 
se kačamak kuva), 

— Ne, Boga mi. : 

— Eh, ništa, što zemlja rađa. 

— Eto takve su ponude u Mikulića, a za koje 


ovamo nikome ni ne pada na pamet, — završi 


E Prele. 


Bjelica i Čevljanin u Kotoru 


Jednog dana našli se zajedno u glavnoj kafani 


u Kotoru pop Ramo Abramović iz Bjelica i kapetan 
= Risto Đurov Đukanović iz Čeva. Kafana je bila 
puna austrijske gospode i oficira. 


— Vala Bogu, kapetane, kakvi bi bili ovi laamani 
da zarate s nama? — upita pop Ramo. 

— Nikakvi, a možemo ih lako oprobati, ako 
hoćeš, — reče Risto. 

— A kako, Risto? 

— Ajde ja i ti da uljezemo u krupne (da za- 
metnemo svađu), pa naposljetku da povadimo no- 


o Ževe i da se s njima ukrstimo preko ovijeh astala. 


— Dobro zboriš. 

Nasta vika i prepirka. 

— Lažeš, pope Ramo! 

— Lažeš ti, kapetane Risto. ' 

Nakostriješiše se jedan prema drugome, pova- 
diše noževe, ukrstiše ih preko boca i stolova. Za 


tili časak kafana se potpuno ispraznila, a pop i ka- 


Petan ostali sami i počeli se grohotom smijati. 

Ne bi po Ramazanu 


Svadili se Mujo K. iz Podgorice i Asan Kurtov 
iz istog mjesta. Priskočili drugi muslimani, da ih 
razvađaju. ' 

Mujo : : 

— Vala, Asane, da nije Ramazan, bih te izmje. 

rio ovom tojagom nekoliko puta. 

— Udri, vala, ne zahvalam ti (ne bojim se) ni 
oličko, ako ti samo basta (ako smiješ); ne ćeš ti 
“udariti po Ramazanu, no po mene, — odgovori 
.Asan. 


Šarov Sulja Šarca 


Negde 1882. godine, prilikom emigracije Bokelja 
'1 Hercegovaca u Crnu Goru, došao knjaz Nikola u 
Nikšić i odsio u mahali Mušovića, u kući vojvode 
Petra Vukotića. To je bio u svoje vrijeme čuveni 
.čandak bega Mušovića, koji je Knjaz, poslije osvo- 
jenja Nikšića, poklonio svome tastu vojvodi Petru. 
"Mićko Živkov Vukotić i brat mu Tomaš, dođoše da 
pristupe Gospodaru. 
— Što si došao, Mićko? — upita ga Knjaz. 
.— Došao sam, Gospodaru, da mi dopustiš, da 
.sa ovih turskih kuća skinem koju tiglu, da pokri- 
jem crkvu u Kočanima, koju sam ovih dana po- 
«digao s braćom i seljanima na jednoj staroj crkvini 
(gdje je nekada bila crkva): : 
— Pa zar je nemaš čim drugim pokriti? 
Prije nego bi Mićko i odgovorio, pop Đoka Mi- 
jušković ugrabi: ' 
— Viđi, Gospodaru, kakvi su ovi Ozrinići? Do 
_juče su se borili protivu polumjeseca, da očuvaju 

časni krst, a sad, eto, hoće da zbog nekoliko tigala: 
poturče crkvu! Je li igđe ikad toga bilo? se 3 


Vuko Filipović, kabađahija, prihvati: 

— Pope Đška, nemoj ti piljkati (bušiti) oko“ 
Ozrinića, jer nemaš rašta. Znaš lijepo, da ti nije: 
bilo Ozrinića, oćaše ti oni Šarov Sulja Šarca po- 
klati do đavoljega (Pješivca. ' 

— To nije istina, Vuko. 

— Jest istina, pope Đoka, i ako ne bude, dajem. 
u opkladu cijelo svoje imanje. 

Knjaz Nikola, ne znajući, u čemu je stvar, a 
kako je sa naročitim planom želio, da postoji čegrst: 


među plemenima, zapita Vuka: 


— Kakav je to Šarov Sulja Šarca? .. 2 
— Ne ću ti ja pričati, Gospodaru; jer pop Đoka 
ne će priznati. No pozovite najstarijega Turčina 
iz Nikšića, pa neka vi (vam) on ispriča, što je taj 


Šarov učinio od nekoliko biranijeh Pješivaca, i na- 


posljetku, ko ih je od njega oslobodio. 
Gospodar pozove Aska Ibričina, starca od deve- 


deset godina, bijele brade do pojasa: 


— Ajde ispričaj, Asko, turske ti vjere, sve što. 


znaš o Šarovu Sulja Šarca, 


— Oću, turske mi vjere. Mi građani, imali smo" 


jednoga psa, zvanoga »Šarov Sulja Šarca«. Bio je 


krupan kao omanji.vo. Imao je na sebi takvu pur 


stinu (runo), da je najoštriji nož vlaški odjednom 


nije mogao rasjeći. Nikad nije lajao. Klao je ljude. 
mučeći pravo pod grlo. Za deset godina dana za- 
klao je devet biranih Pješivaca, koji su dolazili u 
pljačku i četovanje. Pošto zakolje čovjeka, meso 
mu pojede, a kosti smo obično. davali nekoj Go- 
spavi Štanišinoj, da ih pokupi i bači đe u te škrke. 
oko Studenaca. Dok je Šarov bio, u životu, naše 
ovce bile su očuvane i noći i danju od lupeža. Svi su 


157 


Vlasi od njega imali strah i trepet. I nije čuda, jer 
se on nije nikad dao dvaput udariti nožem. Na našu 
veliku nesreću, jedne noći došao je Spasoje Šaletin 
sa Čeva da podijeli megdan sa Šarovom. Čim se 
približio toru Sulja Šarca, Šarov se zagnao put 
njega, po svojoj navici, bez lajanja. Spasoje klekne 
na lijevo koljeno, a opre se na desno. U ruci je 
držao ispred sebe naoštren handžar. Kad je nale- 
tio Šarov put Spasoja, da ga zakolje pravo pod 
grlo, Spasoje, odmahne nožem, s lijeva nadesno, i 
udari Šarova ispod samoga vrata na onome mje- 
stu, gdje je imao najrjeđu i najmanju dlaku. Udar 
je bio siguran. Šarov je pao mrtav pred Spasojem. 
I žalije nam ga je bilo, Gospodaru, turske mi vjere, 
od dva najbiranija građanina. 

Pop Đoka ućuta i pocrvenje, a Gospodar se na- 
mrgodi. 


Vojvoda Anto i Luka Vukajlović 


Godine 1858. u Zupcima, bilo na skupu mnogo 
crnogorskih i hercegovačkih glavara, i vijećali o 
predstojećim borbama sa Turcima. 

Vojvoda Anto Daković često se obraćao Luki 
Vukajloviću s pitanjima: »Šta veliš, Luka ?« i »Ho- 
ćemo li ovako, Luka ?% i t. d. To su činili i ostali 
glavari. 

Odjednom, po svršetku dogovora, Luka reče 
Antu: 

— Slušaj, vojvoda Anto, da sam ja kao ti ispao 
iz gaća vojvode Jakova, a ti iz onih Laka Milo- 
ševa (njegova oca), ne bi mi ti mogao biti ni sciz 
(sluga), a kamo li, da bih te ja pitao za sve, kao 
ft mene. 

Prodaće nož za čorbu 


Seljak iz Komana kupio lijep nož, koji je uvijek 
nosio za pojasom. Na jednom plemenskom skupu, 
kome je predsjedavao Sula Radov iz Komana, če- 
stitali mu seljaci nož i hvalili ga, da je lijep. 

— Jest lijep, — reče Sula — no mu visi o 
overiga'. 

= — Kako o veriga', kad ga nosi za pojasom ? 
— Evo kako: On je siromah čovjek. Moraće 
nož prodati i kupiti za njega čorbu, a čorba se muti 
u kotlu, koji mora da visi o verigama i da se kuva. 


Pješivac i kukavica 


Bajo, iz Pješivaca, putovao iz svoga sela kroz 
jednu šumu i premišljao, kako će podmiriti dug od 
ovađevine (što ga je uzeo na veresiju). 

U putu je čuo, gdje na jednoj dubovoj grani 
kuka kukavica, pa se s njom od jada i muke počeo 
razgovarati: 


A, Što kukaš, kukavice sinja, 


Kad nijesi dužna Milovanu, 
Milovdnu i popu Lazaru.!) 


Pozdrav iz daleka 


= Šetao mitropolit Mitrofan Ban malo podalje od 
Manastira cetinjskoga s protom Stevom Kapom. 


1) Dva poznata kamatara onoga vremena. 

Spazio proto Gospodara 'u kalešinu (u karucama) 

na tri do četiri kilometra i skinuo kapu. Primijet 

mu mitropolit, zašto skida: kapu na toliku daljinu, 

kad ih Gospodar i ne vidi?“ ' ' | 

= — Vide njegovi konji, ako on ne vidi, — odgo-' 

vori proto. = . 
Ruže, koje ne mirišu: 

Arso Nešov, iz Podgorice, optužio kod knjaza 
Nikole svoje sinove. Gospodar ih pozva, pa kako su 
bili dosta naočiti, okrene se Arsu i reče: Kad 

— A zašto, jadan, da se sudiš sa svoja dva sina, 
koji su evo kao dvije ruže? 

— Jesu ruže, Gospodaru, ali koje ne mirišu. 


Spava, kad duguje | 
. Marko Todorov dugovao je jedan fijurin Dragu 
Punišinu. Došao Drago k Marku, da traži svoj 
dug. Marko leži još u postelju, a Drago ga upita: 
— Spiš li, Marko? sikira 
— E, ja sam došao, da mi. daš oni -fijurin. 
— E, spim, spim, — veli Marko. 
Sad laje 
Selman-aga Spuški u pijanstvu obeća svome 
momku, koji ga je služio, crnogorsko odijelo. Po- 
slije nekoliko dana momak zaište od Selman-age 


odijelo, a ovaj mu reče: 

— Ostavi, Vlaše, ja sam bio pijan, pa nijesam 
ni znao, što sam onu noć lajao. 

Momak. prihvati : 
= — Čestiti ago, Bog te živio, ti si onu noć govo- 
rio kao čovjek, a ovo sad što govoriš, eto vidim, 
da laješ. 


Pop Đoko i škrnjo Kusovac 


Zavadio Gospodar, po svom običaju, popa Đoka 
Pejovića i Škrnja Kusovca, koji je rado pio, zbog 
boja na Fundinu, u kom su obojica učestvovali i bili 
komandanti. Poslije duge prepirke pop Đoko reče 
oŠkrnji: 

— Ja, serdare, uvijek zborim iz glave, a ti iz 
— boce, 


Jevto Miletin i Lazar Sočica 


Šalili se Crnogorci pred Gospodarom. Serdar 
Jole dobaci Lazaru Sočici: 


= — Boga ti, Lazare, pošto si ti turski sin, reci mi, 
kad vam pada bajram? | 

— I Turci su ljudi, Jole, Isusa mi; nije njihov 
bajram ništa gori, no tvoj Božić. 


Serdar Savo i Iko Boljević 
Iko Boljević, učitelj, pričao serdaru Savu Jovi- 
ćeviću, da se u Rimu nalazi jedan spomenik, koji 
predstavlja vola, 1 da ispod njega piše: 

»Ovaj vo nikad nije bio tele.«: 
Serdar mu odgovori: "S mora 
: Nemoj tako, učo — đe ima vola, koji nije bio 
tele? 
Ne će ih razdvajati , 
okan Kusovac imao dvije djevojke, nastale za 
udadbu. Dođe jedan mladić iz Nikšića i zaprosi 
stariju u Jokana. Jokanu se nije dopadao đuvegija, 
pa da bi ga na lijep način odbio, reče mu: s 
> — Ne mogu ih, Boga mi, razdvajati, jer šu se 
navikle jedna na drugu, a obadvije, ako ćeš, evo 
ti ih. . ik 


lija Beara i đaci 


Beara je bio dugogodišnji profesor rai g 
mnazije za latinski jezik, 1 znalac i čestit ss ja 
veoma nervozan. Prilikom preslišavanja aka, ono- 
me što nije znao svoju lekciju, obično je govorio: 

»U Mostaru, nasred Sarajeva.« Baki 

Kad bi se đak prisjetio, da je pogriješio i počeo 
grešku ispravljati, Beara bi obično rekao: og 

»Poslije boja, kopljem u trnje.« 


Ilija i Božina 


Pop Spaho, otac popa Ilije iz Kuča, pošao u 
ota aid u Skadar k paši, i tamo umro. U 4 
vrijeme u Kučima .je živio i Božina Radonjin, ugl : 
dan'i dobar čovjek; kojega pop Ilija nije tnpio, 1 
jednom skupu, illija, da bi ismijao Božinu, reče: 

— Ka' si ti, Božina, pametan čovjek, te sve znaš, 
možeš li mi kazati, koliko ima ok4 vode u Blato 
Skadarsko ? “o. ' 

— Vaistinu ću ti kazati, no malo pričekaj, pošto 
sam poslao popa Spaha u Skadar, da on to pre- 
mjeri, pa kad se vrati, kazaće ni (nam) svijema. 


 Jednaki 


 Vuko Miletin, star pedeset godina i sakat u jednu 
nogu, pošao u Pipere i zaprosio djevojku u Dmi- 
tra Ivanova. vi gita g 
— Koliko 
Dmitre ? KM 
* — Ravno četrdeset na same mesne poklade. 
— A kao da malo i naramljuje ? | Na 
— Taman jela pored bora!) — odgovori Mitar. 


ima ova tvoja đevojka godina, 


Serdar i Blagota | 


Serdar Jole PPiletić, crnogorski senator, došao 
na Čevo radi izviđanja neke parnice. Blizu Čeva 
srete Blagotu Vukotića, kojega je i od ranije do- 
bro poznavao, i upita ga: # . 

— Koje je kuća vojvode Petra, Blagota ? 

— Ovo su Miške Čevske. Kuća vojvodina je 
ono, — pokazujući mu rukom, pa pridodade: — 
Ovđe se, serdare, nije rodilo pogani (nevaljalih 
ljudi) evo tri stotine godina. 

— A Še si ti rođen, Blagota? 


) Ti j. kao što si ti (bor) sakat, tako.je i djevojka, (hroma), pa 
Pristajete jedno uz drugo. zaš io zake 

— Ja taman u onu kuću, što je za kućom voj- 
vode Petra. 

— Svega mi, Blagota, onda je dosta pogani za 
sve Čevo, a kamo li za ovo malo selo, — odgo. 
vori serdar Jole. 


Kako ko prosi 


Radovan Milošev, iz Pipera, vraćao se bolestan 
kući s rada iz Kranjske. Došao u Zagreb bez pre- 
bijene pare u špagu. Motao se na sve strane, ne bi 
li našao kakvog brata Crnogorca, da mu pomogne 
u viteškoj nevolji. Nigdje ga ni puškom gađati. Na- 
posljetku, kapu u šake, pa od radnje do radnje: neko 
heler, a neko ni po. : ; 

— Odakle si ti? — upita ga neki bogat čovjek, 
kojemu Radovan bješe pružio ruku, da traži milo- 
stinju. 

— Ja iz Crne Gore. | 

— Ima li kod vas mnogo prosjaka? 

— Ima, gospodine, dosta, a Bog i Božja vjera 
nijeste ni vi u ovome zenđilome (bogatome) gra- 
du bez njih. ' , pa ae 

— Jest, ali je velika razlika između vaših i naših. 

— Razlika, gospodine, jer ovi vaši prose sa ne- 
česovim (nekakvim) muzikama, da čovjek zagluši 
od njih. A oni naši s torbicom o ramenu i štapom 
u ruci. 

— Imaš pravo, Crnogorče, — i dade mu deset 
fijurina u srebru. 


Rđavo sjeme, a dobar rod 


Vaso Bokan, stari crnogorski komandir, bio je 
stavljen u penziju za vrijeme crnogorske uprave. 

Penzija mu je bila veoma mala. Kad su određeni 
dodaci na skupoću, komandir je primao više od hi- 


. ljadu dinara mjesečno, pa kad ga je jedan seljak 


upitao, kako živi on i ostali crnogorski stari oficiri, 
odgovori : 
— Gorega sjemena, da se posije, a bolje da 
rodi, nije bilo. 
Moja i božja 


Perun Ivanov, iz Pješivaca, upita svoga kom- 


o šiju Petka: 


— Čija je to krava? 

— Naša i Božja. 

— Jade, žalosti! 

— Zašto? 

— Siromah Bog nije mogao imati jednu kravu 


"nako s tobom u napolice. 


Neško i Vrteleško 


U razdolju velestovačkom živjela su dva rođena 
brata: Neško i Vrteleško. Neško je bio vrlo bistar 
i okretan, ali neradnik i skitnica, a Vrteleško, vri- 
jedan kao krtica. Kuća mu uvijek puna žita i mrsa. 


-oImaosje i veliki knd ovaca, a Neško nigdje ništa. 


Živjeli su podijeljeni. Pojavila se kolera u Crnoj 
Gori. Došao Neško kod svoga brata i priča mu, 
kako kolera hara svuda, kud stigne. Vrteleško se 
repao, pa pita svoga brata, kako se može od ko- 
ere spasti. 

— Teško, Boga mi. 

— A jesi fli je gledao, i Si li je poznao, da je 


vidiš? — upita Vrteleško. 

. — Jesam. To je ljedna nakaza. Ide četvorono. 
ške,.i to sve zadnjijem trupom, 

..— A ako dođe do nas, kako bi se mi spasli od 
nje, jadan? 

<. Lako, ako je ja prvi vidim. Samo da me & 
slušaš, što ti budem govorio. 

— .Hoću, Boga mi. 

Smislio Neško plan, kako će prezimiti i opljačkati 
punu kuću svoga brata. ; 

Jednoga dana, obukao se on u nekakve prnje i 
dronjke, napunio nekakvu torbu brašna i pepela 
napravio se prava maskara, pa se na rukama 1 no- 
gama uputio put kuće 'svoga brata Vrteleška. Kad 
ga je ovaj opazio, skloni se u jednu pojatu blizu 
kuće 1 zaviče iz svega glasa: ' 

— Ne daj, brate Neško, evo koljare.!) 

Neško ispod svojih dronjaka viče: ' 

— Bježi, Vrteleško, pravo put Kopitnika, pa se 
sakri u tu i u tu pećinu, a ja ću ovamo put Pustoga 
Lisca; pa neđe o Đurđevu danu, da se opet sasta- 
vimo, ako živi pretečemo. Dok traje ova zima, ne- 
moj se nigđe pojavljivati blizu kuće; jer koljari 
ništa nije slađe od sira i skorupa. Namirisaće ona 
tvoje 'mješine i tu će sigurno zimovat. 

Vrteleško umakne u Kopitnik, a Neško se uvuče 
u njegovu punu kuću i tu prezimi. 


Fantazija Mila Đuraševića 


Milo Đurašević proputovao skoro cio svijet. 


Najviše je proveo u Aziji i Sibiru. O tome je često 
i pričao. 'Jedna od njegovih priča i ova je: 


1) Kolera, koja — po vrteleškoj etimologiji — ,kolje“. 

—— Velika je zima u Sibiru. Idu ljudi ulicama i 
jedan drugom govore: »Dobro jutro, Nikola !« 
»Dobra ti sreća, Ivol« 'I dobro jutro i dobra ti 


= sreća od velike ciče i studi ostanu zamrznuti u vaz- 


duhu. Kad prođe zima, a nastupi proljeće, počnu 
otopljavati ledovi i snijeg i čuješ svuda oko sebe: 
»Dobro jutro, Nikola !« »Dobra ti sreća, Ivo !« To 
su one riječi, koje su bile zamrznute. 


Major i pukovnik 


Vukašin Božović, major iz Crne Gore, srete se u 
jednoj kafani u Sarajevu s jednim pukovnikom iz 
Srbije. : : 

— Je li bre, Crnogorče, kada ste vi primljeni u 
našu vojsku? va 

— Ja, čoče, Boga mi, onog istog dama, kad si ti 
postao pukovnik u našu vojsku, — odgovori 
Crnogorac. 


ZENE Redukcija 


Jokan Kusovac posluživao pri pošti i telegrafu 
u Podgorici. Upravnik pošte, Stevo Vujanović, na- 
ljutio se na njega i naredio mu: » 

— Ajde, Jokane, doma! Ovdje mi više ne 
trebaš. 

Jokan izađe i pođe pravo do kuće istoga tog 
svoga šefa Steva. Kad se Stevo uveče vratio svojoj 
kući, vidje Jokana gdje sjedi, pa ga upita: 

— Što si ovdje, Jokane? : ' 

— Pa vaistinu ti si mi rekao da idem doma, a 
ja drugoga doma nemam osim ovoga. 

Stevo se nasmija i Jokana ponovo vrati u službu. 

Petar Kastratović 


Petar Kastratović bio je vojvoda komitski i jedan 
od prvaka donjo-vasojevićkih. Vasojevići se pobu- 
nili protivu Turaka i pokušali, uz pripomoć knjaza 
Nikole, da se ujedine sa Crnom Gorom. U prvim 
redovima nalazio se i Kastratović. Bitka je bila 
izgubljena. Vasojevići su 1 dalje ostali pod Tur. 
cima. Knjaz Nikola postavi vođe ustanka tajno za 
komandire i kapetane. Tom prilikom i Kastratović 
je postao kapetan. Turske vlasti pohvataju pri po- 
vratku vasojevičske prvake i poapse ih. Kastrato- 
vić je uspio da se pomoću mita spase i prebježe u 
onaj dio slobodnih Vasojevića, koji su bili pod upra- 
vom knjaza Nikole. Poslije izvjesnog vremena 
neko ga okleveta pred Knjazom, da on više naginje 
Srbiji nego Crnoj Gori. Knjaz naredi te ga protje- 
raju iz Crne Gore. Kastratović pobježe preko San- 
džaka i skloni se u Srbiju. I tamo je nastradao. 
Optužili ga, da je protivu dinastije Obrenovića, pa 
ga i odande protjeraju. Onda se on skloni u Tur- 
sku, ali, pošto je bio njihov podanik i odmetnik, 
nije mu ni tamo bilo mjesta. Lutajući hajdučkim 
stazama i bogazima, naiđe pored puta na jednu 
cigansku čergu. Priđe »ciribaši«, ciganskom. kape- 
tanu, i reče mu: 

— I ja sam bio kapetan. Na mene je muka ve- 
lika. Proćerala me Crna Gora, proćerala me Srbija, 
a ni u Turskoj mi mjesta nema. Dođoh, da se sklo- 
nim kod vas i da me primite u vaš tabor. 

Ciribaša se našao u čudu, stavio prst na slijepo 
oko i poslije dugog razmišljanja rekao: 

— Dragi kapetane, kod nas je bilo utočišta lju- 
dima, ali se i kod nas već ištetilo. Više nijesmo oni, 

koji smo prije bili. Ne mogu te nikako primiti u naš 
tabor. 


Bio je s vojvodom 


Poslije prvoga rata 1876. i 1877. godine, knjaz 
Nikola, poznajući dobro Blagotu Vukotića, sa Čeva, 
reče mu: 

— Ti nijesi, Blagota, ovoga rata ništa valjao. 

— Gospodaru, ja nijesam mogao valjati, pošto 


sam sve bio sa vojvodom Petrom Vukotićem.!) 


Od tikve bi sahat napravio 


Luka Đurov, sa Rsojevića, u Bjelopavlićima, 
znao je od svakojega zanata po nešto, a ni jedan 
dobro. Dolazili mu seljaci, da im svršava izvjesne 


poslove i svaki ga, onako po crnogorski, na svoju 
, : , 


ruku hvalio. Jedan završi: 
— Ma jest, ljudi, dao ga je Bog od svašta. »Od 
tikve bi sahat napravio.« 
Aksentije u Rusiji 


Vladika crnogorski pošalje s izvjesnom misijom 


u Rusiju arhimandrita Aksentiju Šundića, iz Župe 


Nikšićske. Ruski kaluđeri prime svoga sabrata i na- 
mjeste u najraskošniju sobu za spavanje. 

— Kako ti je bilo na spavanju? — upitaše ga 
ujutro ruski kaluđeri, vjerujući, da će ovaj izjaviti 
svoje naročito zadovoljstvo. 


.1) Petar Vukotić bio je tast knjaza Nikole, a Blagota samo 
njegov konjovoda. 

— Pa eto, tako i tako, može se podnijeti. 

Ruski se kaluđeri zaprepastiše i rekoše: 

— Kako to »može podnijeti«, a ti u Crnoj Gori 
nikada nijesi za svoga života spavao na 1 mekšoj 
postelji. 

— Jesam i to još kako. Ja sam imao u Crnoj 
Gori postelju debelu, koliko sam ja visok i mnogo 
mekšu i ljepšu za spavanje, nego ova vaša, 

— Ne može to biti, — bune se ruski kaluđeri, 
— od kuda u praznoj i gladnoj Crnoj Gori takva 
postelja ? : 

— Evo od kuda, braćo kaluđeri. Mi imamo obi- 
čaj, da u pojati nabacamo slame za čitava dva 
metra visine. To zovemo »plijevnica«. Ja, kad dođe 
vrijeme spavanja, poletim u »plijevnicu« i bez ja- 
stuka, jorgana i stramaca, pružim se, koliko sam 
dug i širok na onoj slami i zaspim kao zaklan. Zar 
nije moja postelja i mekša i deblja od vaše ? 

Ruski se kaluđeri nasmijaše MARAS) šali 1 
dosjetljivosti. 


Matovo junaštvo 


Mato Kamerić, s Čeva, odličan narodni guslar, 

ali nikakav naročiti junak, hvali se: 
* — Na Vuči DO našao se ja u jednu prodo sam. 
Navalili Turci, njih pet, da me živa posijeku. A ja 
ti razmahnuo, pa nekoga velikom puškom, nekoga 
ledenicama, nekoga nožem, ne osta ni jedan živ. 
Boga mi, i oni su se branili i pucali na mene, ali 
me ne dohvati ni jedna. 

Vojvoda Petar Vukotić, koji je znao Mata, 
kakav je junak, obrati se ka Jošu Bogdanovu i i upita 
ga: 

— Što bi ko ; komandiru Jošo, na ovu Matovu 
priču ? ,. 
— To su ćulavi s rukavima,!) — odgovori 
Jošo. 


Savova pjesma 


Savo Vuletin, i iz Dugoga Dola, prolazeći ispred 
kuće Stanka Gajova Petrovića, komandira njeguš- 
koga bataljona, čuje veliku viku i kavgu u kući, pri- 
makne se bliže i vidi, kako Stanko, malo ugrijan od 
pića, psuje i grdi, nastavi put dalje i zapjeva: 


A da ti se podignuti, Gajo, 
Da ti vidiš, što ti đeca rade? 


Stanko, č čim začu pjevanje, istrči napolje i jedno 
priječcem stigne Sava, vičući : 

— Jesi li ti ono pjevao, Savo ? 

— Jesam, gospodine komandiru! 

— Odmah da zapjevaš, ovi čas, onu istu pjesmu ! 

— Oću, oću, kako ne? —- i počne: 


Vino pije Kraljeviću Marko, 
Služi mu ga posestrima vila. 


— Jes glas isti, galiote najzadnji, ah pjesma 
nije. U zatvor! — zaklikta Stanko Gajo 


Oblasni upravitelj veći od knjaza 


Godine 1907., Miljan Ludin, iz Kuča, pođe na 
Cetinje da traži kapetanstvo.: Prvi ga srete knjaz 
Petar i upita: 


1) Nešto, Što nije moguće, jer je ćulav kapa, a ona ne može. 
imati rukava. 

— Kako si, Miljane, i što si došao? 

— Gospodaru, ja sam došao da tražim kape. 
tanstvo. 

..— Dobro, Miljane, a ima li koji kapetan raz. 
riješen i koje prazno mjesto, da ti se dadne? 

— Gospodaru, ja tražim, da me postavite za ka. 
petana u Komu Kučki, a tu nikoga živoga nema, pa 
nema ni kapetanije. 

— A da, Miljane, koju platu tražiš? 

. — Ja tražim samo po krunu na dan; a zadajem 
ti čistu Božju vjeru, da će to biti najbolja kapeta. 
nija u tvojoj državi, jer našeg bratstva ima oko tri 
stotine ljudi i uvijek je bio po jedan kapetan. 

Knjaz Petar odgovori pružajući mu ruku: 

. — Srećno ti bilo kapetanstvo, Miljane, u Komu, 
i neka ti plata bude po tvome zahtjevu! 

Miljan zahvali Knjazu, otrča u varoš, kupi grb, 
uzme kola i sav srećan krenu na dužnost u Kom. 

Kad je došao kući, okupe se oko njega seljaci i 
začude njegovu grbu i kapetanstvu. 


Čuvši za ovo oblasni upravitelj u Podgorici, hitno. 


pozove Miljana, oduzme mu grb i povrati ga kući. 
Kad se vratio, rođaci i komšije, radoznali, šta je 
bilo, iskupe se oko Miljana i kad vide, da mu je 
grb oduzet, upitaju ga: 
— Što bi s tvojim kapetanstvom, Miljane? 

. — Braćo moja, ja sam donio grb do u Podgo- 
ricu, pa ako ste sokolovi, držite ga; a ja sam mislio 
i mislim: da je Gospodar mali i velji svejedno.!) 


!) A kad tamo, nije, jer se oblasni upravitelj pokazao većim 
gospodarom od samoga injaza. 

Ne će u rat, dok mu je štenac na kapi 


Za vrijeme Balkanskog rata pitali neki vojnici, 
koji su išli u svoju jedinicu, Maksima Backovića, iz 
Nikšića, da bi mu se narugali: 

— Hoćeš li i ti, Maksime, u rat? 

— E ne ja, momčadi, dok mi je ovaj štenac na 

.. . . . KA 
kapici, — odgovori Maksim, i kucne se po žan- 


 darskom grbu, na kome je bio lav. 


Došao birićet 


Risto Radovanović, kalajdžija iz Podgorice, 
starac od osamdeset godina, kad je i u Crnu Goru 
prodr'o komunizam, pored svojih sinova i on se 
upisao u komunističku partiju. 

Jednoga dana pošao on svome kumu, Adži Bog- 
danu Čađenoviću i na svoj način počeo mu pričati 
o komunizmu. 

— Kume Bogdane, došao nam je birićet (sreća) 
iz Rusije. Svi smo jednaki, i svaki mora da je jed- 
onako sit. No evo đavola, ne smijemo od policije 

ni pisnuti; ali sam ja i tome doskočio. 

— Kako, Risto? 

— Lako, Adži kume. Čim legnem, ja ispod jor- 
gana viknem, koliko mi grlo daje: — »Živio 
Lenjin !« 

— Mučši, stari, ako ti što ne da kota? i pinjata!) 
da zaradiš, ti bi crka' kod toga tvoga Lenjina. 


?) Lonac za kuhanje. 

Ne može se porimokatoličiti > 


Vojvoda Marko Martinović iz Bajica udao šćer 
za jednoga Primorca, koji nije imao dva Prsta na 
desnoj ruci. Neko će mu od rođaka reći: 

— Što ti bi, vojvoda, da daš onu đevojku za 
čovjekom bez dva prsta, kad njoj, Bogu hvala, ništa 
ne fali? ' : KECA ze 

— Vaistinu, — odgovori vojvoda, — kad je već 
dadoh u tu zemlju ćesarovu, bar se ne plašim, da će 
mi se zet porimokatoličiti, jer kao što znaš, oni se 
krste sa pet prsta, a on ima samo tri. 

RAZNO 


Novak i rat 


Uoči Spasova-Dana 1858. godine, sazove knjaz 
Danilo (Petrović zbor Crnogoraca na Cetinju i sa- 
Opći im, da se na njih kreće moćna turska carevina, 
da ih porobi, pa će ih upitati: 

— Hoćemo li se pokoriti, pa sačuvati život, g 
inače ostati tursko roblje, ili ćemo se boriti za slo- 
bodu i nezavisnost, dok nestane i potonjega Crno- 
gorca?... Crnogorci, što ćete izabrat': nezavisnost 
ili smrt? — ponovi munjeviti knjaz Danilo. 

. — Nezavisnost i rat s Turcima, Gospodaru, za 
Sv. Petra! — grakne prvi, čuveni katunski junak, 
Novak Krstović. 

— Rat!... Rat!... Rat, Gospodaru! — pri- 
druži se jednoglasno čitav zbor. 

— Dobro, Crnogorci! Objavljujem rat Turskoj 
Carevini i naređujem vi (vam), moji sokolovi, da se 
spremite za smrt slavnu i besmrtnu ka kosovski vite- 
Zovi i njihov Sv. Knez, Budimo spremni | gotovi na 
Junačku smrt za Otadžbinu i za Vjeru Hrista Spasi- 
telja, a on će i Božji ugodnici štititi nas protivu Aga- 
Tijana i ne će dopustiti, da se ugasi i ova potonja 
(posljednja) iskrica srpske slobode. 
Poslije dužeg dogovaranja zbor se raziđe kuća. 
Ma. Okrene kući i Novak Krstović, ali ga zaustavi 

čmar za dvije cvancike, koje je potrošio. Badava 
Ba uvjeravaše Novak, da će mu ih ubrzo poslati od 

živoga ili od vune. Krčmar prione za struku, da mu 
je otme. 

— Kod tebe, zbilja, ne pomaže ljudska, — srdito 
mu dobaci Novak, ćušne ga u stranu i potegne bje. 
lokorac iza pasa i podvikne: — Bjež', najzadnji na. 
rode, e te prešiktah (posjekoh) na dva lopuha ! 

Prestravljeni krčmar odskoči u stranu, ućuti | za. 
boravi na pare, a Novak pođe kući. Uputio se 
s društvom, prignuo struku bjelaču, zaturio džever. 
dar preko ramena i ide pred družinom sjetno, neve- 
selo, što i primjeti neko iz družine. A on će sam sebi 
na sav glas: 

— Ajde, Novače Krstoviću, u veliki ga, u žli 
čas za tvoju glavu, potražio nezavisnost mimo ijed- 
noga Crnogorca ! 

— Anđio Boži s tobom! ... U što si udario za 
Sv. Petra?!... Ti si junak ka? ijedan katunski sin, 
pa sad zboriš tako, kad će svaki Katunjanin da upire 
oči u tebe, e 'je, vidiš lijepo, smrt svakome došla 
pred očima, pa se sad broji!... ' 

— Žnali ga jadi, — poče Novak, ublažen laska- 


vim riječima svoje družine, — vi imate razlog, ali 

slomi krila i ubije duh ova jadna siromaština. Stoga 

su i rekli stari: »Siromaština — bezobraština«. 
— Kakva siromaština — bezobraština, ta ti 


paru ne vrijedi, — presiječe ga jedan iz družine. 

— Kako, mi smo vazda siromasi bili, — nadoda 
drugi. ' 

— Pa zar nam je to smetalo, da se odbranimo, 
s Božjom pomoći, do danas, i od Turaka i od La- 
tina? — dodade treći. ' 

— Polakote, ljudi, žnam ja to, munja ga ne 
ubila, no mi ne date, a šćavah (htjedoh), da vi 
(vam) se “požalim, kako sam se danas za dvije 

Li 

cvancike ima' nagrdit i opoganit' oružje na onu rđu 
Jovana Vidakova. 

— Amanati, kako? 

Novak im ispriča slučaj. 

— Može, Boga mi, — saglasiše se i ostali sa 
jednim iz družine, — i najviša rđa ponekad nagnati 
čovjeka na onu, koja ne valja. 


Njihovo junaštvo 


Čitaju Crnogorci u američkim novinama u New- 
Yorku, da je jedan razbojnik, vičući »Ruke gore !«, 
opljačkao jednog bogatog trgovca, pa se međusobno 
sprdaju, kako mu se nije bastalo braniti. ' 

— E, ne bi mene (meni) živu uzeo dolar iz 
džepa, pa da ima stotinu livora (revolvera), no bih 
ga zubima zakla', kad ne bi drugoga oružja ima'. 

— Ni mene, čoče, zadajem ti iz obadvije ruke 


čistu Božju vjeru, pa da su mu zubi od čelika, što 


se sa mnom i sa njim ne bi kaliježila (osramotila) 
sva Amerika. 

I tako dalje, hvale se Crnogorci svaki na svoj 
način. 

Mitar Jovanov, iz Bjelopavlića, mladić od svojih 
dvadeset i pet godina, zdrav kao drijen, a okretan 
kao čigra, sluša razgovor svojih zemljaka i veli im: 

— Nemojte tako, braćo, varate se grdno. Muka 
je to, kad vam neko uperi dvije čelične cijevi pod 
grlo; zadrhtale bi nogavice i Novaku Ramovyu i 
Tunji Sajovu, a ne vama. u 

— Muči, balavče jedno, da ti nama pripovijedaš 
o junaštvu,. je li; a još ti majčino mlijeko strči iz 
zuba, — zagraktaše Crnogorci svi iz jednoga glasa. 

— Lijepo, lijepo, ne da' vam Bog, da se sretete Zašto je Savo pobjegao 
u te new-yorške budžake sa kakvim zlikovcem; yi. 
djeli bi tada, ko govori istinu, — reče Mitar i pre- 
kide dalju raspravu. 

Znao Mitar, kad Crnogorci primaju svoju za. 
radu. Maskirao se, naoružao, i pozno (kasno) u 
noć, tako prerušen, presrio ih u jednoj mračnoj 
new-yorškoj ulici, kad su se vraćali u stan Đorđije 
Pavićevića, gdje su svi obitavali. 

— Ruke gore! — zagrmlje Mitar s izvađenim 
revolverom u rukama. 


Savo Ivanović, iz Donjega Kraja, bio je jedan 
od onih dvanaest pitomaca, koji su se školovali u 
oficirskoj školi u Italiji. Svi njegovi drugovi, poslije 
povratka u Crnu Goru, raspoređeni su kao brigadni 
ađutanti, dok je Savo, kao najsposobniji, postavljen 
za ađutanta pri dvoru knjaza Nikole. 

Savo je bio oženjen Janicom, kćerkom Jevta Vu- 
letina, izvanrednom ljepoticom svoga vremena, koja 
oni kao djevojka, ni kao žena nije uživala dobar glas. 
Savu su naročito zapeli bili za oko nedozvoljeni 
odnosi svoje žene sa prestolonasljednikom Danilom. 
Kad nije uspio da ženu odvoji od prestolonasljed- 
nika, jedne kišovite noći uleti u predsoblje njegova 
dvorca, gdje je zatekao dva dežurna perjanika. 

— Đe je prestolonasljednik ? 

. — U svojoj radnoj sobi, — odgovoriše mu per- 
janici. 

Savo bez kucanja naglo otvori vrata i upade u 
osobu, a za njim istog časa obadva perjanika. Na- 
sljednik je pravio neki crtež iz prirode. Savo za- 
grmlje: 

— Dokle mi misliš uzimati obraz? — i dohvati 
se za balčak od sablje. Dvojica perjanika uhvate 
Sava za obadvije ruke i grčevito stisnu, tako, da se 
nije mogao maknuti. Nasljednik hitro dohvati re- 
volver, koji je bio pred njim na stolu, opali i rani 
Sava u butinu lijeve noge, gdje se zrno i zadržalo. 
o Perjanici odnesu Sava njegovoj kući. Sjutradan 
Tano Savo je otputovao za Triješće (Trst). 

Cio ovaj događaj ostao je u tajnosti, sve dok 


Crnogorci stadoše kao ukopani, ni jedan ni uhom 
da makne. Mitar im redom prebiska sve džepove 
i odnese svu zaradu. Crnogorci pokunjena nosa, 
tužni, neveseli, dolaze u Pavićevićev stan. Ne bi 
dugo, evo i Mitar, bez maske i oružja, po običaju 
na sjednik. 

— Dobro veče, ljudi! . 

Niko ništa. Mitar će opet: 

— Dobro veče, ljudi! Što vam je, ako Boga 
znate, kakva vi se nesreća slučila, da vam nije ko 
umro ? 

Crnogorci i dalje ćute pognutih glava i otpuštenih 
brkova. Mitar sjede, poslije nekoliko minuta povadi 
sve dolare, koje je maločas uzeo od svojih zemljaka, 
stavi ih na stol pred njih i reče: 

— Evo vam pare i nemojte se više faliti. 

A jedan, da bi oprao svoje junaštvo, reći će: 

— Mi smo te poznali, zato smo ti se i predali. 


— Jeste, jeste, — odgovori Mitar dostojanstve- jedan prijatelj iz Triješća nije izvijestio kralja Ni- 
no i vrati se u svoj stan. kolu, što se dogodilo bilo u prestolonasljednikovom 

dvorcu. Poslije ovog pisma, knjaz Nikola pozva 
onu dvojicu perjanika, da mu kažu sve, što se slu. 
čilo; ali oni su uporno tvrdili, da od svega toga nije 
bilo ništa . 


Lješnjanin barjaktar u svatovima 


U Kučima je bila svadba — ženio se jedan Kuč. 
Po običaju barjak pred svatovima nosi najmlađi 
zet mladoženjin. Slučajno najmlađi zet bio je Lješ- 
njanin. Kako Lješnjani, u to vrijeme nijesu smatrani 
Za ravne junake ostalim plemenima, to su dva druga 
zeta — Piper i Kuč — unaprijed Lješnjaninu ospo- 
ravali pravo za nošenje barjaka pred svatovima; ali 
se ni oni nijesu mogli pogoditi, ko da ga nosi. Došlo 
je do ozbiljnog prepiranja, pa i do svađe. 

Zet Lješnjanin, videći, da će doći do gustih, pa 
bojeći se, da i on što ne dobije, skoči sa stuba ispred 
kuće i ne tražeći stepenica. (Kuća je bila dvosprat- 
na). Uplašen, nije ni gledao kuda skače, ali slu- 
čajno pogodi usred jedne lokve, koja je bila duboka 
do pojasa. Kad se našao u lokvi sav okupan, znajući, 
da niko do njega ne će doći, obrati se kući i reče: 

— Kojemu od zetova ne basta da učini ovo, što 
i ja, ne može nositi barjak pred svatovima. 

Piper 1 Kuč se pogledaše i rekoše jednoglasno : 

— Eto ti ga, i srećan ti bio, kad je tako! Dru- 
gijem ga načinom nijesi mogao ni dobiti između 
nas. 


Spahija Lekić u Carigradu 


Polovinom 19. stoljeća, Alil-Spahija Lekić, bio 
je glavni zapovjednik turske vojske u Zeti i njenim 

gradovima. Zna se, da je bio takav srpski krvnik, 
da pred njega ni jedan Srbin-rajetnik, nije smio 
izaći da se potuži protivu turskoga zuluma. U du- 
bokoj starosti, Lekić pođe u Carigrad, da se pokloni 
Sultanu. Nije znao turski, a nije imao ni naročitih 
prijatelja, koji bi mu prokrčili put do Sultana. Luta- 
jući po Carigradu jednoga dana, vidje svoga bivšeg 
čivčiju, Iva Nokača, iz Vranja, u Zeti, koji se pre- 
selio bio u Carigrad i stekao dobar glas i i imanje, 
i odmah mu priđe. 

— Što si došao, Lekiću? — upita ga Nokač, 
malo gord i ponosan. 

— Došao sam da pristupim Sultanu, ali mi se 
straža ne da ni primaknuti. 

— Eto vidim, ćeraju te grđe nego što si ti mene, 
kad si bio u sili i vlasti. 

— Nemoj tako, Nokaču, mi smo braća po je- 
ziku. Mene ovđe niko ne dapušinje osim tebe. No mi 
pomozi, ako možeš. 

— Zaboga, Alile, kako si ostarao, eto si posije- 
dio ka' prasac, — reče Nokač, hoteći naročito da 
uvrijedi Lekića. 

Lekić proguta pljuvačku i bolna srca reče: 

— Što ćeš, zemljače, vrijeme nosi svoje breme. 
Godine su tu. 

— Kad ćeš se vraćati kući? 

— Prvom lađom, koja krene za Bar. 

— Da te nađem sjutra ovđe, da malo prošetamo 
po Carigradu. 

— Hoću i hvala ti. i 

Nokač pođe ka komandiru carske straže, sa ko- 
jim se dobro poznavao i reče mu: 

— Kad sjutra naiđem sa jednim mojim zemlja- 
kom, naredi, da me straža pozdravi kao Velikoga 
Vezita, pa ću ti dobro platiti. 

— Hoću, dina mi, — odgovori mu komandir, 

Izjutra uputio se Nokač sa Lekićem ispred Sulta. 
nova dvora. Čim su nastupili, carska straža učini 
im temenat (pozdrav). Lekić mahnu glavom i za. 
čudi se. Nokač ulazi u carsku baštu, gdje su njegovi 
radnici podizali neki paviljon, i čim je ušao, po na- 
prijed ugovorenom sporazumu, i tamo ga carska 
straža pozdravila. Nokačevi radnici bili su sve sami 
Turci, zvani »Ćurti«, iz Azije. Nokač naredi na. 
stojniku radnika, da u prisustvu Lekićevu izvrše u 
bašti izvjestan posao, koji se obično obavljao po- 
moću volova. Nastojnik mu odgovori, da treba pri- 
baviti volove. 

— Ne, jer bi oni pogazili cvijeće i travu. Od. 
mah, mjesto volova, upregni četiri »Ćurta«, pa za- 
reži brazdu. 

Nastojnik ga posluša, a Nokač poviče: 

— Dublje, dublje ralo, udari Sulja, jer slabo 
tegli, ubodi Muja bodljem, da pohita. . 

Puca nastojnikova kamdžija i lije se krv. Spahić 
gleda, bije mu zub o zub, ali ne smije ni jednu ružnu 
opepeliti. Naposljetku obrati se Nokaču i reče: 

— Ajde Ivo, Boga ti, da idemo, ne bih li uhva- 
tio lađu za Bar. 

Ivo odvede Lekića do lađe, pozdrave se i rastanu. 

Kad se povratio Lekić među svoje u Podgorici, 
navalili k njemu Turci iz Podgorice i cijele Zete 
na viđenje i dobrodošlicu i upitaju ga, je li vidio 
Sultana i sa njim govorio. 

— Vidio sam ga. 

— A što ti reče? 

— Reče mi, da sam prasac od prasca. 

Turci se zaprepastili i ućutali. Lekić nastavlja : 

— Znate li vi nekoga Iva Nokača iz Vranje, što 
je bio moj čivčija, pa se još davno preselio u Cari- 
grad? 

— Kako ga ne bi znali? — odgovoriše mu Turci. 

— E, turske mi vjere, on je danas car u Cari- 
gradu i drugoga nema, — pa im na dugo i široko 
ispriča sve, što se s njim slučilo i sve što je vidio. 

Iste godine Lekić je od duševnoga bola umro. 


Pop Luka Orlandini 


Pop Luka, sin vojvode Ratka Orlandinija, bio je 
i kao junak i kao oštrouman čovjek rijetko viđena 
ličnost svojega doba. Kao pridošljaku u Crmnicu, 
mnogi su mu zaviđali. Jednom prilikom dogovori 
se nekoliko Brčeljana, da mu na neki način učine 
pakost. Ovo htjedu iskoristiti, kad su se pojedinim 
plemenima davali kojekakvi nadimci. Pozovu popa 
Luku u goste. Kad je pop Luka došao »prijatelju«, 
ostavi konja vezana pred kuću. Ugostitelji ga prime, 
učine mu mjesto na već za njega spremljenoj stolici. 
Na ovoj stolici, koju su naročito za njega bili spre- 
mili, posuto je bilo meda, tako da mu, kad sjedne, 
prione na robu, i da mu po tome dadu kakav na- 
dimak. Pop Luka, prije nego je htio sjesti, skine 
kaput, položi ga na stolicu i sjedne na njega. Pred 
njega donesu da jede kaše i meda. Pop, prije nego 
je počeo jesti, uzme malo meda, pa njime namaže 
brkove, (bio je neobično velikih brkova, tako, da su 
mu sezali s uha na uho). Dok je on ručao, jedan 
od ugostitelja pođe do njegovog konja, skine mu 
sa sedla zenđije, i umjesto ovih stavi druge, na- 
pravljene od vriježe od tikve. 

Kad je pop Luka krenuo da ide, nije htio uzeti 
kaput, te će mu ugostitelji reći: »Zaboravio si ka. 
put, povrati se i uzmi ga!« Pop Luka im odgovori: 

— Moji stari nijesu nikad nosili stolicu na sje- 
dalu. Ja sam došao prijateljima, pa mi ga vi done- 
site u petak na Vir. U tom izađe pred kuću, i kad 
se htio peti na konja, primijeti, da mu na konju 
nema zenđija, pa se, čineći se nevješt, okrene jed- 
nome od prisutnih i reče mu: 

— Boga ti, viđi, što mi je tom konju u kopito? 

Ovaj se sagne, da vidi, a pop Luka mu kroči 
jednom nogom na leđa, a drugom prekorači konja 
1 odjaši. Kad vide to ostali Brčeljani, poviču: 

— Poleće Orao! > 

Od tada je pop Luka Orlandini dobio prezime 
Orlandić, a onaj, koji se je bio sagnuo, da vidi, što 
je konju u kopitu, Kopitović. 


Kako je Matan prodao Mićka 


Matan Petrov Vukotić, unuk serdara Vukote, u 
svoje vrijeme bio je najistaknutiji Ozrinić. Održa- 
vao je dobre odnose, u svoje i narodne svrhe, sa 
Mušovićima u Nikšiću, Mećikukićima u Spužu, i 
Celovićima u Risnu. Jednom prilikom namisli, da 
Mušovićima u Nikšiću, Mećikukićima u Spužu, i 
Ćelovićima u Risnu. Jednom prilikom namisli, da 
Mušovićima pošalje jednoga siromaha Crnogorca, 
s namjerom, da ga proda kao roba. I pozove majku 
Mićka [Prvećanina, svoga bližnjega komšije, koji je 
živio u selu Prvete blizu Mišaka. Kad je starica 
došla, on joj naredi da odmah pripremi svome je- 
dincu sinu Mićku opanke, pa da ga sjutra rano 
uputi k njemu. ' 

— A zašto, Matane? — pripita starica. 

— Hoću, da mi odnese jedno pismo Mušovi- 
ćima u Nikšiće. 

Starica posluša Matana. No Matanova žena, 
koja je bila i dobra i plemenita, znajući Matanovu 
namjeru, krijući ode u mrak s Mišaka na Prvete, i 
kaže Mićkovoj majci, da Matan hoće da proda 
Mićka Turcima, i da će ga Turci posjeći. No neka 
sa sinom bježi, kuda zna. 

Sjutradan rano, mjesto da je Mićko došao Ma- 
tanu, on je sa svojom majkom napustio svoju kuću 
i pobjegao u Srbiju. Tamo je Mićko proveo mnogo 
godina. Majku je i sahranio u Srbiji. Kad je čuo, 
da je Matan umro, odmah se vratio i došao na 
Čevo. Prva mu je želja bila da sazna, gdje je Matan 
zakopan. Jedno dijete odvede ga na Matanov grob, 
pred hramom Svetoga Nikole na Čevu. Kad je do- 
šao do groba, skočio je na grob trupačke, i od ve- 
selja stao po njemu igrati govoreći: » Tu, bezduš- 
niče, koji si me htio prodati Turcima ! . . .« Govoreći 
ovo, i dalje je skakao i čepao po Mičkovu grobu, 
dok se nije zadovoljio. 


Miloš Bojović i Pješivci 


Miloš Bojović, čuveni junak iz Župe Nikšićske, 
pojaše svoga vranca i krene put Cetinja, da se po- 
tuži kralju Nikoli na Pipere i Bjelopavliće, da mu 
ne brane njegova pretila pasišta u Barama Bojovića. 
U bisake uzeo je sa sobom po običaju, dvije šiše 
(boce) čuvene župske šljivovice. Kad je stigao na 
Bogetiće, skinuo se sa konja pred hanom, vranca 
svezao za drvo, a sam uljegao u han, koji je bio pun 
Pješivaca. Nazvao im je »Pomaga Bog«. Pješivci 
su ćutali i pravili se nevješti, kao da je među njih 

ušao kakav običan čovjek, iako su svi dobro pozna- 
vali vojvodu Miloša Bojovića. Kako je bio praznični 
dan, to se u hanu mnogo pilo rakije i vina. Pješivci 
su jedan drugome nazdravljali: »Zdrav, Peko lx 
»Zdravo bio, Veko!« 

Miloš je sjedio sam za stolom, odmarao se i pu- 
šio. Pošto je prošlo duže vremena, ustao je, i iz 
bisaka donio šišu rakije, povratio se u han, sjeo opet 
sam za stolom, digao šišu u ruke i počeo nazdrav- 
ljati: »Zdrav, vojvoda Milošu Bojoviću«, pa zatim 
sebi odzdravljati: »Bog ti dao zdravlje, vojvoda 
Milošu Bojoviću«. 

Pošto je ispraznio svoju šišu rakije, pošao je iz 
hana, ne rekavši nikome ni »zbogom« i produžio 
put za Cetinje. 


Knjaz Nikola i uvrijeđeni Hercegovci 


Osamdesetih godina, Mijuško, niži organ vlasti, 
u jednoj mehani u Nikšiću, izrazio se rđavo o herce- 
govačkim ustašima, rekavši: »Crnogorci su izgusti- 
rali Hercegovce«. 

Hercegovci, uvrijeđeni ovim postupkom, požale 
se knjazu Nikoli. Knjaz nato uputi Hercegovcima 
Ovaj pismeni odgovor: 

»Da se digne Kulin Ban, Beg Ljubović i Beg 
Sokolović i svi bezi, njima podčinjeni, ne bi mogli 
naškoditi junaštvu, časti i poštenju Hercegovaca, 
a kamo li jedno nedoraslo čeljade u čađavoj mehani 
nikšićskoj.« 


Šutovo mudrovanje 


Jednog dana knjaz Nikola zamoli svoga zeta 
knjaza Petra Karađorđevića, da obuče nacionalno 

crnogorsko odijelo. Knjaz ga posluša. U dvoru je 
bio toga dana i Šuto Radovanov iz Kuča, koji nije 
poznavao knjaza Petra. Knjaz Nikola naredi Šutu, 
da sjedne s njegove lijeve strane, dok mu je s desne 
sjedio zet, i upita: 

— Bi li ti bilo milo viđeti, striko Šuto, unuka 
Karađorđeva ? 

— Bi, Gospodaru, milije no jedinca sina. 

— E, ovo je on što sjedi s desne strane. 

Šuto skoči, da poljubi knjazu Petru ruku, ali ovaj 
mu ne dozvoli, nego se poljube u obraze i sjedu 
na ista mjesta. Knjaz nastavi: 

— Da me, Šuto, nešto poslušaš. 

— Hoću, Gospodaru, slušaju te i bolji Crno- 

gorci. ' 
— Da pođeš sa ovijem unukom Karađorđevim 
u Srbiju, da išćerate knjaza Milana sa prijestolja. 
Daću ti i vojske, koliko ti je potrebno. Poslije toga, 
ako Bog da, istjeraćemo i ono malo Turaka između 
nas, pa ćemo onda zajednički živjeti, kao braća. 

— Poći ću, Gospodaru, makar znao, da ću po- 
ginuti. Da Bog da, da knjaz Petar dođe na prijesto 
svoga oca i đeda i da bude zdrav! Tako isto i ti bio 
zdrav, pa obojica išćerali Turke iz Sandžaka i one 
sa Kosova; ali da među vama i dalje bude tvrda 
međa i granica. 

— Zašto tako, Šuto? 

— Zato, Gospodaru, mi, kad izgubimo, samo se 
tada grlimo, a kad dobijemo i postanemo veliki, po- 
mamimo se. A da je tako, to 1 sam znaš. Eto, što 
bi na Kosovo? 

— Šuto, treba da znaš, da je Srba bilo na Ko- 
sovu stotinu i dvadeset hiljada, a Turaka četrdeset 
i pet hiljada. 

— A to je, Gospodaru, još više zlo. Turci kad su 
viđeli kroz durbin, koliko ima Srba, odlučiše, da 
bježe. No sin Muratov, Đema, nije im dao, već im 
je rekao: »Ne ćemo bježati, no da se junački poko- 
ljemo, pa što Alah dadne; jer kad bismo Vlahu 
pleći obrnuli, ne bi ni u (azijski) Šam ostali, a kamo 
li u Bugarsku.« 


x 


Šeši-paša 


. Zbog čestih sukoba u Poljima Kolašinskim i Bi- 
jelom iPolju, između Turaka i Crnogoraca, vlade 
jedne i druge države uputiše izaslanike, da te su- 
kobe izglade. Tursku je zastupao Šeši-paša, a Crnu 
Goru serdar Janko Vukotić. Janko je poveo sobom 
i nekoliko činovnika iz Crne Gore i uzeo i nešto 
novaca, da priredi svečani doček Šeši-paši. Na dan 
sastanka Šeši-paša upita Janka: 

— Ko si ti? 

— Ja sam serdar Janko Vukotić, komandant 
crnogorske stajaće vojske. 

— Nijesam te čujao. Ovo je ozbiljna rabota. Ne 
mogu s tobom ništa pregovarati. Ja iz Crne Gore 
vjerujem samo: Marku Miljanovu, Miljanu Vuko- 
vi, ill Petru Vukotiću. Idi doma, pa će se ovo pi- 
tanje svršiti 1 bez tebe. 

— Zašto ne vjeruješ mene, kad ni ja nijesam 
poznavao Šeši-pašu, a pristajem da pregovaram. 
.— Ja sam Kuč i dobro poznajem Crnogorce, 
iako sam danas Turčin. Tebe, mladiću, neka ne 
bude žao. Moguće je, da si dobar čovjek, ali nijesi 
još utvrdio svoj glas. : 
kuda ti možeš biti Kuč?! — upita ga 


Janko. 

— Moj otac, Đuro Miculov, oženio se po drugi 
put. Mi, dva njegova sina, naljutismo se i odbje- 
gosmo od oca na Ivan-begovu Rijeku, gđe smo ušli 
u pristavštinu kod Filipa Đuraškovića i trajali za 
godinu dana. U to vrijeme dođe iz Austrije nekakav 
borac, neobično jak i silan čovjek. Bukaše kao vo. 
Moj brat upita Filipa, zašto buče. On mu odgovori, 
da traži, da se s nekim hrva. No ko će se hrvati sa 
onom volinom, ubio ga Bog? Moj brat izašao je 
na hrvanje borcu, oborio ga, poslije čega je ovaj 
postiđen pobjegao sa Rijeke Ivan-begove u Pri- 
morje. Mi smo poslije toga mnogo viđeniji bili 
među riječkom nahijom. No jednog dana moj brat 
zapjeva čuvajući koze: 


»Dvorbu dvori bolji u gorega, 
Drekalović u Đuraškovića.« 


— Kad su to Đuraškovići čuli, — nastavi paša, 
— odmah su nas iz službe istjerali, našto smo pre- 
bježali u Skadar i tu se poturčili. Meni je izašlo za 
rukom, te sam evo postao paša, a moj brat je rano 
umro. Danas imam osamdeset godina i pogodio bi 
ne samo našu kuću na Medun, nego i najmanju pu- 
tanju na Medunu. 


Boškovići »britvići« 


Ubrzo pošto je stupio na prijesto knjaz Danilo 
I., došao je — o saboru — sa svojom svitom i per- 
janicima u Manastir Ostrog. Po njegovoj želji na- 
rod je zaigrao crnogorsko kolo skakanjem u vis. 
Naredio je, da sa njegovim perjanicima poigraju 
najljepše žene iz Bjelopavlića, koje su došle bile 

na sabor. Poslije odigranoga kola stavio je knjaz u 
dužnost perjanicima, da svaki svoju igračicu od. 
vede na stranu i počasti je. 

Kad su Bjelopavlići vidjeli, kako utovljeni i pi- 
ćem raspoloženi perjanici njihove žene hvataju i 
silom odvode, počeli su se u masama skupljati, ko- 
mešati i odupirati. Na čelo te bune stavio se voj- 
voda Risto Bošković. On je svojim govorom još 
većma raspalio uvrijeđeni narod, Tražio je od Bjelo- 
pavlića, da ovu ljagu i sramotu, na istom mjestu, 
istoga dana, operu oružjem. Njegova je riječ bila 
poslušana. Bjelopavlići su se odmah latili oružja. 
Knjaz Danilo je uočio, što mu se sprema i brzo 
uspio da sa perjanicima umakne iz Ostroga. 

a bi se osvetio vojvodi za ovakvu radnju, knjaz 
Danilo je malo docnije došao s vojskom na Orja 
Luku, gdje je vojvoda živio. Otpočelo je puška- 
ranje i sa jedne i sa druge strane. Vojvoda sa svo- 
Jim rođacima sklonio se na lijevu obalu rijeke Zete, 
pod selo Laleviće. Odatle je davao otpor knjazu 
Danilu i njegovoj vojsci, ali je pred jačom silom 
podlegao, te se sa svojim rođacima morao skloniti 
prvo u Spuž, koji je tada bio pod Turcima, a odatle 
u Podgoricu, pa u Skadar. 

Dok je trajala borba između Danila i vojvode, 
Danilo je zvao svoju sestru Janu, vojvodinu ženv, 
da ostavi svoga muža, pa da će je preudati za ne- 
kog serdara Kusovca. Jana je to oštro odbila i svome 
bratu glasno odgovorila: »Nikada ne ću ostaviti ju- 
naka i poštenjaka vojvodu Rista.« . 

Boškovići, koje su ostali Bjelopavlići u ovoj 
borbi slabo pomagali, dugo su stradali u tuđini pod 
Turcima. Naposljetku došao je i dan izmirenja iz- 
među vojvode i knjaza Danila. Boškovići su se po- 
vratili na svoja stara ognjišta. Knjaz Danilo je na- 

ročito došao među njih na Orjoj Luci, da ih ponizi 
i izobliči. Pryo je naredio, da se razoružaju, pa je 
prizvao neku stariju ženu i rekao, da joj se oduzme 
mala kriva britvica, koju je nosila o pojasu, i objesi 
o grani jedne murve. Pokazujući rukom na britvicu, 
koja se njihala, knjaz Danilo je rekao: »Boškovići, 
od danas će vam biti ono prezime.« 

Sve ovo nije moglo umanjiti ugled vojvode Rista 
Boškovića i njegovih rođaka u očima Bjelopavlića, 
koji su znali, da stradaju pravi zato, što su junački 
branili čast i poštenje. Niko ih nije nazivao »Britvi- 
ćima«, sem knjaza Danila i njegove najbliže okoline. 
Naprotiv, Bjelopavlići su ih još više uzdizali i ci- 
jenili, tako, da su Boškovići i poslije ovoga ostali 
prvaci i glava bjelopavlićkog plemena. 


Hvataju odmetnike 


Nezadovoljni režimom u Crnoj Gori, nekolicina 
Vasojevića, odmetnu se u šumu, a među njima i 
Tomo Dedović i Savo Perov. Knjaz Nikola često 
je opominjao vojvodu Miljana Vukovića, zašto ih 
ne pohvata ili ne pobije. Ovaj mu je odgovorio, da 
je 1 jedno i drugo nemoguće. 

— Ja ću poslati Marka Miljanova, kojemu će 
biti moguće, — reče Knjaz. 

— Meni je milo, Gospodaru, ako ih bude Marko 
pohvatao, ili pobio, isto kao da bih ja to učinio. 

Knjaz odmah naredi Marku da pođe s vojvodom 
Miljanom na Andrijevicu i pohvata odmetnike. Pu- 
tujući zajedno, vojvoda Miljan reče: 

— Boga mi, zaludu idemo, nikad ih ne ćemo 
uhvatiti, a ubiti ih ne smijemo, jer će se Vasojevići | 
pokrviti među sobom. => 

. Obojica su jahali na konjima, Marko na svom 
imahnitom »Arnautu«, a Miljan, koji nije bio tako 
veliki binjadžija, na jednom mirnom konju. 
— Hajde, čovječe, pohitaj toga konja, e omr- 
kosmo u pustu planinu, — veli mu Marko. 
' — Idi ti, đavole, na toga vraga, ja nikad nijesam 
vjerovao kobilinu sinu. A znam onu narodnu riječ: 
»Biza brzo, kola polagano, 
A na konak obadva jedanak.« 


mmm 
su 


“ Zakonačili su u Barama Kraljskim, u kolibi. 


jednog čobanina, koji im nije ništa imao dati za ve- 
eru, osim gole krtole. Vojvoda Miljan, birao po- 
veće krtole i stavljao ih pred Marka, kao gosta, 
govoreći: 

— To ti je glava od ovna, ovo pleće, a to grudi, 
— pružajući mu jednu po jednu veću krtolu. 

Tu su i prenoćili, ali ni jedan ni drugi nije sklapao 
sna na oči, jedno zbog rđave postelje, a drugo zbog 
brige, kako će riješiti pitanje odmetničko na Andri- 
jevici. Kad su sjutradan došli u Andrijevicu, odmah 
su poslali po Toma Dedovića i Sava Perova, kao 
vođe odmetničke. Ovi su se pozivu odazvali. Sje- 
djeli su zajednički na gornjem spratu, na doksatu, 
pod strehom. i ' 

— Što je vama, te skačete po šumama i plani- 
nama mimo ostalih Vasojevića? — zapita Marko. 

— Niti smo koga pitali, kad smo u šumu pošli, 
niti ćemo koga pitati, kad ćemo se iz nje vratiti, — 
odgovoriše mu obadvojica vođa u jedan glas. 

Vojvoda Miljan natajno reče Marku: 

— Nemoj ih ljutito pitati. Ja ih dobro pozna- 
jem. Ako se na lijepi način što s njima ne učini, na 
grdni sigurno ne će ništa. 

Marko je i dalje razgovarao s odmetnicima | 
obećavao im razna glavarstva, samo da se povrate 
na svoje domove, : 

— Danas svak može biti glavar, a mi ne ćemo 
da se sa svakim miješamo. 

Marko se naljuti, skoči na noge i dohvati Sava 
Perova za prsa. Savo ustade i uhvati se s Markom 
u koštac. Kako su obadvojica bili veoma snažni ljudi 
polome drvenu ogradu »balkona«, na kom su sje- 
djeli i propanu dolje na pijac. Savo se istrgao iz 
Markovih ruku i pobjegao preko rijeke Lima, a 
Tomo odmah za njim. 

.. Vojvoda Miljan sađe kod Marka, i počne mu 
čistiti kapicu i odijelo, koje je u hrvanju bilo izguž- 
vano 1 poprašeno, pa reče: 

— U cio svijet da pođemo zajedno, ja bih pri- 
stao, da ti budeš moj učitelj, a u Vasojevićima, krivo 
mi je, kad ti ne pristaješ, da ja budem tvoj učitelj. 


Amanet Petra 1. Petrovića 


Petar 1., zvani »Sveti Petar«, već u dubokoj sta- 
rosti razboli se. Svakog časa očekivala mu se smrt. 
Pitanje crnogorskog prijestola zadavalo je Crno- 
gorcima mnogo brige. Radonjići, zvani Guvernadu- 
rovići, koji su bili neobično bogati i do tada pred- 
stavljali svjetovnu vlast u Crnoj Gori, zajedno s Vla- 
dikom, smatrali su sebe prirodnim nasljednicima. 
Imali su, kao moćni i bogati ljudi, veliki dio prista- 
lica među Crnogorcima. (Petar I. predvidio je, da će 
poslije njegove smrti Radonjići pokušati da preuzmu 
gospodarstvo Crne Gore. Na dan smrti, u oktobru 
1830. godine, prizove on Stevana Perkova Vuko- 

tića s Čeva, i izdišući na njegovim rukama, preda 
mu ovaj amanet: 

»Stevane, ostavio sam za nasljednika Rada Toma 
Markova (Njegoša). Predajem ti na amanet Božji 
kuću Petrovića.« I odmah je izdahnuo. 

Odmah poslije Vladičine smrti okupili se svi 
crnogorski glavari na Cetinju, pod »Jasike«, niže 
Manastira, da biraju sebi vladara. Stevan Perkov 
pohita na Čevo, i za tili čas skupio pet stotina na- 
oružanih Ozrinića, Cuca i Bjelica. Kad su došli na 
Cetinje, izvrši raspored vojske. Andrija Jovanov 
sa Bjelicama, zauze položaje oko »Orlovog Krša«, 
Čevljani mjesto, zvano »Škrke«, u blizini samog 
Manastira, a Cuce, kao rezerva, »Bogdanov Kraj«. 
Stavljeno im je u dužnost, da se ne pokazuju Ce- 
tinjanima, prije nego što po ugovorenom znaku do- 
biju poruku od Stevana. Stevan je pošao u pratnji 
nekolicine hitrih i okretnih momaka na Skupštinu 
pod »Jasike«. Nazvao glavarima »Pomaga Bog« 
i upitao, zbog čega su se skupili ? 

Števan stavi struku pod sebe i sjede na nju. 
Odmah je uočio, da Skupština naginje više Guver- 
nađdurovićima, no Petrovićima, pa da bi izveo svoj 
plan, ustane i prizove trojicu svojih pratilaca, i na- 
redi im, da odmah pođu u Manastir Cetinjski, nađu 
Rada Tomova, obuka ga u vladičino odijelo i do- 
veđu na skup. Ako bi se usprotivio, da ga silom 
natjeraju. Ozrinići su tako i učinili: obukli Vladiku, 
pa ga s mitrom na glavi i štakom u desnoj ruci pri- 
veli Stevanu u Skupštinu. 

Rade Tomov tada jedva da je imao 18 do 
19 godina. Ovaj događaj zbunio je protivnike, i 
nisu znali u prvom momentu, što da rade. Čim je 
Rade Tomov stupio na nekoliko koračaja pred Ste- 
vana i Skupštinu, Stevan skoči na noge, gologlav 1 

Pohita u susret Radu i poljubi ga u desnu ruku. Za 
njim se povela i njegova pratnja. Zatim se Stevan 
okrenuo glavarima i pojačanim glasom rekao: 

— Crnogorci, Rade Tomoy je od danas Gospodar 
Crne Gore. Njega je izabrao Sveti Petar i meni 
ostavio na amanet, da ga priznamo. Hajde, pri- 
stupajte njegovoj ruci! — U isto vrijeme opalio je 
dvije ledenice, kao signal svojoj vojsci. Čim se čuo 
prasak pušaka, iznikoše iza »Orlova Krša«, »Škrka« 
i »Bogdanova Kraja« pet stotina naoružanih mo- 
maka, i trčeći stigoše pod »Jasike«. 

Filip Đurašković, jedan od najjačih pristalica 
Guvernadurovića, uvidi, da ne može održati po- 
bjedu, i reče: 

— Crnogorci, Stevan Perkov, po amanetu Sve- 
toga Petra, eto je izabrao Rada Tomova za Gospo- 
dara Crne Gore. Pristupajte mu ruci! 

Pošto je Rade, na ovaj način proglašen za Go- 
spodara, Stevan Perkov okrene mu se, i reče: 

.— Đetiću, ostavljam ti pet-šest momčadi iz Ozri- 
nića, da te čuvaju i slušaju, pa ako ti bude malo, 
ti mi poruči, pa ću ti ih poslati, koliko ti bude dosta. 


Crnogorci na izložbi 


Poslao Gospodar na neku svjetsku izložbu voj- 
vodu Petra Vukotića i vojvodu Iliju Plamenca, gdje 
su među ostalim bili izloženi umjetnički radovi 
slike i kipovi. ' 

Obojica su, razumije se, bili obučeni u živopis- 
nom crnogorskom odijelu, zbog čega su izazvali 
opću pažnju posjetilaca. : 

No, bilo je i takvih, koji bi se zablenuli u čuve- 
nu ljepotu vojvode Petra Vukotića i njegovo bo- 

gato odijelo, da je izgledalo, da je i on tu za gle- 
danje i uživanje kao i oni izloženi kipovi. 

Vojvoda Petar, da bi doskočio tom stranom svi« 
jetu, koji nikad nije vidio takav lijep tip od čovjeka, 
u onako lijepom narodnom kostimu, stane u jedan 
red kipova i uzme pozu, kao za slikanje s rukama 
na oružje i ukoči sve tijelo poput statue. 

Kad je neki Englez začuđeno stao pred vojvo- 
dom, gledajući ga i sumnjajući, je li kip ili živ čo- 
vjek, vojvoda, da bi mu dokazao, da je živo biće, 
ubode ga prstom u trbuh. 

Englez streknu tri-četiri koraka natrag, a sva pu- 
blika udari u pljeskanje odobravajući vojvodinoj 
šali. 


Matanova municija 


Vezir_ Ćuprilić, odmah u početku 18. vijeka, 
poharao Crnu Goru i pao s vojskom na Čevo. Crno- 
gorci tada nijesu imali saveznika. Lišeni su bili i 
dobroga oružja i municije. Prah i olovo kupovali 
su svaki za svoje pare u Austriji. Matan Petrov 
Vukotić s Čeva, da bi pritekao u pomoć Crnoj Go- 
ri, kao tadašnji vođa Ozrinića i jedan od najboga- 
tijih ljudi u Crnoj Gori, tajno poruči Ćelovićima u 
Risnu, da odmah, na koji način znaju, donesu u 
Čevo nekoliko bačava praha i olova. 

Kad je municija stigla, Matan ju je podijelio ta- 
ko, da je svakome vojniku došlo na dio po dva i 
po fišeka praha. No i stom municijom Crnogorci 
nijesu mogli suzbiti Ćuprilića. Pošlju zato u zasje- 
du nekoliko vojnika, koji su napali vezirovu komo- 
ru, što mu je dolazila od Podgorice. U tom plije- 
nu bilo je i dosta vezirove municije. Na taj način 
osposobili su se i za dalju borbu protivu Ćuprilića. 

Kad je Ćuprilić napustio Crnu Goru, crnogorski 
glavari ponudiše Matanu, da mu plate dio od mu- 
nicije. Matan je to odbio, rekavši: 

— Meni su Mećikukići iz Spuža, kao dobri pri- 
jatelji, poklonili 72 kose livade, radi ispaše. I bla- 
godareći tome, ja mogu držati i izimiti po hiljadu 
ovaca. Prodaću od svake ovce po jedno runo i po 
grudu sira i podmiriti 1500 talijera Ćelovićima za 
municiju, koju su mi poslali, da se branimo od Ću- 
prilića, 


Tako je i bilo. 


Vukosav Durutović 


Vukosav Durutović sa Šipačna, kraj Nikšića, 
bio je i čuven junak i pametan i imućan čovjek. 
Uvijek je, iako pod Turcima, tajno služio interesi- 
ma Crne Gore. Kad se Zeko Mali — Danilo Pe- 
trović — zaknjazio, Durutović je, krijući se, pošao 
na Cetinje da poljubi ruku prvome crnogorskome 
Knjazu. Knjaz ga je ljubazno primio i obdario. Za 
ovaj Vukosavov hadžiluk na Cetinje odmah je sa+- 
znao beg Mušović, turski poglavica u Nikšiću, i 
naredio, da mu se Vukosav dovede. 

Zapitao ga je surovo i zapovjednički: 

— Je li, Vlaše, zašto si ti bez pitanja išao na 
Cetinje knjazu Danilu? Zar ne znaš, da si ti carev 
podanik i buljubaša ? 

— Svijetli beže, ti dobro znaš, ko je Vukosav 
Durutović i poznaješ njegovu vjernost svijetlome 
caru i tebi. Što sam išao da pristupim ruci knjaza 
Danila, tome ne trebaš da se čudiš. Znaš, beže, da 
ja imam mnogo svoje braće i rođaka Durutovića, 
koji su podanici tvome caru i mome, pa kad bih ja 

zabasao i cara izdavao Knjazu crnogorskome, po- 
lovina glava mojih Durutovića okapale bi na koce 
na tvoje bedeme, a ona druga polovina skapala bi 
u XPetkovaču«. Ja sam išao radi nužde, a ne radi 
izdaje. 

— Oću da znam, koja je to nužda, Durutoviću. 

— Nužda velika, beže. 

— Da nu je reci! 

— Molio sam crnogorskog Gospodara, da na- 
redi Peku Pavloviću, Novaku Ramovu, Miliću 
Grujičiću i drugim arambašama, da poštede našu 
hercegovačku sirotinju, koja od njihovih jatagana 
strada svakoga dana. 

— Aferim ti, Durutoviću! Znao sam ja, da si 
ti prava carska sluga. 


Vojvoda Petar kao pregovarač za mir 


Godine 1862. Crna Gora izgubila je rat u borbi 
sa Derviš(pašom. Pregovarač za zaključenje mira u 
ime knjaza Nikole bio je vojvoda Petar Vukotić. 
Derviš je pristao na primirje i to pod veoma teškim 
uslovima. Jedan od uslova bio je taj, da Turci po- 
dižu svoje kule i stražarnice počev od Podgorice 
duž Spuža preko Bjelopavlića za Nikšić, kako bi 
na taj način imali neposrednu vezu između Herce- 
govine i Skadarskog vilajeta. 

o Već se otpočelo građenje utvrđenja, koje je 
išlo neobično brzo pomoću vojske. Po uslovima pri- 
mirja postavljene su formalne granice između Crne 
Gore i Turske carevine sve na štetu Crne Gore. 
Kad se podizala jedna karaula u Bjelopavlićima, 
negdje u blizini manastira Ždrebaonika, vojvoda 

Petar Vukotić smisli, da izigra primirje i mir sa 
Derviš-pašom. 

Jedne kara-mračne noći iskrade se on izpod ša- 
tora, gdje je zajedno bio sa Dervišom, pošto je 
vidio, da ovaj tvrdo spava. Naredi svojim momci- 
ma, Mašanu lliću i Blagoti Mojičinu, da mu u naj- 
većoj tišini pripreme i osedlaju konja. Kad je konj 
bio osedlan, Petar uzjaha, a svojim momcima reče, 
da pred konjskim stopalima postave svoje struke, 
kako bi konj gazio po njima i za sobom ne osta- 
vljao traga sve dok se on ne udalji iz Derviševa 
logora i dohvati brda i planine. 

Momci su vojvodu poslušali, struke postavili i 
konja mu za ular preko njih vodili sve dok nijesu 
prešli preko rijeke Zete. U samo praskozorje voj- 
voda Petar stiže na Cetinje i izvijesti knjaza Nikolu 
o svome planu. 

Izjutra je bila pobuna u logoru Derviš-pašinom 
zbog Petrova nestanka. Nijesu mogli utvrditi, šta 
je s njim bilo. Knjaz Nikola je odmah optužio Der- 
viš-pašu zbog nestanka svoga parlamentara. Na- 
stala je diplomatska prepiska između Crne Gore, 
Carigrada i Francuske i mir je bio zaključen pod 
nešto povoljnijim uslovima za Crnu Goru. 


Knjaževa agitacija 


U maju godine 1907. došao je knjaz Nikola na 
Danilov Grad, da pred narodom izobliči narodne 
poslanike iz Bjelopavlića, koji su pripadali klubaš- 
koj stranci. Po naredbi brigadira Blaža Boškovića 
skupilo se malo i veliko pred knjaževim dvorcem. 
Knjaz počinje divan: 

— Koga mi poslaste, Martinići, u Skupštinu? 

— Mi, Andriju Radovića, Gospodaru. 

— Znate li vi, Martinići, da sam ja od balavo- 
ga Andrije napravio bio čovjeka i smatrao ga kao 
svoga četvrtoga sina; a on, kad se nariljao (pre- 
jeo), počeo da prevrće korito i da radi protivu me- 
ne i Crne Gore. Mislite li, Martinići, da mi ga i 
opet šiljete u Skupštinu? 

— Ne, ni dao Bog, Gospodaru. Dolje s njim! 
— čuju se gromoglasni uzvici. 

—_A koga mi vi, Petrušinovići, poslaste u Skup- 
štinu ? 

— Mi, Spasoja Mirkova, Gospodaru. 

— Znate li vi, Petrušinovići, da je Spasoje tra- 
žio, da se razore manastiri sv. Petra, sv. Vasilije, 
Sv. Stevana Piperskoga i sv. Arsenija. (Spasoje je 
tražio, da se manastirska dobra podijele narodu radi 

obrađivanja). Mislite ga i opet šiljati, Petruši- 
onovići ? ' 

— Ne, ni dao Bog, Gospodaru. Dolje s njim! 

— Koga mi vi poslaste, Pavkovići? 

— Mi, Miliju Radivojeva, Gospodaru. 

— Miliju ni od pede ni od romače!), je li? Zar 
ne mogaste naći od njega boljega Pavkovića ? 

— Ne ćemo ga više nikada glasati, Gospodaru? 

— A koga mi poslaste, Vražegrmci ? 

— Mi, doktora Marušića, Gospodaru. 

— Marušića je li, koji je cijelo vrijeme buruli- 
kao u Skupštini kao vo? 

— Ne ćemo ga više nikad šiljati, Gospodaru. 

Gospodar je time završio svoju misiju. Ni jedan 
od pomenutih nije više došao u Skupštinu. 


") Koji je sitan i neugledan, ni pedalj velik. 

Dvaput se mre 


Spasoje Mirkov Radulović, još u mlađim godi- 
nama imao je neku malu službicu, na podizanju kol- 
skoga puta kroz Crnu Goru. Blagodareći zlim lju- 
dima ostao je i bez nje. Kroz čitavu godinu dana, 
skoro svakoga mjeseca, pješačio je od Danilova 
Grada do Cetinja, da se žali, zašto mu je služba 
bez razloga oduzeta. Prilikom ovakvih putovanja 
za Cetinje, svaki put bi prije razdanka svratio u 
krčmu Mikaša Pavićevića na Danilovom Gradu, da 
popije kafu. Mikašev sin Mićun, koji tada bijaše 
nepunoljetan, čudeći se, što tako često Spasoje pu- 
tuje za Cetinje, upita ga, da mu kaže. 

— Idem na daviju zbog neke đavolje službe, 
te (koju) su mi uzeli. 


— Pa nije to bila nikakva velika služba, — reče 
Mićun. 

— Jest velika, pa da je i još manja; jer dobro 
upamti, da svaki čovjek, koji služi državu, dva puta 
mre, a osobito kod nas Crnogoraca. 

— Kako to, Spasoje: dva puta mre? 


— Tako, jedanput kao i svaki drugi čovjek, a 
jedanput onoga dana, kad izgubi službu. 


Mićun se nasmija, jer nije shvatio težinu ovih 
riječi. Slučaj je htio, da Mićun, poslije ovoga čita- 
vih dvadeset i pet godina, kao član Kvarta u Skop- 
lju, nenadano i nepravedno bude penzionisan. Kad 
je na dan penzionisanja došao iz kancelarije svojoj 
kući i saopćio porodici, što se slučilo, njegova ro- 

dena majka, bojeći se za samoodržanje, jer mu je 
služba bila jedino imanje, očajno zavapi: 

— A što ćemo sad? 

— Eto ti blizu Vardar! 
odgovori. 

Tek toga dana i Mićun se uvjerio u gorku isti. 
nu Radulovićevih riječi. 


— Mićun joj ljutito 


204. 


GDJE JE ŠTO 


Strana : 
Đuro Vilović: »Svijet bez kasta i bez staleža«. 
(Crna Gora, kakva se vidi u ovoj knjizi 


anegdota) 3 
Plemenske i čojske "aa 
Junačke i osvetničke 937 
Ženske 125 
Šaljive i satirične . 145 
Razno 175 

NAJNOVIJA IZDANJA ,,Gabavne Biblioteke“ 


Izbor najboljih pripovijedaka svjetske književnosti. 


518. »ISOLDA«. Roman iz života ruskih izbjeglica u Parizu 
od Irene Odojevceve. — Koliko se mlada ruska emigrantkinja 
Liza — nazvana Isoldom — razlikuje od Prćvostovih i Wedekindovih 
poludjevica! Dušom i tijelom čista, prima ona dosuđenu joj sudbinu 
uz razvratnu majku, koja je ostavlja skupa s bratom Koljom, odla- 
zeći s novim ljubavnikom iz Pariza na Cćte d'Azur. Ostavlja im 
tisuću franaka, pa neka si pomognu, kako znadu! Nije onda ni čudo, 
da se mladi Kolja, zanoseći se za spasavanjem nesretne svoje domo- 
vine, laća nedostojnog oružja, kojim će namaknuti putne troškove, 
Neiskazano tmuran dokumenat, ispisan ljepotom starog ruskog stila, 
duboko proćućen čovječnošću mlade ruske patriotkinje, koja piše 
krvlju svojega srca. Tragičnom svojom ljepotom njeno djelo upravo 
zadivljuje, pa će jamačno svojom umjetničkom koncepcijom osvojiti 
i naše čitaoce, kao što djela Irene Odojevceve osvajaju u Engleskoj, 
Italiji, Njemačkoj i Americi. Din 26.—, Uvezano Din 36.— 


519. »SABLAZAN BAHANTKINJA«. Grandiozna kulturno- 
historijska slika antiknoga Rima od Luciana Zdecolija; u kojoj 
se — u drugom stoljeću prije Krista — opisuje borba republikanskoga 
Senata proti uvođenju Dionizijeva kulta u rimsku državu. S pra- 
starim poklikom »Eleleu, ju ju!« dočekivali su poklonici Dionizijevi 
svoju vrhovnu svećenicu u jednoj šumi. Nekoliko krepkih mladića 
dizali su svećenicu na ramena i povorka od nekoliko stotina djevo- 
jaka i momaka ustrojila se za čas u mnoštvu boja, koje su blistale 
u sjaju buktinj4.,. Bahantkinje, s izbočenim grudima i u prozirnim 
haljinama poletjele su napred sa zabačenom glavom i s klepetalj- 
kom u rukama. Pratila ih je skupina mladića, od kojih su jedni 
nosili vrčeve, prepune crvenog i žutog vina, a drugi pehare i vaze 
sa cvijećem i grozdovima grožđa. Usred te raspojasane rulje kora- 
čala je zanesenim koracima glavna junakinja romana, prekrasna 
Ipsitila, koja je, kao i njena svećenica i hiljade mladih djevojaka 
i momaka, platila najvećom cijenom ovu »sablazan« po osudi Se- 
nata, koji je u ovim  »barbarskim« novotarijama  nazirao urotu 
protiv države. Dakako: salus rei publicae suprema lex!... U ro- 
manu je naročito sjajno opisano djelovanje filozofa Katona i život 
mladog Antioha, sina sirijskog kralja, koji je kao taoc živio u 
Rimu. Zatim književni rad komediografa Plauta, smrt Hanibalova, 

prodavanje robinja, polazak rimskih legija u Španiju i razvratni 
život mladih patricija. Knjiga je ukrašena reprodukcijom jednoga 
freska iz Pompeja. Din 30.—. Uvezano Din 40.— 


520. >KROZ ZAPADNE ZEMLJE I GRADOVE« od Slavka 
Batušića. Nije to obična zbirka putopisa po Brabantu, Flandriji, 
Španiji i Italiji. Pjesma je to o strasti lutanja, koje poduzima mlad 
čovjek, sanjareći jedan dan o japanskom proljetnom prazniku 
lutaka pod barjacima izlazećeg sunca i pod zvucima gongova, a 
drugi dan o skandinavskim fjordovima, gdje omorike mirišu na 
tamjan, a more dršće turobno i sivo pod koprenom polarne zore... 
Divnim stilom ispisana je tu strast za daljinom, strast za bijelim 
cestama i gvozdenim kolosjecima, što ne prestaju nigdje i nikada; 
što teku ravno u modra nebesa, u vječnu poplavu tišine iznad nas, 
Pjesnik-putnik suspreže svoj lijet i zadržava se na realnim ljepo- 
tama Venecije, Fiorenze, sredovječnog Carcassona, Biaritza i San 
Sebastijana — među pirenejskim Bascima — u papinskom Avi- 
gnonu, u izložbenom Parizu, Antwerpenu i zapisuje svoje impre- 
sije o još drugih »sedamnaest gradova«, ilustrirajući sve sa 28 oda- 
branih slika, među kojima se nalaze i reprodukcije nekih Zoloaginih 
i Masereelovih umjetnina. Prekrasno izdanje, koje je izašlo i u ras- 
košnoj ediciji (6o Din) kako je izašla i Horvatova »Lijepa naša« 
i Balzacove »Vragometne priče«. Din 35.—. Uvezano Din 45.—. 

521. »ZATOČENA LJUBAV«. Roman iz avanturi- 
stičkog života od francuskog pripovjedača Albert-Jeana. 
Djelo je ovo najnovijega datuma, a nosi na sebi sve značajke 
omiljelih francuskih romana »d'intrigue et d'aventure«. 
Nema stranice u ovoj knjizi, koja ne bi donosila nešto novo i 
sve jače zaokupljala čitaočev interes. Na jednoj strani stoje 
dobri ljudi, puni blagosti i čistoće, a na drugoj: promišljena 
koristoljubivost, koja ne preza ni pred kakvim zlodjelom. 
Radnja se odigrava izmjenice u Parizu i na Korzici, pa je 
prema tome opisan i razvratni život velegradski (s kokaini- 
stima, kokotama i dancingima), kao i idilički milieu Napoleo- 
nova ostrva. Nad cijelom knjigom leluja topli dašak ljubavi 
između plemenitog grofa Maurice-a i mlade prodavačice Mi- 
chele. Čitalac se sa zebnjom pita: hoće li doći happy end? 
Din 40.—. Uvezano Din 50.—. 


522. i 523. »JANE CARROLL«. Roman jedne En- 
gleskinje i jednoga Irca od E. Temple Thurstona. Po- 

vijest jedne strasti, koja je junakinju pripovijesti povukla iz 


sve je to izneseno objektivnim prikazivanjem engleskoga 
autora. Nad cijelom knjigom lebdi dašak ljubavi između 
samosvijesne Jane i mladog buntovnika Johna Maddena. Ali 
Irska ne trpi ljubavi između žene iz neprijateljskoga tabora 
i junačkoga borca za irsku slobodu. I tako jadna Engleskinja 
gubi ne samo svoj dom nego i čovjeka, čiji je heroizam u njoj 
rasplamsao plamen strasti. Djelo se ovo odlikuje neiskazanom 
psihološkom finoćom bez ikakove ijurnjave za senzacional- 
nošću, pa je upravo zbog toga od neobično potresne snage, 
koja ne popušta ni na čas. — Obje knjige Din 52.—. 
Uvezane Din 72.—, 


Dne 1. lipnja izlazi veliki roman iz sovjetskog 


društvenog života od Pantelejmova Romanova: 


»DRUG KISLJAKOV“ 


